ישיבת מליאה, כנסת 15, פרוטוקול מספר 22, 1999-08-01 00:00

אברהם בורג: רבותי חברי הכנסת, אני מתכבד לפתוח את ישיבת הכנסת.

אברהם בורג: היום יום ראשון, י"ט באב התשנ"ט, 1 באוגוסט 1999.

אברהם בורג: נקווה שהפעם זה יעבור יותר טוב מאשר בפעם הקודמת.

אברהם בורג: אני מבקש לקרוא לחברי הכנסת מכתב שקיבלתי ממזכיר הממשלה, עורך-הדין יצחק הרצוג: "לכבוד יושב-ראש הכנסת, חבר הכנסת אברהם בורג, הכנסת, ירושלים.

אברהם בורג: אדוני היושב-ראש, אני מתכבד להודיעך, לפי סעיף 123 לתקנון הכנסת, כי הממשלה חוזרת בה מהצעת חוק לתיקון ולהארכת תוקף של תקנות שעת-חירום (יהודה והשומרון וחבל-עזה – שיפוט בעבירות ועזרה משפטית), התשנ"ט–1999.

אברהם בורג: " מה שמונח בפנינו על סדר-היום היא הנחה מחודשת של אותה הצעה.

אברהם בורג: עד כאן.

אברהם בורג: תודה רבה.

אברהם בורג: נמשיך את הישיבה מרגע הפסקתה הדרמטית משהו בשבוע שעבר.

אברהם בורג: חבר הכנסת כץ, בבקשה.

אברהם בורג: תיזהר הפעם.

אברהם בורג: הודעה למזכיר הכנסת – עד שחבר הכנסת כץ תופס את מקומו.

א' האן: ברשות יושב-ראש הכנסת, הנני מתכבד להודיעכם, כי הונחה על שולחן הכנסת, לקריאה ראשונה, מטעם הממשלה – הצעת חוק לתיקון ולהארכת תוקפן של תקנות שעת-חירום (יהודה והשומרון וחבל-עזה – שיפוט בעבירות ועזרה משפטית), התשנ"ט–1999.

א' האן: עוד אודיעכם כי הונחו היום: א.

א' האן: החלטת ועדת הכנסת המאשרת קביעת יושב-ראש הכנסת שלפיה יוארך המושב ביום אחד, וכי הכנסת תקיים ישיבת מליאה ביום ראשון, י"ט באב התשנ"ט, 1 באוגוסט 1999.

א' האן: ב.

א' האן: נוסח מתוקן של הודעת יושב-ראש הכנסת על הקמתה של ועדת הבחירות המרכזית לכנסת השש-עשרה והרכבה, וכן הרכב סיעת רע"ם בוועדה.

א' האן: תודה רבה.

אברהם בורג: תודה.

אברהם בורג: (קריאה שנייה וקריאה שלישית)

אברהם בורג: חבר הכנסת יוסי כץ, בבקשה.

יוסי כץ: אדוני היושב-ראש, חברי הכנסת, אנחנו חוזרים למקום שבו הפסקנו בנסיבות מאוד מעציבות בפעם הקודמת, ואני שמח שחבר הכנסת רובינשטיין, לפחות לפי התקשורת, חוזר היום לביתו.

יוסי כץ: אני מאחל לו בשמי, בשם כל חברי הוועדה ובשם הכנסת החלמה מהירה וחזרה מהירה לכס ראשות הוועדה.

יוסי כץ: אני אשמח להעביר לו בתום הישיבה הזאת את שרביט הניהול של הוועדה.

יוסי כץ: אני מודה לחברי הכנסת על שיתוף הפעולה בגיבוש הצעת החוק והכנתה לקריאה שנייה וקריאה שלישית.

יוסי כץ: אני, על כל פנים, השתדלתי להיות בריא, ואני מקווה להחזיק מעמד עד תום הישיבה הזאת.

יוסי כץ: אני רואה שספסלי הכנסת עדיין אינם מלאים, ואני אשתדל בדקות הספורות שנותרו לי לסקור בכמה מלים את עיקרי הצעת החוק.

יוסי כץ: קודם כול, אני רוצה להבהיר דבר אחד, מאחר שהיו פרסומים כאלה ואחרים: בשלב זה לא הסירה סיעת הליכוד את ההסתייגויות.

יוסי כץ: אנחנו נשארנו בינתיים עם ספר ההסתייגויות, כפי שמונח על שולחן הכנסת.

יוסי כץ: נדמה לי, שבפרשת הכנת הצעת החוק הזאת לקריאה שנייה ולקריאה שלישית הוכיחה הכנסת שהיא איננה חותמת גומי.

אברהם בורג: חברי הכנסת ריבלין, זנדברג, לפיד.

אברהם בורג: חבר הכנסת לפיד, חבר הכנסת לפיד, שלום.

יוסף (טומי) לפיד: אני עוזר לך.

אברהם בורג: אין לי שמץ של ספק, רק התצורה.

יוסי כץ: לא בכדי הצעת החוק שמונחת לפנינו כוללת הסתייגות מאוד מהותית.

יוסי כץ: היא איננה חדשה.

יוסי כץ: היא עלתה לדיון במהלך הדיון בוועדה, ובהחלט שייכת לעניין, אבל היא מסדירה את התיקון בחוק-יסוד: הממשלה, בצורה שאפשר להגדיר אותה חוקתית.

יוסי כץ: כלומר, היא מונעת מאתנו אותו תיקון שנתבקש, כלומר, תיקון לחוק-יסוד: הממשלה לפרק זמן קצוב, בגדר של מה שאנחנו קוראים "הוראת שעה".

יוסי כץ: אני רוצה לציין לשבח את המאבק של האופוזיציה בוועדה, שהיה בהחלט ענייני, נוקב, היו בו טענות משפטיות נכונות, ובסופו של דבר – אני חושב שגם לכבודה של הכנסת – הזמנו את המומחים למשפט קונסטיטוציוני.

יוסי כץ: אני בכלל חושב, אני אומר את זה לחברי הכנסת בצורה גלויה, שלא ייתכן שכאשר סיעה נמצאת באופוזיציה, ובכל פעם שהממשלה הקודמת הפירה, לפי דעתה, כללים שנוגעים לשלטון החוק, למינהל תקין, למשפט חוקתי, היא הולכת ומסתמכת על חוות דעתם של פרופסורים מהאוניברסיטה העברית, וכאשר אתה עובר לשלטון, אתה נמנע מלעשות כך.

יוסי כץ: אני חושב שצריך להיות מאוד עקביים, ומי שנחשב אצלנו כמומחה למשפט קונסטיטוציוני, ויש לו מה לומר על הליך חקיקה שנוגע לאחד החוקים החשובים, כלומר, חוק-יסוד: הממשלה, שהוא בעצם פרק בחוקה העתידית של מדינת ישראל לדורותיה, צריך לעשות שימוש באותם מומחים שהוא נעזר בהם כאשר הוא היה באופוזיציה.

יוסי כץ: לכן אני בהחלט חושב שהדרישה לשמוע את חוות דעתם של הפרופסורים היתה דרישה נכונה, ואני חושב שהכנסת יצאה נשכרת משמיעת חוות דעתם.

יוסי כץ: נדמה לי, שיתר הנושאים, נקרא לזה "קשורים לשימוש במשאבים כדי להרחיב את הממשלה" וכדומה – כל אחד מאתנו יודע שהתשובות הענייניות בנושא הזה ניתנו בהרחבה על-ידי שר האוצר, שהוזמן באופן מיוחד על-ידי יושב-ראש הכנסת כדי לשאת את דבריו מעל הדוכן.

יוסי כץ: נדמה לי, שהנושא היחיד שנותר בוויכוח הוא, אם הצעת החוק המונחת לפנינו עונה על הקריטריונים של סבירות, של חוקתיות וכדומה.

יוסי כץ: אני מבקש לדחות אחת לאחת את כל ההסתייגויות שהוגשו על-ידי חברי הכנסת, למעט הסתייגות אחת, שמופיעה לפניכם בעמוד 34.

אברהם בורג: אני מבקש לסגור את הדלתות – בבקשה.

אברהם בורג: חבר הכנסת כץ, בבקשה.

יוסי כץ: ובכן, למעט ההסתייגות שמופיעה בעמוד 34.

אברהם בורג: חבר הכנסת וילן, אני מבקש.

אברהם בורג: חבר הכנסת טריף ושר האוצר, או בפנים או בחוץ.

אברהם בורג: חברת הכנסת לנדבר, תפסי מקום.

אברהם בורג: אנשים מתאמצים מאוד להגיע הנה, ושיהיה להם מקום קבוע פה.

אברהם בורג: שבי, בבקשה.

סופה לנדבר: אתה צודק.

אברהם בורג: תודה רבה.

אברהם בורג: בבקשה.

יוסי כץ: ובכן, למעט ההסתייגות המופיעה בעמוד 34.

יוסי כץ: זוהי הסתייגות שהוגשה על-ידי חברי הכנסת יוסי כץ, דליה רבין-פילוסוף, משה גפני ומאיר פרוש.

יוסי כץ: בהסתייגות הזאת למעשה נקבע או מוצע, שהסעיף שנוגע למספר חברי הממשלה יתוקן כך שיהיה כתוב בו: "מספר חברי הממשלה, לרבות ראש הממשלה, לא יפחת משמונה".

יוסי כץ: כלומר, אין מספר מקסימלי של שרי ממשלה.

יוסי כץ: לפי אותו דין, יימחק הסעיף שאומר: מספר סגני השרים הוא כך וכך.

יוסי כץ: כלומר, לא תהיה מגבלה של מספר סגני השרים.

יוסי כץ: בדבר הזה הלכנו בעקבות חוות הדעת שקיבלנו מפרופסור קלוד קליין מהאוניברסיטה העברית.

יוסי כץ: הוא ציין בפנינו, שבשום חוקה, בשום חוק-יסוד בעולם כולו, הוא איננו מכיר סעיף שנוקב במספר השרים או במספר סגני השרים.

יוסי כץ: המשמעות ברורה – זה לא מסוג הדברים שראוי לכלול אותם בחוק-יסוד, שהוא פרק בחוקה.

יוסי כץ: על כן, כאשר שאלנו אותו איך אפשר בעצם למזער את הנזק הקונסטיטוציוני שנגרם כתוצאה משינוי בחוק-יסוד, שהוא כשלעצמו דבר לא רצוי, הוא הצביע על הדרך הזאת כדרך הטובה ביותר כדי למזער את הנזק.

יוסי כץ: בדרך הזאת נתקן את חוק-היסוד באופן קבוע, משום שהוא שלל מכול וכול תיקון ארעי, תיקון לזמן קצוב, בחוקי-היסוד.

יוסי כץ: אנו נוכל לתקן את החוק באופן קבוע, וראש הממשלה יעמוד למשפט הציבור כל אימת שהוא מוסיף שר או סגן שר.

יוסי כץ: כשהוא מוסיף שר, ממילא הוא צריך את הכנסת.

יוסי כץ: כשהוא מוסיף שרים או סגני שרים, הוא עומד למשפט הציבור.

יוסי כץ: בסופו של דבר, לפני ראש הממשלה הקודם, בנימין נתניהו, ובמשך עשרות שנים היו – – –

אברהם בורג: השרה לאיכות הסביבה, השרה איציק.

יוסי כץ: – – – שלא חלה עליהם שום מגבלה לגבי מספר השרים, ובכל זאת מספר שרי הממשלה במשך כל התקופות היה לא יותר מאשר 25 שרים בתקופת ממשלת האחדות הלאומית.

אברהם בורג: רבותי חברי הכנסת, אני מבין את ההתרגשות של ישיבה בפגרה – מזמן לא התראינו – ובכל זאת.

אברהם בורג: תודה.

יוסי כץ: אני מצטער על כך שאני חוזר על חלק מהדברים שנמסרו בפעם הקודמת, אבל יש לי התחושה, שבפעם שעברה ספסלי הכנסת לא היו מלאים וגם עכשיו לוקח קצת זמן עד שחברי הכנסת יושבים על מקומותיהם.

יוסי כץ: אני חושב, שלאט לאט כדאי להיכנס לאווירת החוק.

יהושע מצא: עכשיו – – – כולם מקשיבים לך.

יהושע מצא: אין אחד שלא מקשיב.

יוסי כץ: אני משוכנע שזה מרתק, ואני משוכנע שאחרי שאסביר פעמיים או שלוש פעמים את הנקודה הזאת, אני מניח שבסופו של דבר היא תיקלט וההצבעה אכן תהיה בהתאם לנושאים שעולים על סדר-היום.

ראובן ריבלין: אתה עצמך השתכנעת?

דני נוה: אל תגזים.

אברהם בורג: אדוני שר האוצר.

אברהם-בייגה שוחט: יותר לא אעמוד.

אברהם בורג: אכן ראוי.

יוסף (טומי) לפיד: אדוני היושב-ראש, מי עושה – – – נציג הממשלה או – – –

זבולון אורלב: מה זה?

זבולון אורלב: סוד רק של האופוזיציה?

אברהם בורג: היה סיכום מוקדם אתי, שמסגרת התשובה שנקטעה ביום חמישי לפנות בוקר תימשך כחצי שעה ולא יותר מזה.

לימור לבנת: תזכיר לנו על מה מדובר.

יוסי כץ: איך אומרים?

יוסי כץ: נהגו עמדי במידת הרחמים.

יוסי כץ: רק להזכירכם, עד עכשיו הצבענו על שם החוק בלבד.

יוסי כץ: אם תתקבל ההסתייגות, ממילא ישתנה שם החוק, משום שאין מדובר בשינוי ארעי, אלא בשינוי קבוע לחוק-יסוד: הממשלה, וממילא קבלת ההסתייגות תביא לשינוי שמו של החוק.

יוסי כץ: אבל העיקרון הוא כפי שאמרתי.

יוסי כץ: בסך הכול, מדובר בחוק הכולל סעיף אחד בלבד, ולכן אנחנו נצביע, מייד בתום דברי, על ההסתייגויות הנוגעות לסעיף 1 לחוק, הלוא הוא הסעיף שאותו סקרתי קודם.

יוסי כץ: נדמה לי, שבמהלך הדיון היו שתי טענות מרכזיות.

יוסי כץ: נדמה לי, שהטענה הראשונה, אליבא דכל הדעות, ריפאנו אותה על-ידי התיקון בחוק.

יוסי כץ: זו הטענה שנוגעת להוראת השעה לעניין נקיבת מספר השרים.

יוסי כץ: הטענה השנייה היתה טענה תקציבית.

יוסי כץ: כפי שאמרתי, למעשה, אם תתקבל ההסתייגות לחוק, החוק לא יקבע את מספר השרים, אלא ייתן סמכות לראש הממשלה להרחיב את הממשלה, כמובן על-פי הכללים הנהוגים באישור הכנסת וכדומה כשמדובר במספר השרים.

אברהם בורג: חבר הכנסת איתן.

אברהם בורג: חבר הכנסת איתן.

אברהם בורג: תודה.

יהושע מצא: הוא לא מתכוון.

יהושע מצא: לפי דבריך, ראש הממשלה לא מתכוון להרחיב את הממשלה.

יוסי כץ: לא, אני לא אמרתי.

יוסי כץ: אני רק אמרתי, שמבחינת התיקון בחוק, היום התיקון הוא עקרוני ואיננו נוגע לשר פלוני או פלמוני או למספר שרים או סגני שרים.

יוסי כץ: אין ספק, שכאשר יבוא ראש הממשלה לכנסת ויציע את הרחבת הממשלה, אם יציע, מובן שיהיה אפשר להתווכח על העלויות.

יוסי כץ: אז נדע את מסגרות התפקידים, את משרדי הממשלה, אם בונים משרדי ממשלה חדשים, אם מצרפים משרדים קיימים וכדומה.

יוסי כץ: לכן נדמה לי, שהשעה עדיין מוקדמת לדון בנושא מהבחינה התקציבית שלו.

יוסי כץ: זה יגיע כאשר ידובר בהרחבה קונקרטית של הממשלה.

נסים זאב: – – –

יוסי כץ: אני חושב, שבסך הכול בהצעת החוק הזאת – – –

נסים זאב: אני שאלתי שאלה.

נסים זאב: אני מבין, שגם אין מגבלה לכמה שרים שיהיו.

אברהם בורג: נכון.

אברהם בורג: כך אכן נקבע בסעיף המוצע בהסתייגות שלהם.

נסים זאב: – – – הוא יכול להציע 30 שרים.

אברהם בורג: או 40 או 50, בהתאם לצורך.

אברהם בורג: בוודאי.

אברהם בורג: וכן ראוי.

נסים זאב: – – –

יוסי כץ: כפי שאמרתי, מאחר שהפרופסורים למשפט קונסטיטוציוני, שהוזמנו על-ידי בעקבות דרישת האופוזיציה, חיוו את דעתם שזו הדרך הטובה ביותר, וממילא ראש הממשלה עומד למבחן הציבור, נקטנו את הדרך הזאת.

יוסי כץ: אנחנו חושבים, שזה עדיף מתיקון ארעי בחוק-יסוד לתקופה קצובה בגדר הוראת שעה.

יוסי כץ: אני לא רוצה להשתמש בדוגמאות שניתנו על-ידי הפרופסור קליין.

יוסי כץ: זה די מיותר.

יוסי כץ: נדמה לי, שיש כאן הסכמה כללית לגבי השיטה המוצעת.

יוסי כץ: אני מקווה מאוד, שהתהליך הזה יסיים שבועיים של דיונים, ויכוחים וטענות מכאן ומכאן.

יוסי כץ: אי-אפשר, בשום פנים ואופן, לטעון שהכנסת במליאתה או בוועדותיה לא קיימה דיון.

יוסי כץ: בכל אופן, הוצעו כמה הסתייגויות.

יוסי כץ: אם אינני טועה, הסתייגויות הקואליציה הוסרו.

יוסי כץ: אני לא קיבלתי על כך הודעה.

יוסי כץ: חבר הכנסת פינס-פז, האם הוסרו כבר הסתייגויות חברי הקואליציה?

אופיר פינס-פז: צריך להודיע במליאה.

יוסי כץ: בסדר.

יוסי כץ: אתם תודיעו במהלך הדיון.

אברהם בורג: חבר הכנסת יוסי כץ, מה עוד?

אברהם בורג: סיימנו?

יוסי כץ: לא.

יוסי כץ: אני מחכה.

יוסי כץ: יש עוד שניים או שלושה סעיפים שרציתי לדבר עליהם.

יוסף (טומי) לפיד: חבר הכנסת כץ, יש כבר 61 כדאיניקים.

יוסף (טומי) לפיד: אתה יכול להפסיק – – –

יוסי כץ: תודה.

יוסי כץ: ברשות

יוסי כץ: כם – – –

אברהם בורג: אנחנו רוצים שכל אלה שעונים על הקריטריון הזה יהיו פה.

יוסי כץ: ברשות

יוסי כץ: כם, אני רוצה להתייחס עוד לטענה אחת שעלתה במהלך הדיון, והיא נוגעת לשאלה, אם אין מקום, אחרי 51 שנים, לחוקק חוקה למדינת ישראל.

יוסי כץ: נדמה לי שהטענה הזאת היא טענה מאוד רצינית.

יוסי כץ: יפה יעשו גם יושב-ראש הכנסת וגם יושב-ראש ועדת החוקה, חוק ומשפט, אם יביאו לדיון רציני וציבורי את הסוגיה, באיזו דרך ניתן לגבש חוקה למדינת ישראל, שלא תהיה פרי איזה מחטף בהצבעה, אלא תהיה פרי הסכמה רחבה בעם – הסכמה ברוב כזה שיבטיח שכל חלקי האוכלוסייה נוטלים חלק ומסכימים לאותה חוקה, שתהיה בעצם מורה דרך לדורות הבאים.

יוסי כץ: אבל בשלב זה אנחנו מדברים אך ורק על תיקון בחוק-יסוד: הממשלה.

יוסי כץ: לצערנו, וצריך להודות בכך, התיקונים בחוקי-היסוד שלנו עולים בהרבה על מה שמקובל במדינות אחרות לגבי חוקות.

יוסי כץ: ולכן, טוב תעשה הכנסת אם תיתן דעתה לסוגיה הזאת, כדי למנוע מצב שבו חדשים לבקרים מתקנים את חוקי-היסוד שלנו.

יוסי כץ: אני מסיים את דברי.

יוסי כץ: לפני זה אני רוצה לחזור ולומר, אנחנו מבקשים לדחות את כל ההסתייגויות, למעט ההסתייגות בעמוד 34 של חברי הכנסת יוסי כץ, דליה רבין-פילוסוף, משה גפני ומאיר פרוש.

יוסי כץ: תודה רבה.

אברהם בורג: אני מאוד מודה לחבר הכנסת כץ.

אברהם בורג: רבותי חברי הכנסת וחברותיה, אנחנו נעבור להצבעה.

אברהם בורג: ההצבעה מתחילה או ממשיכה בעמוד 6 בחוברת הצהובה שבידכם, תחת ראש הפרק שנקרא "לסעיף 1 (רישא)".

אברהם בורג: הסתייגות ראשונה – של חבר הכנסת יובל שטייניץ המציע וכו' וכו'.

אברהם בורג: ההצבעה לסעיף זה תהיה הצבעה אישית, על-פי בקשה של למעלה מ-20 חברי סיעת ישראל אחת – העבודה, גשר ומימד.

נעמי חזן: סליחה, איפה חבר הכנסת שטייניץ?

אברהם בורג: צודקת חברת הכנסת חזן.

אברהם בורג: חבר הכנסת שטייניץ איננו כאן.

אברהם בורג: אנחנו נעבור לסעיף הבא: חבר הכנסת צחי הנגבי – גם הוא איננו.

אברהם בורג: לכן גם ההצעה הזאת לא תוצבע.

אברהם בורג: לחלופין – גם זאת לא תוצבע.

אברהם בורג: לחלופין – לא תוצבע גם כן.

אברהם בורג: קבוצת לבני מציעה.

אברהם בורג: קבוצת לבני נמצאת.

אברהם בורג: לפחות הקפטן נמצאת, ואנחנו נעבור להצבעה בנושא הזה, להצבעה שהיא אישית על-פי בקשת חברי סיעת ישראל אחת.

אברהם בורג: אדוני המזכיר, בבקשה.

א' האן: יולי-יואל אדלשטיין – נגד חיים אורון – נגד זבולון אורלב – נגד דוד אזולאי – אינו נוכח דליה איציק – נגד מיכאל איתן – אינו נוכח בנימין אלון – בעד טלב אלסאנע – נמנע משה ארנס – בעד אברהם בורג – נגד יגאל ביבי – נגד יוסף ביילין – נגד נעמי בלומנטל – אינה נוכחת בנימין בן-אליעזר – נגד שלמה בן-עמי – אינו נוכח שלמה בניזרי – אינו נוכח רומן ברונפמן – אינו נוכח ויקטור בריילובסקי – בעד מוחמד ברכה – נמנע עוזי ברעם – נגד אהוד ברק – נגד עזמי בשארה – אינו נוכח חוסניה ג'בארה – נגד יצחק גאגולה – נגד תמר גוז'נסקי – אינה נוכחת אלי גולדשמידט – נגד אילן גילאון – נגד זהבה גלאון – נגד אריה גמליאל – נגד משה גפני – נגד עבד-אלמאלכ דהאמשה – אינו נוכח נסים דהן – נגד יעל דיין – נגד חיים דרוקמן – נגד אברהם הירשזון – אינו נוכח שמואל הלפרט – נגד צחי הנגבי – אינו נוכח אבשלום וילן – נגד מתן וילנאי – נגד יצחק וקנין – נגד נסים זאב – נגד רחבעם זאבי – אינו נוכח אליעזר זנדברג – בעד עופר חוגי – נגד נעמי חזן – נגד תאופיק חטיב – אינו נוכח אחמד טיבי – אינו נוכח דוד טל – אינו נוכח סאלח טריף – נגד שאול יהלום – נגד אברהם יחזקאל – נגד אליהו ישי – נגד אליעזר כהן – בעד אמנון כהן – נגד יצחק כהן – אינו נוכח רן כהן – נגד רענן כהן – נגד מוחמד כנעאן – נמנע חיים כץ – בעד יוסי כץ – נגד ישראל כץ – בעד ציפי לבני – בעד לימור לבנת – בעד דוד לוי – נגד מקסים לוי – אינו נוכח אביגדור ליברמן – בעד אמנון ליפקין-שחק – נגד יעקב ליצמן – נגד נחום לנגנטל – נגד עוזי לנדאו – בעד סופה לנדבר – נגד יוסף לפיד – בעד ענת מאור – נגד עסאם מח'ול – נמנע האשם מחאמיד – אינו נוכח רוני מילוא – נגד רחמים מלול – נגד מיכאל מלכיאור – נגד נואף מסאלחה – נגד יהושע מצא – בעד יצחק מרדכי – נגד דן מרידור – נגד יהודית נאות – בעד משולם נהרי – אינו נוכח מיכאל נודלמן – אינו נוכח דני נווה – בעד אוריאל סביר – נגד יצחק סבן – נגד אליהו סויסה – נגד מרינה סולודקין – נגד אפרים סנה – נגד גדעון עזרא – בעד אברהם פורז – אינו נוכח חנן פורת – אינו נוכח אופיר פינס-פז – נגד מאיר פרוש – אינו נוכח יוסף פריצקי – בעד שמעון פרס – נגד יאיר פרץ – אינו נוכח עמיר פרץ – אינו נוכח אלכסנדר צינקר – בעד מיכאל קליינר – אינו נוכח משה קצב – אינו נוכח איוב קרא –

א' האן: בעד דליה רבין-פילוסוף – נגד אברהם רביץ – נגד אמנון רובינשטיין – אינו נוכח ראובן ריבלין – בעד גנדי ריגר – נגד חיים רמון – נגד אברהם בייגה שוחט – נגד יובל שטייניץ – אינו נוכח מאיר שטרית – אינו נוכח יורי שטרן – בעד ויצמן שירי – נגד סילבן שלום – אינו נוכח שלום שמחון – נגד אריאל שרון – אינו נוכח יוסי שריד – נגד נתן שרנסקי – נגד אני חוזר לקרוא בשמותיהם של אלה שלא הצביעו.

ראובן ריבלין: תראה אם יש לך 61.

א' האן: דוד אזולאי – נגד מיכאל איתן – אינו נוכח נעמי בלומנטל – בעד שלמה בן-עמי – נגד שלמה בניזרי – נגד רומן ברונפמן – אינו נוכח עזמי בשארה – אינו נוכח תמר גוז'נסקי – אינה נוכחת עבד-אלמאלכ דהאמשה – אינו נוכח אברהם הירשזון – אינו נוכח צחי הנגבי – אינו נוכח רחבעם זאבי – אינו נוכח תאופיק חטיב – נמנע אחמד טיבי – אינו נוכח דוד טל – אינו נוכח יצחק כהן – אינו נוכח מקסים לוי – אינו נוכח האשם מחאמיד – נמנע משולם נהרי – אינו נוכח מיכאל נודלמן – אינו נוכח אברהם פורז – אינו נוכח מאיר פרוש – אינו נוכח חנן פורת – אינו נוכח עמיר פרץ – אינו נוכח יאיר פרץ – אינו נוכח מיכאל קליינר – אינו נוכח אמנון רובינשטיין – אינו נוכח משה קצב – אינו נוכח יובל שטייניץ – אינו נוכח מאיר שטרית – אינו נוכח סילבן שלום – אינו נוכח אריאל שרון – אינו נוכח

ראובן ריבלין: אם חסר ל-61 אנחנו יכולים להביא כמה.

אברהם בורג: רבותי, אני קובע, שברוב של 66 נגד, 22 בעד ושישה נמנעים, ההצעה הזאת לא נתקבלה.

אברהם בורג: נעבור להסתייגות הבאה של קבוצת לבני.

אברהם בורג: יש למישהו העדפות על דרך ההצבעה?

ראובן ריבלין: לא, אדוני.

ראובן ריבלין: אדוני יכול להמשיך להצביע בהצבעה רגילה עד שאבקש מאדוני להצביע אחרת.

אברהם בורג: אני מבין שנצביע בהרמת יד עד שתבקש.

אברהם בורג: תודה רבה.

אברהם בורג: בראשיתו של עמוד 7: מי בעד ההסתייגות של קבוצת לבני – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חברת הכנסת צ' לבני לסעיף 1 (רישא) לא נתקבלה.

אברהם בורג: ההסתייגות של קבוצת חברת הכנסת צ' לבני לסעיף 1 (רישא) לא נתקבלה.

אברהם בורג: ההסתייגות של קבוצת חברת הכנסת צ' לבני לסעיף 1 (רישא) לא נתקבלה.

אברהם בורג: ההסתייגות של חבר הכנסת ר' ריבלין לסעיף 1 (רישא) לא נתקבלה.

אברהם בורג: מי בעד ההסתייגות של קבוצת שרון, של קבוצת פרץ ושל חבר הכנסת דוד טל?

ראובן ריבלין: אדוני היושב-ראש, אבקש ספירה.

ראובן ריבלין: הספירה מאוד חשובה מבחינת החקיקה.

אברהם בורג: האם כבר הסמכת את חבר הכנסת קרא להיות המונה הרשמי מטעמכם?

ראובן ריבלין: אני אספור.

אברהם בורג: תודה רבה.

אברהם בורג: חבר הכנסת פינס, מי מטעמכם?

אופיר פינס-פז: חבר הכנסת שירי.

אברהם בורג: חבר הכנסת שירי, בבקשה.

אברהם בורג: מי בעד ההצעה של קבוצת שרון, של קבוצת פרץ ושל חבר הכנסת דוד טל – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: בעד ההסתייגות לסעיף 1 (רישא) – 20

אברהם בורג: נמנעים – 5

אברהם בורג: ושל חבר הכנסת ד' טל לסעיף 1 (רישא) לא נתקבלה.

אברהם בורג: אני קובע, שברוב של 66 נגד, 20 בעד וחמישה נמנעים, הסתייגות זו של קבוצת שרון, קבוצת פרץ וחבר הכנסת דוד טל נפלה.

אברהם בורג: ההסתייגות הבאה – של קבוצת לבני וחבר הכנסת דוד טל.

אברהם בורג: האם יש העדפות לדרך ההצבעה?

אברהם בורג: – אין.

אברהם בורג: מי בעד?

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חברת הכנסת צ' לבני ושל חבר הכנסת ד' טל

אברהם בורג: הצבעה ההסתייגות של קבוצת חברת הכנסת צ' לבני לסעיף 1 (רישא) לא נתקבלה.

אברהם בורג: ההסתייגות הבאה, של קבוצת לבני – מי בעד?

ראובן ריבלין: ההסתייגות הזאת יחד עם כל ההצעות לחלופין, כל עמוד 8, עד ראשית עמוד 9 – להצביע ביחד.

אברהם בורג: אנחנו מצביעים על ההסתייגות הזאת יחד עם הסיפא של עמוד 7, יחד עם כל עמוד 8 ועד קבוצת אלסאנע בראש עמוד 9.

אברהם בורג: מי בעד קבוצת ההצעות הזאת לחלופי וחלופי חלופיה?

אברהם בורג: מי נגד?

אברהם בורג: מי נמנע?

אברהם בורג: ההסתייגויות של קבוצת חברת הכנסת צ' לבני לסעיף 1 (רישא) לא נתקבלו.

אברהם בורג: נעבור לעמוד 9 להסתייגויות של קבוצת אלסאנע וחבר הכנסת אחמד טיבי.

אברהם בורג: מי בעד ההסתייגות – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת ט' אלסאנע ושל חבר הכנסת א' טיבי

אברהם בורג: חבר הכנסת פינס, מה לגבי ההסתייגות של חברי הכנסת אלי גולדשמידט ויעל דיין?

אלי גולדשמידט: מוותרים על ההסתייגויות.

אופיר פינס-פז: אדוני היושב-ראש, אני מבקש להודיע שחברי הקואליציה מבטלים את ההסתייגויות שלהם כדי לזרז את ההצבעה.

אופיר פינס-פז: תודה.

אברהם בורג: תודה רבה.

אברהם בורג: לא נצביע על הצעה זו.

אברהם בורג: ההסתייגות של חברי הכנסת יוסף לפיד ויהודית נאות: מי בעדה – ירים את ידו.

אברהם בורג: כן, חבר הכנסת זנדברג, הצבעה אישית?

אליעזר זנדברג: אדוני היושב-ראש, בשם סיעת שינוי אני מודיע, שסיעת שינוי מסירה את כל הסתייגויותיה, למעט אחת שנמצאת בעמוד 14 ועניינה ייצוג נשי הולם של חמש נשים לפחות.

אליעזר זנדברג: אנחנו נבקש הצבעה אישית, ואנחנו נצפה לפחות מחברות הכנסת של הקואליציה להצטרף ולתמוך.

אברהם בורג: חבר הכנסת זנדברג, כשנגיע לעמוד 14 תסב את תשומת לבי על מה מצביעים.

אברהם בורג: חוץ מזה אתם מסירים את שאר ההסתייגויות.

אליעזר זנדברג: כן.

אברהם בורג: תסב בבקשה את תשומת לבי לעמוד 14.

אברהם בורג: חבר הכנסת יחזק

אברהם בורג: אל – ההסתייגות נפלה.

אברהם בורג: חברי הכנסת רביץ וכץ – אנחנו לא מצביעים.

אברהם בורג: קבוצת ברכה – מי בעד – ירים את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת מ' ברכה לסעיף 1 (רישא) לא נתקבלה.

אברהם בורג: חברי הכנסת טריף ודיין – לא מצביעים.

אברהם בורג: חבר הכנסת בשארה – לא נמצא.

אברהם בורג: אנחנו לא נצביע.

אברהם בורג: קבוצת לבני מציעה: מי בעד – ירים את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חברת הכנסת צ' לבני לסעיף 1 (רישא) לא נתקבלה.

אברהם בורג: ההסתייגות לחלופין – מי בעד?

ראובן ריבלין: אדוני היושב-ראש, בכל מקום שיש קבוצת לבני ויש הצעה לחלופין ששייכת לקבוצת לבני – להצביע בבת-אחת.

אברהם בורג: מעלה עלינו הכתוב כאילו כבר הצבענו על החלופין.

אברהם בורג: אני מודה לאדוני על החיסכון והייעול.

ראובן ריבלין: אם נפל הראשון, ממילא נופלות החלופות.

אברהם בורג: תודה רבה.

אברהם בורג: קבוצת לבני הבאה: מי בעד ההסתייגות – ירים את ידו.

אברהם בורג: מי נגד?

אברהם בורג: מי נמנע?

אברהם בורג: רבותי חברי הכנסת, אנחנו נצביע על הרישא של סעיף 1, כפי שהוצע על-ידי הוועדה משום שאף הסתייגות לא התקבלה.

אברהם בורג: קריאה שנייה: מי בעד – ירים את ידו.

אברהם בורג: מי נגד?

אברהם בורג: מי נמנע?

ראובן ריבלין: האם אדוני בטוח שהוא עבר את ה-61?

אברהם בורג: האם אדוני מבקש שינוי באופן ההצבעה?

ראובן ריבלין: אם אדוני משוכנע שעבר ב-61 – – –

אברהם בורג: חבר הכנסת ריבלין, אשמח אם תשוב ותמנה.

אברהם בורג: אני מודה לאדוני שהוא התנדב למנות.

אברהם בורג: חבר הכנסת ריבלין, אנא התייצב פה למניית הקולות.

אברהם בורג: תודה רבה.

אברהם בורג: מי בעד הרישא של סעיף 1 כפי שהוצע על-ידי הוועדה – ירים בבקשה את ידו.

אברהם בורג: חבר הכנסת ריבלין יספור, ובלבד שהסך הכול הסופי לא יעלה על 120 מצביעים.

אברהם בורג: בעד סעיף 1 (רישא), כהצעת הוועדה – 66

אברהם בורג: סעיף 1 (רישא), כהצעת הוועדה, נתקבל.

אופיר פינס-פז: 66 בעד.

אברהם בורג: אני קובע, שברוב של 66 בעד ו-22 נגד התקבלה הרישא.

אברהם בורג: אנחנו נעבור להצבעה על סעיף 1(1).

אברהם בורג: אם תתקבל ההסתייגות הבאה, של קבוצת לבני, אין להצביע על יתר ההסתייגויות לסעיף זה.

אברהם בורג: האם אני צודק, חבר הכנסת ריבלין?

ראובן ריבלין: כן.

אברהם בורג: תודה רבה.

אברהם בורג: מי בעד הצעתה של קבוצת לבני – סיפא בעמוד 10 – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חברת הכנסת צ' לבני לסעיף 1(1) לא נתקבלה.

אברהם בורג: תודה רבה.

אברהם בורג: אני קובע שהסתייגות זו לא התקבלה.

אברהם בורג: קבוצת שרון מציעה – כולל כל החלופין, עד ההסתייגות של חבר הכנסת הנגבי בעמוד 12.

אברהם בורג: חבר הכנסת ריבלין, תשומת לבך מאוד ראויה.

אברהם בורג: האם אני מצביע עכשיו על ההסתייגות של קבוצת שרון, עד ההסתייגות של חבר הכנסת הנגבי בשליש הראשון של עמוד 12?

ראובן ריבלין: כן.

אברהם בורג: תודה רבה.

אברהם בורג: מי בעד ההסתייגות של קבוצת שרון – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגויות של קבוצת חבר הכנסת א' שרון לסעיף 1(1)

אברהם בורג: תודה רבה.

אברהם בורג: חבר הכנסת הנגבי עדיין איננו כאן, ולכן לא נצביע על ההצעות שלו.

אברהם בורג: ההסתייגות הבאה היא של קבוצת שרון וחבר הכנסת טל.

אברהם בורג: מי בעד ההסתייגות – ירים את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת א' שרון ושל חבר הכנסת ד' טל לסעיף 1(1)

אברהם בורג: תודה רבה.

אברהם בורג: קבוצת לבני ללא חבר הכנסת טל: מי בעד – ירים את ידו, בבקשה.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חברת הכנסת צ' לבני לסעיף 1(1) לא נתקבלה.

אברהם בורג: תודה רבה.

אברהם בורג: אני קובע שההסתייגות הזאת לא נתקבלה.

אברהם בורג: הצעתם של חברי הכנסת הנגבי, שטייניץ, איתן, ריבלין וכו'.

ראובן ריבלין: יש על ייצוג נשים בממשלה כמה גרסאות להסתייגויות שונות.

ראובן ריבלין: אנחנו הולכים לפי הנוסח של חברת הכנסת דיין.

אברהם בורג: זה כולל את ההסתייגות של שינוי או רק את ההסתייגויות שלכם?

אברהם בורג: חבר הכנסת ריבלין, כדי למנוע אי-הבנות יותר מאוחר, אני מציע שנצביע דבר דבור על אופניו.

אברהם בורג: זה ייקח עוד שתי דקות, ובלבד שלא תהיה בלבולת.

ראובן ריבלין: אנחנו מבקשים הצבעה אישית על ההסתייגות של לבני, לבנת, טריף ובשארה.

אברהם בורג: עוד לא הגענו לזה.

אברהם בורג: אנחנו נמשיך בהסתייגויות, תודה.

אברהם בורג: מי בעד ההסתייגות של קבוצת איתן, ריבלין וכו' – ירים את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת צ' הנגבי לסעיף 1(1) לא נתקבלה.

אברהם בורג: תודה רבה.

אברהם בורג: ההסתייגות לא התקבלה.

אברהם בורג: חבר הכנסת ליברמן איננו, אבל חברת הכנסת לבני נמצאת.

אברהם בורג: מי בעד ומי נגד ההסתייגות הזאת?

אברהם בורג: ההסתייגות של חברת הכנסת צ' לבני לסעיף 1(1) לא נתקבלה.

אברהם בורג: תודה רבה, ההסתייגות לא התקבלה.

אברהם בורג: חבר הכנסת זאבי נמצא?

אברהם בורג: אני לא רואה אותו ולכן לא נצביע.

אברהם בורג: חבר הכנסת קליינר נמצא?

אברהם בורג: אנחנו נצביע על ההסתייגות הבאה, שהיא, אני מבין, עם בקשה להצבעה אישית.

אברהם בורג: תודה רבה.

אברהם בורג: הצעתם של חברי הכנסת ציפי לבני, לימור לבנת, סאלח טריף ועזמי בשארה, ללא סאלח טריף, ובה כתוב: "בסופו יבוא "ובלבד שבין חברי הממשלה יינתן ביטוי הולם לייצוגם של שני המינים".

אברהם בורג: " תודה רבה, אנחנו נצביע בהצבעה אישית, אדוני המזכיר.

לימור לבנת: ימלא ראש הממשלה את הבטחתו לבוחרות ולבוחרים.

ראובן ריבלין: אני ממנה את יעל דיין לספור.

אברהם בורג: מבטלים את מה שביקש חבר הכנסת זנדברג בעמוד 14?

אברהם בורג: תודה.

אברהם בורג: הצבעה כוללת על נושא ייצוג הנשים, מקובל על כולם?

ראובן ריבלין: אנחנו מבקשים הצבעה אישית על נושא הנשים וחברת הכנסת יעל דיין תספור.

אברהם בורג: אני מניח שהקואליציה תבקש את חבר הכנסת נתניהו בתמורה.

אברהם בורג: אתם לא יכולים למנות לקואליציה.

לימור לבנת: אנחנו רוצים לראות איך ראש הממשלה מצביע.

אברהם בורג: את מי אתם ממנים, חבר הכנסת ריבלין?

ראובן ריבלין: הצבעה אישית.

אברהם בורג: הצבעה אישית.

אברהם בורג: תודה.

א' האן: יולי-יואל אדלשטיין – נגד חיים אורון – נגד זבולון אורלב – נגד דוד אזולאי – נגד דליה איציק – אינה נוכחת מיכאל איתן – בעד בנימין אלון – בעד טלב אלסאנע – בעד משה ארנס – בעד אברהם בורג – נגד יגאל ביבי – נגד יוסף ביילין – נגד נעמי בלומנטל – בעד בנימין בן-אליעזר – נגד שלמה בן-עמי – נגד שלמה בניזרי – נגד רומן ברונפמן – אינו נוכח ויקטור בריילובסקי – בעד מוחמד ברכה – אינו נוכח עוזי ברעם – נגד אהוד ברק – נגד עזמי בשארה – אינו נוכח חוסניה ג'בארה – אינה נוכחת יצחק גאגולה – נגד תמר גוז'נסקי – אינה נוכחת אלי גולדשמידט – נגד

נעמי בלומנטל: למה אתם משאירים את הנשים לבד?

אברהם בורג: חברת הכנסת בלומנטל, סליחה, אנחנו באמצע ההצבעה.

א' האן: אילן גילאון – נגד זהבה גלאון – אינה נוכחת אריה גמליאל – נגד משה גפני – נגד עבד-אלמאלכ דהאמשה – אינו נוכח נסים דהן – נגד יעל דיין – אינה נוכחת חיים דרוקמן – נגד אברהם הירשזון – אינו נוכח שמואל הלפרט – נגד צחי הנגבי – אינו נוכח אבשלום וילן – נגד מתן וילנאי – נגד יצחק וקנין – נגד נסים זאב – נגד רחבעם זאבי – אינו נוכח אליעזר זנדברג – בעד עופר חוגי – נגד נעמי חזן – אינה נוכחת תאופיק חטיב – אינו נוכח אחמד טיבי – אינו נוכח דוד טל – אינו נוכח סאלח טריף – נגד שאול יהלום – נגד אברהם יחזקאל – נגד אליהו ישי – נגד אליעזר כהן – בעד אמנון כהן – נגד יצחק כהן – נגד רן כהן – נגד רענן כהן – נגד מוחמד כנעאן – בעד חיים כץ – בעד יוסי כץ – נגד ישראל כץ – בעד ציפי לבני – בעד לימור לבנת – בעד דוד לוי – נגד מקסים לוי – אינו נוכח אביגדור ליברמן – אינו נוכח אמנון ליפקין-שחק – נגד יעקב ליצמן – נגד נחום לנגנטל – נגד עוזי לנדאו – בעד סופה לנדבר – אינה נוכחת יוסף לפיד – בעד ענת מאור – אינה נוכחת עסאם מח'ול – בעד האשם מחאמיד – בעד רוני מילוא – נגד רחמים מלול – נגד מיכאל מלכיאור – נגד נואף מסאלחה – נגד יהושע מצא – בעד יצחק מרדכי – נגד דן מרידור – נגד יהודית נאות – בעד משולם נהרי – נגד מיכאל נודלמן – אינו נוכח דני נווה – בעד אוריאל סביר – נגד יצחק סבן – נגד אליהו סויסה – נגד מרינה סולודקין – אינה נוכחת אפרים סנה – נגד גדעון עזרא – בעד אברהם פורז – אינו נוכח חנן פורת – אינו נוכח אופיר פינס-פז – נגד מאיר פרוש – אינו נוכח יוסף פריצקי – בעד שמעון פרס – נגד יאיר פרץ – אינו נוכח עמיר פרץ – אינו נוכח אלכסנדר צינקר – בעד מיכאל קליינר – אינו נוכח משה קצב – אינו נוכח איוב קרא – בעד דליה רבין-פילוסוף – אינה נוכחת אברהם רביץ – נגד אמנון רובינשטיין – אינו נוכח ראובן ריבלין – בעד גנדי ריגר – נגד חיים רמון – נגד אברהם בייגה שוחט – נגד יובל שטייניץ – אינו נוכח מאיר שטרית – אינו נוכח יורי שטרן – בעד ויצמן שירי – נגד סילבן שלום – אינו נוכח שלום שמחון – נגד אריאל שרון – אינו נוכח יוסי שריד – נגד נתן שרנסקי – נגד אני חוזר לקרוא בשמות אלה שלא הצביעו.

נעמי בלומנטל: אני לא מאמינה.

נעמי בלומנטל: כל מרצ נגד הנשים.

א' האן: דליה איציק – אינה נוכחת מוחמד ברכה – בעד רומן ברונפמן – אינו נוכח עזמי בשארה – אינו נוכח חוסניה ג'בארה – אינה נוכחת תמר גוז'נסקי – אינה נוכחת זהבה גלאון – אינה נוכחת עבד-אלמאלכ דהאמשה – אינו נוכח יעל דיין – אינה נוכחת אברהם הירשזון – אינו נוכח צחי הנגבי – אינו נוכח רחבעם זאבי – אינו נוכח נעמי חזן – אינה נוכחת תאופיק חטיב – נמנע אחמד טיבי – אינו נוכח דוד טל – אינו נוכח מקסים לוי – אינו נוכח אביגדור ליברמן – אינו נוכח סופה לנדבר – אינה נוכחת ענת מאור – אינה נוכחת מיכאל נודלמן – בעד מרינה סולודקין – אינה נוכחת אברהם פורז – אינו נוכח חנן פורת – אינו נוכח מאיר פרוש – אינו נוכח יאיר פרץ – אינו נוכח עמיר פרץ – אינו נוכח מיכאל קליינר – אינו נוכח משה קצב – אינו נוכח דליה רבין-פילוסוף – אינה נוכחת אמנון רובינשטיין – אינו נוכח יובל שטייניץ – אינו נוכח מאיר שטרית – אינו נוכח סילבן שלום – אינו נוכח אריאל שרון – אינו נוכח

יוסף (טומי) לפיד: אדוני היושב-ראש, שיירשם בפרוטוקול שמרצ הצביעה נגד ייצוגן של נשים בממשלה.

אברהם בורג: אני רוצה להרגיע אותך, חבר הכנסת לפיד, כל ההצבעות נרשמות בפרוטוקול.

אברהם בורג: זה לא יהיה יוצא דופן.

מיכאל איתן: אף אחד לא אמר read my lips.

אברהם בורג: גם את זה נרשום בפרוטוקול.

אברהם בורג: אני מודה לך.

אברהם בורג: יש עוד בקשות לפרוטוקול?

נעמי בלומנטל: – – –

איוב קרא: – – –

ויצמן שירי: – – –

נעמי בלומנטל: שירי, אתה מייצג את הנגב.

נעמי בלומנטל: הלוואי שהיית אשה.

נעמי בלומנטל: לא היית יושב פה.

ויצמן שירי: מה זה קשור לנשים?

אברהם בורג: אני לא בטוח שהבנתי את התוכן של חילופי הדברים, אבל תמשיכו עד שתגענה התוצאות.

אברהם בורג: אני קובע, כי ברוב של 59 נגד, 28 בעד, נמנע אחד, הסתייגות זו לא נתקבלה.

ראובן ריבלין: האם העובדה שהאופוזיציה לא הצליחה להביא 61 – – – אולי תסביר את זה?

ראובן ריבלין: אני לא פשוט לא מבין.

אברהם בורג: חבר הכנסת ריבלין, בהיותך משפטן שנון ומחונן ומחוקק עתיר ניסיון, אתה בוודאי יודע שההסתייגות נפלה ברוב רגיל.

אברהם בורג: מה שקובע זה 61 בהצבעה על הסעיף עצמו.

אברהם בורג: תודה רבה.

אברהם בורג: אנחנו נמשיך.

ראובן ריבלין: מה בקשר לנושא המוסרי?

אברהם בורג: הנושא המוסרי יידון.

אברהם בורג: אנחנו נשקיע ישיבה מיוחדת בענייני מוסר בכנסת, ואני אבקש מאדוני לשאת דברים בכינוס.

אברהם בורג: תודה רבה.

אברהם בורג: אנחנו נמשיך.

אברהם בורג: הסתייגותה של חברת הכנסת ענת מאור: מי בעד ההסתייגות – ירים בבקשה את ידו.

קריאות: ירד.

אברהם בורג: ירד, סליחה.

אברהם בורג: הסתייגותה של יעל דיין ירדה גם כן.

אברהם בורג: אחמד טיבי נמצא?

קריאות: לא.

אברהם בורג: לא נצביע.

אברהם בורג: אנחנו עוברים לעמוד 14.

אברהם בורג: מה קורה כאן, חבר הכנסת זנדברג?

אליעזר זנדברג: – – –

אברהם בורג: הורדנו את ההסתייגות.

אברהם בורג: ההסתייגות של חברי הכנסת גולדשמידט, פינס – נפלה.

אברהם בורג: קבוצת לפיד הורידה – אבל קבוצת פרץ נמצאת כאן.

אברהם בורג: חבר הכנסת כץ, אתה רשום בקבוצת פרץ?

חיים כץ: – – –

אברהם בורג: אנחנו נצביע על ההסתייגות של קבוצת פרץ השנייה, ברישא של עמוד 14.

אברהם בורג: מי בעד ההסתייגות – ירים את ידו.

אברהם בורג: מי נגדה?

אברהם בורג: מי נמנע?

אברהם בורג: ההסתייגויות של קבוצת חבר הכנסת ע' פרץ לסעיף 1(1)

אברהם בורג: אני קובע שההסתייגות לא התקבלה, לרבות כל חלופיה.

אברהם בורג: חבר הכנסת לפיד, אתה מסיר את ההסתייגות הבאה?

יוסף (טומי) לפיד: כן.

אברהם בורג: הסרנו.

אברהם בורג: חבר הכנסת פריצקי, הוסרה ההסתייגות שלך?

יוסף יצחק פריצקי: כן.

אברהם בורג: תודה.

אברהם בורג: ההסתייגויות של חבר הכנסת זנדברג ומסאלחה הוסרו.

אברהם בורג: עמוד 15, קבוצת פרץ.

אברהם בורג: מי בעד ההסתייגות ברישא של עמוד 15 – ירים את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת ע' פרץ לסעיף 1(1) לא נתקבלה.

אברהם בורג: ההסתייגות לא התקבלה.

אברהם בורג: קבוצת אלסאנע מציעה – מי בעד ההסתייגות?

אברהם בורג: מי נגדה?

אברהם בורג: מי נמנע?

אברהם בורג: ההסתייגות של קבוצת חבר הכנסת ט' אלסאנע לסעיף 1(1) לא נתקבלה.

אברהם בורג: ההסתייגות לא התקבלה.

אברהם בורג: הסתייגותו של חבר הכנסת רביץ הוסרה בשם הקואליציה.

אברהם בורג: הסתייגותה של חברת הכנסת חזן הוסרה בשם הקואליציה.

אברהם בורג: קבוצת ברכה מציעה: מי בעד ההצעה – ירים את ידו.

אברהם בורג: מי נגדה?

אברהם בורג: מי נמנע?

אברהם בורג: ההסתייגות של קבוצת חבר הכנסת מ' ברכה לסעיף 1(1) לא נתקבלה.

אברהם בורג: ההסתייגות לא התקבלה.

אברהם בורג: חבר הכנסת שטייניץ – איננו.

אברהם בורג: הסתייגות לחברת הכנסת לבני ברישא של עמוד 16 – מי בעד?

אברהם בורג: מי נגד?

אברהם בורג: מי נמנע?

אברהם בורג: ההסתייגות של חברת הכנסת צ' לבני לסעיף 1(1) לא נתקבלה.

אברהם בורג: הסתייגות זו לא התקבלה.

אברהם בורג: הסתייגות לחברת הכנסת בלומנטל – מי בעד?

אברהם בורג: מי נגד?

אברהם בורג: מי נמנע?

אברהם בורג: ההסתייגות של חברת הכנסת נ' בלומנטל לסעיף 1(1) לא נתקבלה.

אברהם בורג: הסתייגות זו לא התקבלה.

אברהם בורג: הסתייגות לחברת הכנסת לבנת – מי בעד?

אברהם בורג: מי נגד?

אברהם בורג: מי נמנע?

אברהם בורג: ההסתייגות של חברת הכנסת ל' לבנת לסעיף 1(1) לא נתקבלה.

אברהם בורג: ההסתייגות לא התקבלה.

אברהם בורג: הסתייגות לחברי הכנסת שטרן ונודלמן – מי בעד?

אברהם בורג: מי נגד?

אברהם בורג: מי נמנע?

אברהם בורג: ההסתייגויות של חברי הכנסת י' שטרן ומ' נודלמן לסעיף 1(1) לא נתקבלו.

אברהם בורג: ההצעה לא התקבלה.

אברהם בורג: הסתייגות לחבר הכנסת ריבלין: מי בעד – ירים את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של חבר הכנסת ר' ריבלין לסעיף 1(1) לא נתקבלה.

אברהם בורג: ההסתייגות לא התקבלה.

אברהם בורג: הסתייגויות לחבר הכנסת קליינר.

אברהם בורג: הוא לא בא לעבודה היום.

אברהם בורג: חבר הכנסת לפיד, הסרת את הסתייגותך?

יוסף (טומי) לפיד: כן.

אברהם בורג: הסרת.

אברהם בורג: תודה.

אברהם בורג: אנחנו עוברים לעמוד 18.

אברהם בורג: גמרנו את סעיף 1(1).

אברהם בורג: עברנו לסעיף 1(2).

אברהם בורג: הסתייגות לקבוצת שרון – מי בעד הצעת קבוצת שרון?

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת א' שרון לסעיף 1(2) לא נתקבלה.

אברהם בורג: ההסתייגות לא עברה.

אברהם בורג: הסתייגות לקבוצת לבני: מי בעד – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חברת הכנסת צ' לבני לסעיף 1(2) לא נתקבלה.

אברהם בורג: ההסתייגות לא התקבלה.

אברהם בורג: הסתייגות לקבוצת הנגבי, קבוצת פרץ וחבר הכנסת אביגדור ליברמן.

אברהם בורג: אנחנו מצביעים רק על ההסתייגות של קבוצת הנגבי וקבוצת פרץ.

אברהם בורג: מי בעד – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת צ' הנגבי וקבוצת ע' פרץ לסעיף 1(2) לא נתקבלה.

אברהם בורג: ההסתייגות לא התקבלה.

ראובן ריבלין: אדוני היושב-ראש, כל קבוצות הליכוד מסירות את ההסתייגויות, שכן הן הסתייגויות הדומות לאותה הסתייגות של חבר הכנסת כץ.

אברהם בורג: אנחנו נעבור אחת לאחת.

אברהם בורג: חבר הכנסת זאבי – איננו.

אברהם בורג: חברי הכנסת דיין, לבני, לבנת, טריף – – –

ראובן ריבלין: יש לנו גם ייצוג הולם של סגני השרים.

אברהם בורג: יש לכם ייצוג הולם, אז לא צריך להצביע.

קריאות: – – –

אברהם בורג: אין לכם ייצוג הולם.

אברהם בורג: הבנתי.

אברהם בורג: חבר הכנסת ריבלין, עקוב נא אחרי.

אברהם בורג: אנחנו בעמוד 19, בהסתייגות של חברי הכנסת דיין, לבני, לבנת, טריף ועזמי בשארה.

ראובן ריבלין: זו האחרונה שאני מבקש להצביע עליה.

אברהם בורג: תודה.

אברהם בורג: אנחנו נצביע על ההסתייגות הזאת.

אברהם בורג: מי בעדה – ירים בבקשה את ידו.

אברהם בורג: מי נגדה?

אברהם בורג: מי נמנע?

אברהם בורג: ההסתייגות של חברי הכנסת י' דיין, צ' לבני, ל' לבנת,

אברהם בורג: ההסתייגות לא התקבלה.

אברהם בורג: ההסתייגות של חברת הכנסת ענת מאור ירדה.

אברהם בורג: הסתייגות לקבוצת ברכה וחבר הכנסת טיבי.

אברהם בורג: אנחנו מצביעים רק על הסתייגותה של קבוצת ברכה.

אברהם בורג: מי בעד – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת מ' ברכה לסעיף 1(2) לא נתקבלה.

אברהם בורג: ההסתייגות לא התקבלה.

אברהם בורג: הסתייגות של גולדשמידט, פינס, יחזקאל – איננה.

אברהם בורג: קבוצת לפיד הסירה את הסתייגויותיה.

אברהם בורג: הסתייגות לחבר הכנסת בריילובסקי.

אברהם בורג: מי בעד – ירים בבקשה את ידו.

יוסף יצחק פריצקי: הסרנו.

אברהם בורג: בסדר, סליחה.

אברהם בורג: חבר הכנסת מסאלחה הסיר את הסתייגותו.

אברהם בורג: הסתייגות לקבוצת פרץ.

אברהם בורג: חבר הכנסת כץ, הסרתם או לא?

חיים כץ: הוסרה.

אברהם בורג: תודה, הוסרה.

אברהם בורג: הסתייגות לקבוצת אלסאנע.

אברהם בורג: מי בעד – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת ט' אלסאנע לסעיף 1(2) לא נתקבלה.

אברהם בורג: תודה.

אברהם בורג: ההסתייגות לא התקבלה.

אברהם בורג: ההסתייגות של חברת הכנסת חזן הוסרה.

אברהם בורג: חבר הכנסת שטייניץ לא בא.

אברהם בורג: הסתייגות לחברת הכנסת בלומנטל בסוף עמוד 20.

אברהם בורג: מי בעד – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של חברת הכנסת נ' בלומנטל לסעיף 1(2) לא נתקבלה.

אברהם בורג: ההצעה לא התקבלה.

אברהם בורג: קבוצת שרון מציעה.

אברהם בורג: מי בעד – ירים את ידו.

ציפי לבני: הסרנו.

ראובן ריבלין: בלומנטל, שרון, ריבלין.

ראובן ריבלין: רק את הבודדים.

אברהם בורג: תודה רבה.

אברהם בורג: ההסתייגויות בעמוד 22 – הסרנו.

אברהם בורג: אנחנו עוברים לעמוד 23.

אברהם בורג: קבוצת לבני.

אברהם בורג: חבר הכנסת הנגבי איננו, לכן הסרנו.

אברהם בורג: אנחנו בעמוד 24.

אברהם בורג: חבר הכנסת ריבלין, אנחנו נצביע רק על ההצעה של קבוצת ברכה.

אברהם בורג: קבוצת פרץ איננה כאן.

אברהם בורג: מי בעד ההצעה בעמוד 24 – ירים בבקשה את ידו.

אברהם בורג: מי נגדה?

אברהם בורג: מי נמנע?

אברהם בורג: ההסתייגות של קבוצת חבר הכנסת מ' ברכה לסעיף 1(3) לא נתקבלה.

אברהם בורג: הצעה זו הוסרה.

אברהם בורג: חבר הכנסת טל איננו, וקבוצת לבני הסירה את הסתייגותה.

אברהם בורג: חבר הכנסת ליברמן איננו, וקבוצת הנגבי הסירה את הסתייגותה.

אברהם בורג: חבר הכנסת זאבי – איננו.

אברהם בורג: גולדשמידט וכו' הסירו את הסתייגותם.

אברהם בורג: חבר הכנסת לפיד הסיר את הסתייגויותיו.

אברהם בורג: חבר הכנסת מסאלחה.

אברהם בורג: חבר הכנסת עזמי בשארה – איננו.

אברהם בורג: ההצעה הוסרה.

אברהם בורג: הסתייגותו של חבר הכנסת טריף הוסרה.

אברהם בורג: הסתייגות לקבוצת אלסאנע בעמוד 25.

אברהם בורג: מי בעד – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של קבוצת חבר הכנסת ט' אלסאנע לסעיף 1(3) לא נתקבלה.

אברהם בורג: ההסתייגות לא התקבלה.

אברהם בורג: חברת הכנסת חזן הסירה את הסתייגותה.

אברהם בורג: קבוצת לבני הסירה, לרבות החלופין עד הסוף של עמוד 25.

אברהם בורג: הסתייגות לחברת הכנסת נעמי בלומנטל, עמוד 26.

אברהם בורג: מי בעד – ירים בבקשה את ידו.

אברהם בורג: מי נגד?

אברהם בורג: מי נמנע?

אברהם בורג: ההסתייגות של חברת הכנסת נ' בלומנטל לסעיף 1(3) לא נתקבלה.

אברהם בורג: ההסתייגות לא התקבלה.

אברהם בורג: ההסתייגויות של קבוצת לבני הוסרו.

אברהם בורג: תם עמוד 26.

אברהם בורג: חבר הכנסת בריילובסקי, הסרנו – נכון?

אליעזר זנדברג: כל שינוי.

אברהם בורג: בסדר.

אברהם בורג: ההסתייגויות של קבוצת שרון וחבר הכנסת טל הוסרו.

אברהם בורג: אנחנו בעמוד 28.

אברהם בורג: קבוצת שרון-טל, שרון-טל, שרון-טל – אני מודה לכם.

אברהם בורג: עברנו לעמוד 29.

אברהם בורג: אנחנו עוברים להסתייגות האחרונה בעמוד 29.

אברהם בורג: חבר הכנסת אחמד טיבי – איננו.

אברהם בורג: הוסרה גם ההסתייגות הזאת.

אברהם בורג: אנחנו בעמוד 30.

אברהם בורג: הסתייגות של קבוצת לפיד וקבוצת לבני הוסרה.

אברהם בורג: הסתייגות של קבוצת לבני וחברי הכנסת לפיד ופורז הוסרה.

אברהם בורג: חברת הכנסת לבני, מסירה?

ציפי לבני: מסירה.

אברהם בורג: הוסרה.

אברהם בורג: תודה רבה.

אברהם בורג: קבוצת פרץ הסירה.

אברהם בורג: הסתייגויות של קבוצת לבני הוסרו.

אברהם בורג: אנחנו עוברים לעמוד 31.

אברהם בורג: הסתייגויות של קבוצת לבני הוסרו.

אברהם בורג: עמוד 32.

אברהם בורג: הסתייגות של קבוצת לבני הוסרה.

אברהם בורג: חבר הכנסת שטייניץ לא נתן לנו את האופציה להסיר את הסתייגויותיו.

אברהם בורג: עמוד 33 – הסתייגויות של חבר הכנסת שטייניץ.

אברהם בורג: הגענו לעמוד 34.

אברהם בורג: אם תתקבל ההסתייגות הבאה, אין להצביע על כל שאר ההסתייגויות לסעיף זה ושם החוק ישונה בהתאם ויהיה: חוק-יסוד: הממשלה (תיקון מס' 9) – הצעה של חברי הכנסת יוסי כץ, דליה רבין-פילוסוף, משה גפני ומאיר פרוש.

אברהם בורג: הצבעה אישית.

אברהם בורג: אדוני המזכיר, בבקשה.

א' האן: יולי-יואל אדלשטיין – בעד חיים אורון – בעד זבולון אורלב – בעד דוד אזולאי – בעד דליה איציק – בעד מיכאל איתן – אינו נוכח בנימין אלון – נגד טלב אלסאנע – אינו נוכח משה ארנס – נגד אברהם בורג – בעד יגאל ביבי – בעד יוסף ביילין – בעד נעמי בלומנטל – נגד בנימין בן-אליעזר – בעד שלמה בן-עמי – בעד שלמה בניזרי – בעד רומן ברונפמן – אינו נוכח ויקטור בריילובסקי – נגד מוחמד ברכה – נגד עוזי ברעם – בעד אהוד ברק – בעד עזמי בשארה – אינו נוכח יצחק גאגולה – בעד חוסניה ג'בארה – בעד תמר גוז'נסקי – אינה נוכחת אלי גולדשמידט – בעד אילן גילאון – בעד זהבה גלאון – בעד אריה גמליאל – בעד משה גפני – בעד עבד-אלמאלכ דהאמשה – אינו נוכח נסים דהן – בעד יעל דיין – בעד חיים דרוקמן – בעד אברהם הירשזון – אינו נוכח שמואל הלפרט – בעד צחי הנגבי – אינו נוכח אבשלום וילן – בעד מתן וילנאי – בעד יצחק וקנין – בעד נסים זאב – בעד רחבעם זאבי – אינו נוכח אליעזר זנדברג – נמנע עופר חוגי – בעד נעמי חזן – בעד תאופיק חטיב – נמנע אחמד טיבי – אינו נוכח דוד טל – אינו נוכח סאלח טריף – בעד שאול יהלום – בעד אברהם יחזקאל – בעד אליהו ישי – בעד אליעזר כהן – נגד אמנון כהן – בעד יצחק כהן – בעד רן כהן – בעד רענן כהן – בעד מוחמד כנעאן – נגד חיים כץ – נגד יוסי כץ – בעד ישראל כץ – נגד ציפי לבני – נגד לימור לבנת – נגד דוד לוי – בעד מקסים לוי – אינו נוכח אביגדור ליברמן – אינו נוכח אמנון ליפקין-שחק – בעד יעקב ליצמן – בעד נחום לנגנטל – בעד עוזי לנדאו – נגד סופה לנדבר – בעד יוסף לפיד – נמנע ענת מאור – בעד עסאם מח'ול – נגד האשם מחאמיד – אינו נוכח רוני מילוא – בעד רחמים מלול – בעד מיכאל מלכיאור – בעד נואף מסאלחה – בעד יהושע מצא – נגד יצחק מרדכי – בעד דן מרידור – בעד יהודית נאות – נמנעת משולם נהרי – בעד מיכאל נודלמן – נגד דני נווה – נגד אוריאל סביר – בעד יצחק סבן – בעד אליהו סויסה – בעד מרינה סולודקין – בעד אפרים סנה – בעד גדעון עזרא – נגד אברהם פורז – אינו נוכח חנן פורת – אינו נוכח אופיר פינס-פז – בעד מאיר פרוש – אינו נוכח יוסף פריצקי – נמנע שמעון פרס – בעד יאיר פרץ – אינו נוכח עמיר פרץ – אינו נוכח אלכסנדר צינקר – נגד מיכאל קליינר – נגד משה קצב – אינו נוכח איוב קרא – נגד דליה רבין-

א' האן: פילוסוף – בעד אברהם רביץ – בעד אמנון רובינשטיין – אינו נוכח ראובן ריבלין – נגד גנדי ריגר – בעד חיים רמון – בעד אברהם בייגה שוחט – בעד יובל שטייניץ – אינו נוכח מאיר שטרית – אינו נוכח יורי שטרן – אינו נוכח

אברהם בורג: חבר הכנסת מחאמיד.

אברהם בורג: חבר הכנסת גפני.

א' האן: ויצמן שירי – בעד סילבן שלום – אינו נוכח שלום שמחון – בעד אריאל שרון – אינו נוכח יוסי שריד – בעד נתן שרנסקי – בעד

ראובן ריבלין: אני מבקש לדבר אחרי שתתקבל ההסתייגות.

א' האן: אני חוזר על רשימת חברי הכנסת שלא השתתפו בהצבעה.

א' האן: מיכאל איתן – אינו נוכח

יהושע מצא: חי וקיים, כאן יושב.

א' האן: סליחה.

א' האן: את הקול שלך צריך לשמוע, מיקי.

א' האן: מיכאל איתן – נגד טלב אלסאנע – נמנע רומן ברונפמן – אינו נוכח עזמי בשארה – אינו נוכח תמר גוז'נסקי – אינה נוכחת עבד-אלמאלכ דהאמשה – אינו נוכח אברהם הירשזון – אינו נוכח צחי הנגבי – אינו נוכח רחבעם זאבי – אינו נוכח אחמד טיבי –

אחמד טיבי: אמרו לי להגיד נגד.

א' האן: דוד טל – אינו נוכח מקסים לוי – אינו נוכח אביגדור ליברמן – אינו נוכח

אברהם בורג: חבר הכנסת פינס.

א' האן: האשם מחאמיד – נמנע אברהם פורז – אינו נוכח חנן פורת – אינו נוכח מאיר פרוש – אינו נוכח יאיר פרץ – אינו נוכח עמיר פרץ – אינו נוכח משה קצב – אינו נוכח אמנון רובינשטיין – אינו נוכח יובל שטייניץ – אינו נוכח מאיר שטרית – אינו נוכח יורי שטרן – נגד סילבן שלום – אינו נוכח אריאל שרון – אינו נוכח

ראובן ריבלין: אדוני, עם פרסום התוצאה, אני רוצה לומר משהו.

ראובן ריבלין: האם אדוני הכריז על התוצאה?

אברהם בורג: עדיין לא.

ראובן ריבלין: אחרי שאדוני יכריז על התוצאה, אני מבקש.

אברהם בורג: רבותי חברי הכנסת, אני קובע, כי הסתייגות זו אשר עליה אמרנו שאין להצביע על כל שאר ההסתייגויות אם היא מתקבלת, התקבלה ברוב של 68 – בעד, 24 – נגד; נמנעו – 7, לא נכחו בהצבעה – 21 חברי כנסת.

אברהם בורג: אנחנו לא נמשיך את ההצבעות על שאר הדברים המופיעים כאן משום שהם עומדים בסתירה, ואנחנו נעמיד את ההצבעה כנוסח המסתייג.

אברהם בורג: כן, בבקשה, חבר הכנסת ריבלין, לפני ההצבעה.

ראובן ריבלין: אדוני היושב-ראש, הואיל והתקבלה ההסתייגות – – –

אברהם בורג: הואיל והתקבלה ההסתייגות – – –

ראובן ריבלין: נדמה לי שהמיקרופון לא פועל.

קריאות: פועל, פועל.

אברהם בורג: חשוב התוכן, לא העוצמה.

ראובן ריבלין: בלי כל ספק, אדוני, אבל אין תוכן בלי עוצמה.

אברהם בורג: דבר.

ראובן ריבלין: אדוני היושב-ראש, הואיל והתקבלה ההסתייגות, אני מבקש לדעת, אם הממשלה מבקשת להחזיר את החוק לדיון בוועדה מן הטעם הפשוט שהתקבלה פה הסתייגות והיא – – –

אברהם בורג: חבר הכנסת ריבלין, אני בטוח שאם הממשלה תרצה להחזיר את החוק לוועדה היא תודיע על כך.

ראובן ריבלין: לא, לא, אדוני, אני מבקש להזהיר ולומר: הואיל ומדובר בחוק-יסוד, וסעיף זה שינה מהותית את חוק-היסוד שלא על-פי התוכן שנקבע בקריאה ראשונה, והואיל ובקריאה ראשונה עבר נוסח אחר לחלוטין, וכבר נאמר ונקבע ונפסק שלא יכול לעבור חוק-יסוד אלא אם כן עבר בכל שלוש הקריאות, ואם יש צורך אפילו בארבע קריאות, כאשר בכל קריאה וקריאה הוא השיג רוב של 61 – אני שואל: האם הקואליציה מבקשת, האם השר מבקש להחזיר את החוק לוועדה על מנת להחזירו לקריאה ראשונה?

אברהם בורג: תודה.

אברהם בורג: חבר הכנסת ריבלין, אני מניח שדבריך מכוונים לאילן עוד יותר גבוה מאשר האילן של המליאה הזאת, אבל אני כמצוותך אשאל את הממשלה אם היא רוצה להחזיר את ההצעה הזאת לוועדה – – –

קריאות: – – –

אברהם בורג: אני מניח שלא.

אברהם בורג: שר המשפטים – – – בבקשה.

אברהם בורג: אנחנו נצביע: מי בעד הסעיף כנוסח המסתייג כפי שהתקבל בקריאה שנייה – ירים בבקשה את ידו.

אברהם בורג: אני מבקש למנות.

אברהם בורג: חבר הכנסת פינס-פז.

אברהם בורג: חבר הכנסת פז, אתה ממונה מטעמכם.

אברהם בורג: חבר הכנסת שירי, אתה ממונה מטעמכם.

אברהם בורג: חבר הכנסת ריבלין, נא למנות.

אברהם בורג: תודה.

אברהם בורג: מי נגד?

אברהם בורג: תודה.

אברהם בורג: מי נמנע?

אברהם בורג: שלושה.

אברהם בורג: תודה רבה.

אברהם בורג: בעד סעיף 1, עם ההסתייגות שנתקבלה – 67

אברהם בורג: נמנעים – 3

אברהם בורג: אני קובע, כי ברוב של 67 כנגד 24 ושלושה נמנעים התקבל הסעיף בקריאה שנייה, לרבות ההסתייגויות.

אברהם בורג: בבקשה, חבר הכנסת ריבלין.

ראובן ריבלין: אדוני היושב-ראש – – –

אברהם בורג: אני רק רוצה למלא את בקשתך הקודמת ולפנות לוועדה ולממשלה ולשאול אם הם רוצים להצביע לפי סעיף 130?

אברהם בורג: יושב-ראש ועדת – – –

יוסי כץ: אני מבקש להמשיך בהצבעה – – –

אברהם בורג: לקריאה שלישית.

אברהם בורג: תודה.

ראובן ריבלין: אדוני היושב-ראש – – –

אברהם בורג: כן, בבקשה.

ראובן ריבלין: אבקש לראות בהצבעה הצבעת אי-אמון בממשלה.

אברהם בורג: דווקא בהצבעה הזאת?

ראובן ריבלין: כן.

אברהם בורג: או.

אברהם בורג: קיי., תודה.

ראובן ריבלין: לא יכולתי לחשוב על הצבעה יותר טובה.

אברהם בורג: רבותי, האם אתם מבקשים הצבעה – – –

קריאות: – – –

חיים רמון: אני מבקש לראות בהצבעה הזאת הצבעת אמון בממשלה – – –

אברהם בורג: ולכן נקיים את ההצבעה עכשיו.

ראובן ריבלין: מיקי איתן רוצה – – –

אברהם בורג: בבקשה.

מיכאל איתן: אדוני היושב-ראש, אם אנחנו מדברים כרגע על הצבעת אמון, ברצוני להביא לידיעת הכנסת, שיש הסכם בין סיעת ש"ס לבין ישראל אחת שקשור בהצבעה הזאת, ולכן צריך להניח את ההסכם, ורק בעוד 24 שעות יהיה אפשר להצביע.

מיכאל איתן: אני מפנה אתכם לסעיף 17 בחוק-יסוד: הממשלה.

מיכאל איתן: אומנם שם כתוב:

מיכאל איתן: הסכם בכתב, אבל כבר נקבעה מסורת בכנסת שמדובר גם בהסכמים בעל-פה.

אברהם בורג: תודה רבה.

אברהם בורג: אדוני השר, אתה רוצה לענות?

אברהם בורג: בבקשה.

חיים רמון: אדוני היושב-ראש, חברי הכנסת, אנחנו – – –

קריאות: – – –

אברהם בורג: רבותי, אתם לא יכולים גם לשאול וגם לענות.

אברהם בורג: תחליטו איזו פונקציה אתם רוצים למלא.

אברהם בורג: תודה.

אברהם בורג: אדוני השר.

חיים רמון: אנחנו לא ביקשנו את הצבעת האמון הזאת.

חיים רמון: הצבעת האמון הזאת איננה נעשית בשום קשר להסכם שנעשה עם אי-אלו מהסיעות, ולכן לטענה של חבר הכנסת איתן אין ידיים ואין רגליים.

חיים רמון: לא תכננו הצבעה כזאת, לא קיימנו הסכם; ראינו את חילופי הדברים שהיו פה, ולכן כל הטענה הזאת היא קנטרנית, ואני מציע להצביע אמון.

קריאות: – – –

אברהם בורג: תודה.

מיכאל איתן: אדוני היושב-ראש – – –

אברהם בורג: בבקשה, פעם אחרונה ודי.

מיכאל איתן: גם אם הוא טוען שלא מדובר באי-אמון, אני מבקש לציין, שבסעיף 17 נאמר, שכשנעשה הסכם והוא יכול להיות רלוונטי לענייננו בקשר להבעת אי-אמון בראש הממשלה או בקשר לצירוף שרים נוספים לממשלה לאחר כינונה – – –

אברהם בורג: חבר הכנסת איתן.

מיכאל איתן: ברור שמדובר על הסכם בדבר צירוף שרים נוספים.

אברהם בורג: חבר הכנסת איתן, הטענה שלך לגבי ההסכמים נכונה, אם יש הסכמים.

אברהם בורג: דומני שצריך לעשות הבחנה בין חקיקה שהיא עניין שוטף של עבודת הכנסת לבין הרחבת הממשלה שתיעשה, כנראה, כך הבנתי, בהמשכו של השבוע, שנוגעת במישרין – – –

מיכאל איתן: – – – אי-אמון.

אברהם בורג: סליחה, סליחה, רק רגע.

מיכאל איתן: – – – בהצבעת אי-אמון.

אברהם בורג: חבר הכנסת איתן, אפילו כשאתה שותק קשה לי לדבר, על אחת כמה וכמה כאשר אתה זועף כל כך.

אברהם בורג: תודה רבה.

אברהם בורג: נחזור לדברינו.

אברהם בורג: באופן עקרוני, הנושא של ההסכמים לגבי הרחבת הממשלה, כך נראה לי – אלא אם כן הממשלה תרצה לטעון אחרת, או מישהו אחר מטעם הבית ירצה לטעון אחרת – ההסכמים נוגעים להרחבת הממשלה.

אברהם בורג: באופן עקרוני הם נוגעים להרחבת הממשלה.

אברהם בורג: הרחבת הממשלה איננה נעשית ברגע זה.

אברהם בורג: ברגע זה אנחנו נמצאים – – –

קריאות: – – –

אברהם בורג: רק שנייה, רבותי – – –

קריאות: – – –

אברהם בורג: אנחנו נמצאים – – –

מיכאל איתן: – – – על תנאי.

אברהם בורג: חבר הכנסת איתן, אני מודה לך שאתה עוזר לי לענות לך.

אברהם בורג: תודה רבה.

אברהם בורג: אנחנו נמצאים עכשיו בעיצומו של שלב חקיקה.

אברהם בורג: עד הרגע הזה ההצבעה אצה.

אברהם בורג: חבר הכנסת איתן, אתה כבר יודע מה אתה רוצה להגיד להבא, נכון?

אברהם בורג: אתה לא צריך להקשיב.

אברהם בורג: אתה פטור מלהקשיב, נכון?

אברהם בורג: ההצעה הזאת, עד לרגע זה, היתה הצעת חקיקה לכל דבר ועניין, ולכן בהצעת חקיקה לכל דבר ועניין לא מוטל על הממשלה להניח את ההסכמים על השולחן אלא כאשר יגיעו למימוש של ההסכם לגבי הרחבת הממשלה.

אברהם בורג: לפני רגע בלבד הפכתם את זה להצעה שעניינה אי-אמון, ובו ברגע ענתה הממשלה שההצעה היא הצעת אמון, ולכן נראה לי שלפי הלוח הזה של הדברים ההצעה שלכם צריכה להתייחס ליום חמישי.

אברהם בורג: אני מבקש להיוועץ לרגע בייעוץ המשפטי על מנת לתת לכם תשובה שמבוססת לא רק על הניתוח שלי אלא גם על הפרשנות המשפטית.

אברהם בורג: האם מקובל עליכם?

אברהם בורג: תודה רבה.

ראובן ריבלין: השר רמון הודיע שלא היה הסכם.

אברהם בורג: תודה רבה.

אברהם בורג: רבותי חברי הכנסת, אני מבקש לשבת.

אברהם בורג: חבר הכנסת איתן, חבר הכנסת ריבלין, תודה רבה.

אברהם בורג: אני שמח שכיוונתי לדעת גדולים, והיועץ המשפטי, השופט שהם, הורה לי שאכן מותר לכנסת להמשיך בהצבעה, משום שקבילה, כפי שאני ניתחתי את הדברים, אמירתו, או היגדו של השר רמון, שהאי-אמון איננו קשור לנושא ההסכמים, אלא לנושא הרחבת הממשלה; הוא אינו קשור לנושא המונח בפנינו, והוא החקיקה.

אברהם בורג: מכיוון שקיבלנו, לא פעם אחת ולא פעמיים, שהסרגל, הפלס, שעל-פיו אנחנו הולכים הוא הייעוץ המשפטי, כך היתה חוות דעתו של היועץ המשפטי על אתר, ואנחנו נעבור להצבעה בקריאה שלישית.

אברהם בורג: רבותי חברי הכנסת, מי בעד?

קריאות: הצבעה אישית.

אברהם בורג: סליחה, הצבעה אישית.

אברהם בורג: אנחנו נעבור להצבעה בקריאה שלישית בשיטה האישית.

אברהם בורג: אדוני המזכיר, בבקשה.

א' האן: יולי-יואל אדלשטיין – בעד חיים אורון – בעד זבולון אורלב – בעד דוד אזולאי – בעד דליה איציק – בעד מיכאל איתן – נגד בנימין אלון – נגד טלב אלסאנע – נגד משה ארנס – נגד אברהם בורג – בעד יגאל ביבי – בעד יוסף ביילין – בעד נעמי בלומנטל – נגד בנימין בן-אליעזר – בעד שלמה בן-עמי – בעד שלמה בניזרי – בעד רומן ברונפמן – אינו נוכח ויקטור בריילובסקי – נגד מוחמד ברכה – נגד עוזי ברעם – בעד אהוד ברק – בעד עזמי בשארה – אינו נוכח חוסניה ג'בארה – בעד יצחק גאגולה – בעד תמר גוז'נסקי – אינה נוכחת אלי גולדשמידט – בעד אילן גילאון – בעד זהבה גלאון – בעד אריה גמליאל – בעד משה גפני –

משה גפני: בצער רב בעד.

א' האן: עבד-אלמאלכ דהאמשה – אינו נוכח נסים דהן – בעד יעל דיין – בעד חיים דרוקמן – בעד אברהם הירשזון – אינו נוכח שמואל הלפרט – בעד צחי הנגבי – אינו נוכח אבשלום וילן – בעד מתן וילנאי – בעד יצחק וקנין – בעד נסים זאב – בעד רחבעם זאבי – אינו נוכח אליעזר זנדברג – נגד עופר חוגי – בעד נעמי חזן – בעד תאופיק חטיב – נגד אחמד טיבי – נגד דוד טל – אינו נוכח סאלח טריף – בעד שאול יהלום – בעד אברהם יחזקאל – בעד אליהו ישי – בעד אליעזר כהן – נגד אמנון כהן – בעד יצחק כהן – בעד רן כהן – בעד רענן כהן – בעד מוחמד כנעאן – נגד חיים כץ – נגד יוסי כץ – בעד ישראל כץ – נגד ציפי לבני – נגד לימור לבנת – נגד דוד לוי – בעד מקסים לוי – אינו נוכח אביגדור ליברמן – נגד אמנון ליפקין-שחק – בעד יעקב ליצמן – בעד נחום לנגנטל – בעד עוזי לנדאו – נגד סופה לנדבר – בעד יוסף לפיד – נגד ענת מאור – בעד עסאם מח'ול – נגד האשם מחאמיד – נגד רוני מילוא – בעד רחמים מלול – בעד מיכאל מלכיאור – בעד נואף מסאלחה – בעד יהושע מצא – נגד יצחק מרדכי – בעד דן מרידור – בעד יהודית נאות – נגד משולם נהרי – בעד מיכאל נודלמן – נגד דני נווה – נגד אוריאל סביר – בעד יצחק סבן – בעד אליהו סויסה – בעד מרינה סולודקין – בעד אפרים סנה – בעד גדעון עזרא – נגד אברהם פורז – אינו נוכח חנן פורת – אינו נוכח אופיר פינס-פז – בעד מאיר פרוש – אינו נוכח יוסף פריצקי – נגד שמעון פרס – בעד יאיר פרץ – אינו נוכח עמיר פרץ – אינו נוכח אלכסנדר צינקר – נגד מיכאל קליינר – נגד משה קצב – אינו נוכח איוב קרא – נגד דליה רבין-פילוסוף – בעד אברהם רביץ – בעד אמנון רובינשטיין – אינו נוכח ראובן ריבלין – נגד גנדי ריגר – בעד חיים רמון – בעד אברהם בייגה שוחט – בעד יובל שטייניץ – אינו נוכח מאיר שטרית – אינו נוכח יורי שטרן – נגד ויצמן שירי – בעד סילבן שלום – אינו נוכח שלום שמחון – בעד אריאל שרון – אינו נוכח יוסי שריד – בעד נתן שרנסקי – בעד אני חוזר על שמות חברי הכנסת שלא הצביעו.

א' האן: רומן ברונפמן – אינו נוכח עזמי בשארה – אינו נוכח תמר גוז'נסקי – אינה נוכחת עבד-אלמאלכ דהאמשה – אינו נוכח אברהם הירשזון – אינו נוכח צחי הנגבי – אינו נוכח רחבעם זאבי – אינו נוכח דוד טל – אינו נוכח מקסים לוי – אינו נוכח אברהם פורז – אינו נוכח חנן פורת – אינו נוכח מאיר פרוש – אינו נוכח יאיר פרץ – אינו נוכח עמיר פרץ – אינו נוכח משה קצב – אינו נוכח אמנון רובינשטיין – אינו נוכח יובל שטייניץ – אינו נוכח מאיר שטרית – אינו נוכח סילבן שלום – אינו נוכח אריאל שרון – אינו נוכח תודה רבה לכם.

אברהם בורג: רבותי חברי הכנסת, אני קובע, כי ברוב של 68 בעד, 32 נגד, 20 לא נכחו ואין נמנעים, התקבלה הצעת חוק-יסוד הממשלה (תיקון מס' 9) בקריאה שלישית.

אברהם בורג: תודה רבה.

אברהם בורג: (קריאה ראשונה)

אברהם בורג: נעבור לנושא הבא בסדר-היום.

ראובן ריבלין: רבותי, אני מבקש להירגע ולעבור לחקיקה, הצעת חוק לתיקון דיני הקניין הרוחני – התאמה להוראות הסכם הטריפס, התשנ"ט–1999, קריאה ראשונה – יציג את הצעת החוק כבוד שר המשפטים יוסף ביילין.

ראובן ריבלין: רבותי, מי שרוצה עדיין להחליף רשמים, לרבות ראש הממשלה, יתכבד ויעשה זאת בחוץ, אם אפשר.

ראובן ריבלין: חבר הכנסת ויצמן שירי, אני מבקש ממך לא לעכב את ראש הממשלה במסדרון.

ראובן ריבלין: חברי הכנסת מש"ס, תבררו את כל הבעיות שלכם במסדרון.

ראובן ריבלין: תמיד עומד לרשותכם לסיוע.

יוסי ביילין: כבוד היושב-ראש, כנסת נכבדה – – –

ראובן ריבלין: עוד רגע בבקשה, אדוני השר.

ראובן ריבלין: אדוני השר מרדכי, אני מבקש.

ראובן ריבלין: בבקשה.

יוסי ביילין: לפני ימים לא רבים הבאתי לכנסת לקריאה ראשונה את הצעת חוק לתיקון ולהארכת תוקפן של תקנות שעת-חירום (יהודה והשומרון וחבל-עזה – שיפוט בעבירות ועזרה משפטית), התשנ"ט–1999.

יוסי ביילין: כוונת הממשלה היתה להביא לכך, שניתן יהיה להמשיך ולקיים את הקשר המשפטי בין ישראל לבין השטחים, יהודה ושומרון וחבל-עזה, דבר שנמשך מאז 1967 – שנה ראשונה בתקנות שעת-חירום, ומ-1968 בחוק.

יוסי ביילין: החוק הזה מאפשר גם את מערכת היחסים בין ישראל לבין הישראלים בשטחים, החל בתשלום מס הכנסה בשטחים ועד לקבלת שירותים.

בנימין אלון: יש כאן טעות – זה קניין רוחני.

ראובן ריבלין: כן, כן, אדוני.

בנימין אלון: לא, הוא מציג חוק אחר.

ראובן ריבלין: אדוני, אני מדבר עכשיו על הצעת חוק לתיקון דיני הקניין הרוחני – התאמה להוראות הסכם הטריפס.

יוסי ביילין: אתה רוצה להתחיל עם זה?

ראובן ריבלין: כן, אדוני.

יוסי ביילין: או.

יוסי ביילין: קיי.

ראובן ריבלין: אני הכרזתי על כך.

ראובן ריבלין: אני מאוד מודה לחבר הכנסת אלון, לפחות יש מי ששם ונותן את לבו גם להתאמת סדר-היום לדיון.

מיכאל קליינר: אפשר לתת לכבוד השר להמשיך.

נסים זאב: – – –

ראובן ריבלין: לא, לא, אולי חבר הכנסת זאב חשב שאני אומר זאת, עובדה שחבר הכנסת אלון שמע בדיוק.

ראובן ריבלין: אנחנו מזמינים את השר יוסף ביילין לעלות ולומר את דברו בקשר להצעת חוק לתיקון דיני הקניין הרוחני – התאמה להוראות הסכם הטריפס, התשנ"ט–1999, קריאה ראשונה; יציג את הצעת החוק כבוד השר, שר המשפטים יוסף ביילין.

ראובן ריבלין: בבקשה.

מיכאל קליינר: אדוני היושב-ראש לא הבין, לגבי הנושא השני של יש"ע, רוצה השר שיהיה קניין רוחני.

ראובן ריבלין: קודם כול הוא קניין גשמי שמשתלב עם הקניין הרוחני.

ראובן ריבלין: אדוני השר, בבקשה.

יוסי ביילין: אדוני היושב-ראש, חברי הכנסת הנכבדים, בשנת 1995 חתמה מדינת ישראל על הסכם שהקים את ארגון הסחר העולמי WTO – ראשי התיבות של בהסכם זה היא גם התחייבה להתאים עד סוף שנת 1999 את חוקיה לדרישות המוגדרות בהסכם הטריפס.

יוסי ביילין: מדובר בראשי תיבות של Agreement on Trade-Related Aspects of Intellectual Property Rights – אותו חלק של הסכם ארגון הסחר העולמי המתייחס להגנה על הזכויות שבקניין רוחני.

יוסי ביילין: מטרתו העיקרית של הסכם הטריפס היא הסרת הקשיים אשר עשויים להתעורר – – –

ראובן ריבלין: חבר הכנסת איתן וחברת הכנסת בלומנטל, אתם מאוד מפריעים לשר להרצות את דבריו, אפילו לפרוטוקול, זה פשוט קשה.

נעמי בלומנטל: העלינו שאלה מאוד עקרונית.

ראובן ריבלין: גשו לפאתי האולם או השתרעו בכורסאות אחורנית ואל תפריעו לשר.

מיכאל איתן: האמת היא, שהיינו יוצאים החוצה, אבל לא רצינו להשאיר אותו לבד.

ראובן ריבלין: לעולם שר המשפטים לא יצעד לבד, תמיד נהיה אתו.

ראובן ריבלין: בבקשה.

יוסי ביילין: בעיקר, אם חבר הכנסת מיכאל איתן נמצא כאן, זה בסדר.

יוסי ביילין: מטרתו העיקרית של הסכם הטריפס היא הסרת הקשיים אשר עשויים להתעורר במסחר הבין-לאומי בעניין זכויות בקניין הרוחני.

יוסי ביילין: וזאת בשים לב לצורך לתת הגנה לזכות הקניין הרוחני מחד גיסא, ולצורך להבטיח שהאמצעים לאכיפת ההגנה על זכויות אלו לא יפגעו במסחר הבין-לאומי מאידך גיסא.

יוסי ביילין: הסכם הטריפס הוא ללא ספק אחד ההסכמים הבין-לאומיים החשובים שנחתמו אי-פעם בתחום חשוב זה, וחברו לו כ-130 מדינות.

יוסי ביילין: רוב הכללים והנורמות הנדרשות לפי הסכם הטריפס כבר קבועים בדין הישראלי הקיים.

יוסי ביילין: עם זאת, קיים צורך בתיקונים והבהרות מסוימים, במיוחד בתחום האכיפה.

יוסי ביילין: הצעת החוק שלפנינו, יחד עם הצעת חוק לעניין הגנה על טופוגרפיה של מוצרים מוליכים למחצה שתוגש בקרוב, אכן מתאימה את חוקיה של מדינת ישראל כנדרש, וחקיקתה תאפשר לנו לקיים את התחייבותינו הבין-לאומית.

יוסי ביילין: כעת עלינו לסיים במהרה את הליכי החקיקה.

יוסי ביילין: אני מבקש את תמיכתכם להצעת חוק זו והסכמתכם להעבירה לוועדת החוקה, חוק ומשפט.

יוסי ביילין: אדוני היושב-ראש, הכוונה היא לקיים את הדיון עכשיו, אבל דברי התשובה שלי וההצבעה יהיו בישיבה הבאה של הכנסת.

ראובן ריבלין: האם דחיית ההצבעה תהיה גם לגבי הנושא השני?

יוסי ביילין: כן, גם לגבי הנושא השני.

ראובן ריבלין: רבותי חברי הכנסת המשתתפים בדיון ואלה הממתינים להצבעה, ידוע לכם שהממשלה מבקשת להעלות את הנושא אבל לא להצביע עליו.

ראובן ריבלין: דברי תשובה וגם הצבעות יהיו במועד מאוחר יותר.

ראובן ריבלין: ראשון הנרשמים לדיון על הצעת חוק לתיקון דיני הקניין הרוחני, חבר הכנסת גדעון עזרא.

ראובן ריבלין: האם אדוני רוצה לדבר?

ראובן ריבלין: הוא רשום, על כל פנים.

גדעון עזרא: מוותר.

ראובן ריבלין: מוותר.

ראובן ריבלין: חבר הכנסת ויצמן שירי – אינו נוכח.

ראובן ריבלין: חבר הכנסת אחמד טיבי – אינו נוכח.

ראובן ריבלין: חבר הכנסת מיכאל איתן, בבקשה.

ראובן ריבלין: אחריו – חבר הכנסת בני אלון.

ראובן ריבלין: ואחריו – חברת הכנסת נעמי בלומנטל.

ראובן ריבלין: ואחריהם – כנראה, חבר הכנסת איוב קרא.

מיכאל איתן: אדוני היושב-ראש, כנסת נכבדה, אני חושב את הדבר למדהים, כיצד מדינת ישראל כולה התגייסה תוך רמיסת נהלים, נהגים, למבצע אדיר – הרחבת הממשלה; פשוט לא ייאמן.

מיכאל איתן: לא היה בתולדות הכנסת כינוס כנסת ביום ראשון.

מיכאל איתן: יש מסורת ארוכת שנים.

מיכאל איתן: פתאום, יוצא דופן, משהו בהול.

מיכאל איתן: מה קרה?

מיכאל איתן: אין יותר עניינים חשובים במדינת ישראל?

מיכאל איתן: שום דבר איננו כל כך חשוב כמו הרחבת הממשלה?

מיכאל איתן: מכנסים את הכנסת במיוחד, כי צריך להרחיב את הממשלה.

ראובן ריבלין: חבר הכנסת איתן, הזעקה שלך מקובלת גם עלי, אף שכרגע אני יושב-ראש.

ראובן ריבלין: רק למען הצדק ההיסטורי, פעמיים כונסה הכנסת ביום א' – פעם בשנת 1965, נדמה לי, תוך כדי מבצע סיני, ובפעם השנייה בביקור סאדאת.

מיכאל איתן: נכון.

מיכאל איתן: היא הנותנת.

מיכאל איתן: אם יש איזה אירוע באמת היסטורי – הנשיא סאדאת הגיע.

מיכאל איתן: הוא הגיע במוצאי שבת, כינסו את הכנסת ביום ראשון בגלל לוח זמנים, וגם לישיבה בהסכמה, כולם הסכימו וכו'.

יוסי ביילין: אולי התוצאה של ההחלטה תהיה היסטורית.

מיכאל איתן: זאת באמת החלטה היסטורית, אבל אם אתם מתכוונים לכתוב את ההיסטוריה שלנו, אני בספק רב כמה זמן תחזיק מעמד ההיסטוריה הזאת.

נסים זאב: בגלל הנושא, בגלל הפגרה.

מיכאל איתן: אז היו מכנסים ביום שני בגלל הפגרה, ביום שלישי, ביום רביעי.

מיכאל איתן: הרי מה שנעשה פה: לקחו את החוק הזה, יושב-ראש הכנסת הבטיח לעם ישראל שלא יהיה כאן שום דבר מיוחד – אנחנו נעבוד, ניתן את הזמן.

מיכאל איתן: איזה זמן נתנו?

מיכאל איתן: העבידו את ועדת החוקה, חוק ומשפט באופן בלתי אנושי בעליל, והתוצאות ידועות.

מיכאל איתן: ולא היו מוכנים לפרוס את הדיון כמו שצריך, לא היו מוכנים להביא מומחים, לא היו מוכנים לקיים דיון.

מיכאל איתן: למה?

מיכאל איתן: יש איזה בעיה קריטית?

מיכאל איתן: היה לוקח עוד יום, עוד יומיים, עוד שבוע.

מיכאל איתן: לא, שום דבר לא מעניין.

מיכאל איתן: חוסר הרגישות, חוסר הנכונות ללכת על-פי הסדרים, ההיגיון הזה שאם יש רוב אפשר לרמוס את הנוהל, לרמוס את המסורת, הרוב יכפה את הכול – זה תקדים מאוד מאוד מסוכן.

מיכאל איתן: וראה איזה פלא.

מיכאל איתן: אף שהקואליציה האדירה הזאת, שבאמת לא היתה כאן, קנתה אנשים בתפקידים – איך אמר חבר הקואליציה מסיעת ש"ס?

מיכאל איתן: מה אתם רוצים?

מיכאל איתן: פעם קנו ב"מיצובישי", היום קונים אותנו ב"וולבו", את כל הקואליציה; כך זה – הוא אומר.

נסים זאב: אני לא מסכים אתו על זה.

מיכאל איתן: חבר הכנסת נסים דהן, הוא אמר, הוא מצוטט בפרוטוקול.

מיכאל איתן: הוא מצוטט.

נסים זאב: זו דעה אישית.

מיכאל איתן: הוא אומר: מה אתם רוצים?

מיכאל איתן: זאת תרבות השלטון במדינת ישראל.

מיכאל איתן: חס וחלילה, אני מאמין, אני מכיר אותו, הדברים שלו נאמרו בצורה רצינית, אבל גם בצורה של – תחשבו על זה.

מיכאל איתן: הוא אומר: תחשבו על זה.

מיכאל איתן: הנה, קונים כאן קואליציה; ואנחנו מודים, קונים אותנו – הוא אומר.

מיכאל איתן: פעם קנו ב"מיצובישי", הוא אומר, עכשיו קונים ב"וולבו" ובמשרדים.

מיכאל איתן: אם קונים, ואם – הוא אומר – זאת תרבות השלטון שלנו, ואם לכיוון הזה הולכת מדינת ישראל, ואם הרוב שקונים אותו מוכן לעשות כל דבר בשביל להעביר הצעת חוק – יש לו רוב, הוא יעשה כל דבר – התוצאה תהיה חמורה מאוד לדמוקרטיה, ואולי גם לעתידה של מדינת ישראל.

מיכאל איתן: אני מציע לשר המשפטים, כמי שצריך להיות בלם, כמי שגם בתוקף היותו חבר בקואליציה ומייצג הממשלה ומייצג הרוב צריך להיות אחד מהאנשים שמשרתים את הדמוקרטיה – וערכים דמוקרטיים מחייבים את הרוב לדעת שיש גבול לכוחו.

מיכאל איתן: הרוב צריך לדעת, שהוא צריך לנהל את העניינים, אבל לכבד חוק, פרוצדורה, מסורת, מנהגים, ולקבל על עצמו מגבלות.

מיכאל איתן: ומשפט אחרון.

מיכאל איתן: הדבר שהכי מצחיק אותי, שאחרי כל הדברים האלה: אחרי הרכישה של הסיעות והגדלת הקואליציה ומספר השיא של 80-70, אני לא יודע כמה יש להם שם – הם נפלו בהצבעה.

מיכאל איתן: איך האופוזיציה הקטנה הזאת היא כל הזמן רוב בכנסת?

מיכאל איתן: תסתכלו מה קורה עכשיו.

מיכאל איתן: הממשלה מפחדת להביא לכנסת הצבעה.

מיכאל איתן: השר אומר: לא, לא, לא, לא נצביע עכשיו, כיוון שאין לי רוב.

מיכאל איתן: אולי צריך עוד כמה "וולבואים"?

ראובן ריבלין: תודה רבה לחבר הכנסת איתן.

ראובן ריבלין: חבר הכנסת בנימין אלון, ואחריו – חברת הכנסת נעמי בלומנטל.

נסים זאב: הערה לסדר.

נסים זאב: הוא לא אמר שום משפט בנושא הקניין הרוחני.

ראובן ריבלין: חבר הכנסת זאב, כאשר אתה תעלה, אני לא אעשה לך צנזורה על דבריך.

ראובן ריבלין: כל חבר כנסת יכול לעלות על דוכן זה, בזמן המוקצב לו, ולומר את אשר עם לבו.

ראובן ריבלין: כל אחד אחראי כלפי הציבור שבחר בו.

נסים זאב: – – – דברי תורה.

נעמי בלומנטל: דברי תורה נקנים בכסף.

ראובן ריבלין: אם ציבור בוחריך יבחר לבחור בך לאחר מכן בשל זה.

ראובן ריבלין: תודה רבה, חבר הכנסת זאב.

ראובן ריבלין: בבקשה.

בנימין אלון: אדוני היושב-ראש, כנסת נכבדה, אני מתפלא באמת על זה שהשר לא נותן להצביע על הצעת חוק, שאני לא רואה בה בכלל בעיה מפלגתית כלשהי.

בנימין אלון: אני חושב שזו הצעת חוק חשובה, הצעת חוק לתיקון דיני הקניין הרוחני.

בנימין אלון: אולי זה סימפטום של המכבש של המשמעת הקואליציונית שהוא בניגוד למצפון.

בנימין אלון: בכנסת הזאת יש דברים שהם חוצי מפלגות.

בנימין אלון: כבר שכחנו את הכול.

בנימין אלון: בכל אופן, זכות הקניין מעוגנת בחוק-יסוד: כבוד האדם וחירותו.

בנימין אלון: גם קודם בתי-המשפט כיבדו מאוד את הדבר הזה.

בנימין אלון: לזכות הקניין יש מסורת עתיקה במסורת היהודית; יש הרבה הרבה סוגיות בנושא קניין.

בנימין אלון: רוב הסוגיות עוסקות בעניינים מוחשיים: קניין מקרקעין, קניין מיטלטלין, אבל יש לנו במסורת היהודית גם מסורת רבה של קניין רוחני.

בנימין אלון: כל מי שקרא ספר תורני יודע שקודמת לו הסכמה.

בנימין אלון: כל תולדות ההסכמות לספרים היו סביב הקניין הרוחני, כשנותנים הבטחה לאדם שטרח ועמל וחיבר ספר, שאיש לא יסיג את גבולו, ולא יכול יהיה תוך כך וכך שנים להעתיק את הספר הזה בלי רשות המחבר.

בנימין אלון: זו מסורת עתיקה שלנו, והיא מאומצת גם בחקיקה שקיימת בישראל.

בנימין אלון: מה שהצעת החוק הזאת רוצה לעשות זה להאחיד.

בנימין אלון: הואיל ויש אמנה והואיל ואנחנו מדברים על סחר חופשי והואיל והקניין הרוחני מתרחב, חבר הכנסת זאב, מעבר לספרים, גם לתוכנות מחשב, גם לכל מיני דברים, לאמנים שמציירים ציורים, בכל מיני דברים רוחניים, שיש זכות קניין לאדם שעמל ויצר אותם – יש מדינות שונות שחתמו על אמנה, ובאמנה הזאת צריך לכבד מדינה את רעותה, שלא תהיינה גנבות.

בנימין אלון: לפי ההלכה אסור לגנוב תוכנת מחשב, אסור להעתיק תוכנה סתם מאדם שטרח ועמל, אף שיקר מאוד לקנות את התוכנה, ואף שבקלות אפשר להעתיק את התוכנה – ואם יש לך אנטי-וירוס, אתה לא מסתכן בהכנסת וירוסים למחשב שלך, אבל אתה מכניס איסור הלכתי למחשב שלך, כי יש זכות קניין רוחני על ספרים בהלכה, על תוכנות, על יצירות של בני אדם.

בנימין אלון: לכן, לדעתי, הצעת החוק הזאת היא הצעת חוק צודקת, היא הצעת חוק נכונה.

בנימין אלון: שוב, אני מסיים במה שפתחתי.

בנימין אלון: אני מצר על החששות.

בנימין אלון: אני לא חושב שאנשים כאן היו מתנגדים לדבר עצמו – להבדיל מהצעת החוק השנייה שהופיעה כאן, ושהשר הטעה את הציבור היום בשידורי ישראל כמו שהוא הטעה את הציבור בעיתון "ידיעות אחרונות", אבל יהיה לי זמן לדבר על זה.

בנימין אלון: אני לא רואה כל סיבה בהצעת החוק השנייה, שהכנסת כבר קיבלה בקריאה שנייה, ורק הוסיפה הסתייגות.

בנימין אלון: ההסתייגות היא, שאם הרשות הפלסטינית לא מכבדת את הבקשות – –

ראובן ריבלין: היום ראינו הסתייגות שהתקבלה, והממשלה הלכה אתו.

בנימין אלון: – – של שר המשפטים שלנו, כך גם אנחנו לא נצטרך; זו כל ההסתייגות שהתקבלה פה.

בנימין אלון: שר משפטים מדבר על להיטות למתנחלים, זו פשוט אי-הבנת החוק ואי-הבנת ההסתייגות ואי-הבנת מה שקרה כאן.

בנימין אלון: אני מקווה שעוד תהיה לי זכות דיבור בעניין השני.

בנימין אלון: לגבי העניין הזה.

בנימין אלון: אני חושב שאנחנו מנסים תמיד ללכת עם המתוקנות שבמדינות, המתוקנות שבאומות.

בנימין אלון: אנחנו כורתים ברית אמנה עם אומות לגבי זכות הקניין הרוחני, ולכן אני חושב שאימוץ הצעת החוק בעניין קניין רוחני, גם בהתאמה לאמנה שמקובלת ונקראת הטריפס, זה דבר ראוי ורצוי.

בנימין אלון: תודה רבה.

ראובן ריבלין: אני מאוד מודה לחבר הכנסת בנימין אלון.

ראובן ריבלין: חברת הכנסת נעמי בלומנטל, ואחריה – אם לא יהיו חברת הכנסת זהבה גלאון, חבר הכנסת עזמי בשארה, חבר הכנסת משה גפני, חבר הכנסת מקסים לוי וחבר הכנסת אליעזר זנדברג, יעלה ויבוא חבר הכנסת איוב קרא; ואחריו – חבר הכנסת ישראל כץ.

ראובן ריבלין: בבקשה.

נעמי בלומנטל: אדוני היושב-ראש, אדוני שר המשפטים, כנסת נכבדה, האמת שאנחנו עדיין די נפעמים, הייתי אומרת, ולא מבינים איך בכל זאת ראש הממשלה עשה מה שעשה, בצורה בוטה, בלי שום התחשבות, על אף מאמרים שהיו בתקשורת ואנשים שדיברו נגד, ועל אף עובדה מאוד פשוטה – האמת היא שהוא לא צריך עוד שרים; לא המדינה צריכה עוד שרים, לא ראש הממשלה צריך עוד שרים.

נעמי בלומנטל: להיפך.

נעמי בלומנטל: אפילו יצא מצב שש"ס, שהוא צריך את התמיכה שלה בשביל להעביר את הצעת החוק בשביל שתהיה לו קואליציה – אפילו ש"ס נאבקת על שר, שהיא כנראה לא תקבל.

נעמי בלומנטל: זה פשוט דבר בלתי מובן לחלוטין, והייתי אומרת אולי סהרורי במידה רבה.

נעמי בלומנטל: אתה פונה להיגיון הפשוט.

נעמי בלומנטל: זה פשוט מדהים.

נעמי בלומנטל: אני יודעת, ששר המשפטים כל כך לא מסכים עם הגדלת מספר השרים, עם שינוי חוק-יסוד, שאני מוכרחה לומר שאני אפילו לא פונה אליך.

נעמי בלומנטל: זה כזה אבסורד.

נעמי בלומנטל: האמת היא, שכואב שהפוליטיקה היא כזאת.

נעמי בלומנטל: אני זוכרת, שכשרצו להעביר את הסכמי אוסלו, יותר כאב לנו שקנו את קולותיהם של שניים, שלושה או ארבעה חברי כנסת –ואז אלה היו שלושה – ב"מיצובישי".

נעמי בלומנטל: הסיפור ידוע.

נעמי בלומנטל: זה היה כדי לוותר על חלקי ארץ-ישראל.

נעמי בלומנטל: אתם יודעים מה?

נעמי בלומנטל: אם זה יעזור להיטיב עם העם, שיהיו עוד כמה שרים.

נעמי בלומנטל: זה לא המקרה.

נעמי בלומנטל: אבל סתם ככה?

נעמי בלומנטל: זה בלתי מובן לחלוטין.

נעמי בלומנטל: היו כאן חברותי, חברות הכנסת מן הקואליציה, שעזבו בזמן ההצבעה.

נעמי בלומנטל: גם זה תמוה, שהן נשארו לבד.

נעמי בלומנטל: אני חייבת לשאול אותך, שר המשפטים: אני לא מבינה.

נעמי בלומנטל: הרי זה לא מאבק של נשים.

נעמי בלומנטל: על מה?

נעמי בלומנטל: אנחנו רוצות להיות שרות בשביל עצמנו?

נעמי בלומנטל: אנחנו רוצות שתהיינה יותר חברות כנסת, כי אנחנו רוצות לשבת בכנסת?

נעמי בלומנטל: אם זה טיעון כזה אגואיסטי ובלתי ענייני, עזבו, חבל, שיהיה הכול גברים – הממשלה בלאו הכי, שבכנסת זה יהיה הכול.

נעמי בלומנטל: הבעיה היא, שרוב הנשים בישראל לא הפנימו את הקשר שבין האפליה שמתקיימת לגביהן לבין חוסר הכוח הפוליטי שלהן.

נעמי בלומנטל: אם אומנם נשות ישראל, הכוח הפוליטי שלהן הוא בסך הכול, נדמה לי, כעשר חברות כנסת או תשע חברות כנסת מן הקואליציה שלא יצביעו – אם זה הכול כוח פוליטי, כלומר שלא היו כאן דברים שהרגישו הזדהות או חשבו שמשהו לא תקין, אז חבל על הזמן.

נעמי בלומנטל: אז לא נלך למאבק.

נעמי בלומנטל: זה מאבק שלנו כאילו על כיסא פה, במקום הזה, או כדי שמידת האחריות והמחויבות שלנו לציבור הישראלי ולציבור הנשים תהיה בסך הכול אותה עזיבה?

נעמי בלומנטל: הרי זה היה צריך להיות דבר, שאני הייתי מצפה לפחות מכמה גברים, ובוודאי ממרצ – ולא אומר אותך, ואתה במקרה יושב כאן – שיצאו ותישארנה כמה נשים.

נעמי בלומנטל: שיצאו גברים ויאמרו לנשים: אתן תישארו ותצביעו בעד, כי זאת פנייתו של ראש הממשלה, שבצורה סהרורית כאמור הולך להרחיב את ממשלתו.

נעמי בלומנטל: אבל זו אמורה היתה להיות בעיה של כולנו, קריאה של כולנו.

נעמי בלומנטל: אלה הנשים שנשארות לבד בבית, כשהבעל מכה אותן.

נעמי בלומנטל: זו קריאה של כל הנשים.

נעמי בלומנטל: זה למעלה מ-50% מן האוכלוסייה הישראלית.

נעמי בלומנטל: אלה הנשים שאומרות: די.

נעמי בלומנטל: אלה נשים שאומרות: אנחנו לא מוכנות יותר.

נעמי בלומנטל: אלה לא רק תשע חברות הכנסת שיצאו כאן, ואין לי כרגע המספר המדויק; אלה הנשים בישראל, שרוצות לבוא ולומר: אין טעם שתהיה ממשלה עם כל כך מעט נשים.

נעמי בלומנטל: זו אותה הלקאה שיש כלפינו.

נעמי בלומנטל: זו אותה אלימות שמתקיימת.

נעמי בלומנטל: אבל גם כאן אני רואה עוד ועוד גברים שיושבים וכאילו לא אכפת להם.

ראובן ריבלין: אני מודה מאוד לחברת הכנסת נעמי בלומנטל.

ראובן ריבלין: חבר הכנסת עזמי בשארה – אינו נוכח.

ראובן ריבלין: חבר הכנסת משה גפני – אינו נוכח.

ראובן ריבלין: חבר הכנסת מקסים לוי – אינו נוכח.

ראובן ריבלין: חבר הכנסת אליעזר זנדברג – אינו נוכח.

ראובן ריבלין: יעלה ויבוא חבר הכנסת איוב קרא; ואחריו – חבר הכנסת ישראל כץ, אחרון הדוברים.

ראובן ריבלין: אדוני, אם אתה רוצה להצביע, אין בעיה.

ראובן ריבלין: אנו מצביעים בעד.

ראובן ריבלין: אבל הודעתי קודם, שלא תהיינה הצבעות.

יוסי ביילין: איך שאתה רוצה.

יוסי ביילין: אני חושב שיש כאן בעיה אמיתית.

ראובן ריבלין: אבל אנחנו בעד.

איוב קרא: אדוני היושב-ראש, כנסת נכבדה, לצערי, ביום עצוב בתחילת שבוע זה, כשהתכנסה המליאה, חשבתי לתומי שהולך להגיע לפה, לכנסת, נשיא סוריה.

איוב קרא: זה דבר שהוא באמת משמעותי, והייתי מקבל את הכינוס שנעשה היום.

איוב קרא: אבל כשאני רואה מה שקרה פה, אני חושב בקול רם, שגנבו לנו את הקניין הרוחני של הכנסת, לצערי.

איוב קרא: זה כמה ימים אני חושב, שכל מי שנמצא בבית הזה וגם ברחוב הישראלי בכלל לא מודע לבעיה המשפטית שקשורה בחוק הזה ולבזבוז שאמור להיות מאחורי החוק הזה.

איוב קרא: אדוני השר יוסי ביילין, אני חושב שבתוך תוכך אתה מודע לכך שהחוק הזה לא טוב – לא לעם ישראל ובטח לא לבית הזה.

איוב קרא: אתה בתוך תוכך גם לא מאמין בחוק הזה ואתה לא רוצה את החוק הזה.

איוב קרא: אתה יודע שהחוק הזה עולה ממון רב למדינה.

איוב קרא: כשמדברים על כך שאין כסף ליישובי הצפון, לנגב, לעיירות הפיתוח או לגליל, אומרים "אין" ולא מתביישים.

איוב קרא: אבל, לסדר 32 ג'ובים מתוך 300,000 המובטלים היום ברחוב הישראלי – לא לזה ייחלו בעם ישראל מהממשלה הזאת, ובטח לא מראש הממשלה שהם תמכו בו בצורה כה מסיבית.

איוב קרא: ביום חמישי הצילה אתכם אטרקציה תקשורתית, שעה שהודיעו, לצערי הרב, על מצבו של חבר הכנסת רובינשטיין בבית-החולים.

איוב קרא: אני חושב, שעמדו מאחורי זה הרבה דברים, ובין היתר גם אי-הסכמה שהיתה בלילה עם ש"ס.

איוב קרא: היו עוד הרבה ניואנסים שלא ברורים לנו כאופוזיציה.

איוב קרא: באנו היום לפה וחשבנו, שצריך להעלות דבר רציני ושצריך שעם ישראל יראה ממשלה חזקה, ממשלה שנבחרה ברוב עצום.

איוב קרא: מה אנחנו רואים פה?

איוב קרא: תככים ועסקונה גם בקרב השרים וגם בקרב הנשים.

איוב קרא: נשים שקראו לייצוג הולם ורצו לעצמן ייצוג בממשלה, פתאום נעלמות מהמליאה על הדבר הכי יסודי בדמוקרטיה – ייצוג הנשים.

איוב קרא: איפה נשמע דבר כזה?

איוב קרא: איפה ראינו דבר כזה?

איוב קרא: אילו היה קורה דבר כזה בממשלת ביבי והיו עושות את הדבר חברות הכנסת נעמי בלומנטל ולימור לבנת או אחרות, אני לא יודע מה היה קורה באולם הזה.

איוב קרא: ממש בלי להתבייש, נעלמות מפה על דברים אמיתיים שהן מאמינות בהם.

איוב קרא: אני לא יודע איך אפשר לקבל דבר כזה, והציבור עוד ישפוט.

איוב קרא: אבל אם בכל זאת הייתם רוצים להרחיב את הממשלה, הייתי מצפה שתמנו נניח שר נוסף לענייני מובטלים.

איוב קרא: האבטלה קשה, והיא סביב ה-10%.

איוב קרא: היא ראויה לתשומת לב מיוחדת.

אליעזר זנדברג: לענייני שרים מובטלים.

אליעזר זנדברג: יש גם – – –

איוב קרא: אני אמרתי – – –

ראובן ריבלין: חבר הכנסת זנדברג, בעוד כ-20 שניות חבר הכנסת איוב קרא יסיים את דבריו.

איוב קרא: אני אמרתי, שסידרנו ג'ובים ל-32 איש מתוך 300,000 המובטלים במדינה, לצערי הרב, וזה מה שחיפש אהוד ברק.

איוב קרא: אהוד ברק, שקרא לחינוך חינם מגיל שנה ועד האוניברסיטה, החליט לצאת בחוק מיוחד כזה ולעזוב כרגע את החינוך, את האבטלה, את מה שקורה בצפון ואת מה שקורה בגולן.

איוב קרא: הוא מתרכז סביב דברים אישיים של כמה אנשים סביבו.

איוב קרא: חברים, הרי הקואליציה הזאת לא עולה על 68 חברי כנסת.

איוב קרא: זה לא מה שמראים, שכאילו אלה עשר סיעות ואלה 75 חברי כנסת.

איוב קרא: בסך הכול, מדובר בשבע סיעות – פחות מהממשלה הקודמת, ובסך הכול בשני חברי כנסת יותר מהקואליציה הקודמת.

איוב קרא: לכן, אם הייתי צריך לחשוב פעמיים מה היה קורה אם לא היה עובר החוק הזה – הממשלה היתה ממשיכה להתקיים, וראש הממשלה ימשיך להסתובב וימשיך להביא מסרים חדשים בנושא השלום.

איוב קרא: אני לא יודע עד כמה מהמסרים האלה יצאו דברים טובים למדינה הזאת.

ראובן ריבלין: חבר הכנסת קרא – – –

איוב קרא: בסדר, אדוני היושב-ראש, רציתי רק דבר אחד, לגעת בלחם, בדבר הכי יקר.

ראובן ריבלין: את זה אמרת בחוק.

איוב קרא: רק מלה.

איוב קרא: ראיתי את השר רן כהן הדואג לאנשים החלשים, לאנשים במצוקה.

איוב קרא: לצערי הרב, ראיתי איך הוא חותם על העלאת הלחם ב-5%.

איוב קרא: אולי היה כדאי לחשוב על המיליונים ועל מאות המיליונים שיבוז

איוב קרא: בזו בחוק הזה, ושיעבירו אותם לאנשים החלשים במדינה הזאת בכל פינה נידחת בה.

ראובן ריבלין: תודה רבה לחבר הכנסת איוב קרא.

ראובן ריבלין: הבא אחריו – חבר הכנסת ישראל כץ.

ראובן ריבלין: לאחר מכן – חבר הכנסת אליעזר זנדברג יקבל את רשות הדיבור, משום שבצדק נעדר מן האולם.

ישראל כץ: אדוני היושב-ראש, כנסת נכבדה, ראש הממשלה אהוד ברק שבר זה עתה את שיאי הציניות; ואדוני היושב-ראש, אפשר לומר גם – וברשותך, אני מבקש שהכנסת תפנה גם ותבדוק בספר השיאים של גינס – כמדומני שראש הממשלה צריך להירשם בספר השיאים של גינס בתור מי שהפר ושבר את ההבטחות לבוחרים במהירות הגדולה ביותר – מבין כל הדמוקרטיות, לפחות אלה שאנחנו מכירים שנערכו בהן בחירות בעשורים האחרונים.

ישראל כץ: עוד לא היה תקדים לזה שראש ממשלה שנבחר בבחירות אישיות – בכלל, בכל בחירות – עושה תפנית כל כך גדולה בין הקו, המלים והמסר שהוא העביר לציבור, של ריכוז והתמקדות בענייני פנים והטבות עם חלקים רחבים באוכלוסייה, לבין התפנית המהירה שהוא עושה מייד לאחר שנבחר, לאחר שהרכיב בצליעה רבה ובציניות רבה גם את ממשלת הבובות, שבה הוא שיבץ שרים מתאימים במקומות לא מתאימים והשאיר בחוץ גם חלק מאלה שהיו יכולים להתאים להיות שרים.

ישראל כץ: הוא ממשיך כרגע באותו תהליך.

ראובן ריבלין: ברשותך, חבר הכנסת כץ.

ראובן ריבלין: אני מציע אפילו רענון לשר ביילין, שיציע שששת המקומות שנמצאים בדיוק מאחורי ראש הממשלה יהיו כמו בכדורסל לאנשים שבאים אחרי זה, ואז – תראה, השר ביילין יש שם שישה מקומות; לא נצטרך לשנות את מבנה הכנסת.

ראובן ריבלין: ראה איזה יופי, כל השישה נמצאים.

גדעון עזרא: ראש הממשלה ישב למעלה.

ראובן ריבלין: ראש הממשלה – לא צריך להזיז אותו ממקומו.

נסים זאב: – – –

ראובן ריבלין: אתה צודק, חבר הכנסת נסים זאב.

נעמי בלומנטל: היתה עוד הצעה.

ישראל כץ: הרעיונות הם רעיונות מעניינים, וברוח הזאת – – –

ראובן ריבלין: אני גם אתן לך את הזמן, כי את זה אני גזלתי ממך.

נעמי בלומנטל: לא, ניתן לך את הזמן.

נעמי בלומנטל: רציתי להציע עוד הצעה.

ישראל כץ: אני אגב פתוח לכל הצעה.

נעמי בלומנטל: מאה אחוז.

נעמי בלומנטל: חבר הכנסת כץ, יש עוד הצעה – בקומתיים, זאת אומרת: בקומה שנייה, כמו באונייה.

ראובן ריבלין: תודה רבה לחברת הכנסת בלומנטל.

ראובן ריבלין: זה עניין של קניין כיסאי ולא רוחני.

ישראל כץ: אני רוצה להגיד לך משהו, חברת הכנסת בלומנטל.

ישראל כץ: אני לא יודע איך את עשית טירונות, אבל מהטירונות שלנו – על אקטים כאלה היה עדיף שהם ייקחו אותם אחד על אחד על הגב, גם בתור איזה עונש סמלי למה שהם עשו כאן.

ישראל כץ: אולי ישבו כאן

ישראל כץ: אחד על אחד על הגב וירגישו קצת את כובד המשא ומה זה נקרא באמת להפר הבטחות לבוחרים.

ישראל כץ: אני רוצה להגיד לך, אדוני היושב-ראש, יכול להיות, שאהוד ברק, ראש הממשלה, חושב שהוא ניצח היום את הליכוד, את האופוזיציה.

ישראל כץ: לצערי, זה נכון, הוא ניצח היום בהצבעה את הליכוד, אבל לצערו ולצער כולנו הוא ניצח היום את העם.

ישראל כץ: הוא ניצח את הציבור.

ישראל כץ: אבל אני רוצה לבשר לראש הממשלה, בסופו של חשבון, מי שמנצח בדו-קרב כזה בין נבחר שמפר את ההבטחות שלו ודורך עליהן ברגל גסה על חשבון הציבורים, גם אם חלק מאלה שמתיימרים לייצג ציבורים חלשים כביכול חוברים אליו לממשלה – במאבק כזה בין אלה לבין הציבור עצמו, בסוף בסוף בסוף מי שמנצח, וראינו את זה הרבה מאוד פעמים, זה הציבור.

ישראל כץ: ואי-אפשר לנצח את הציבור.

ישראל כץ: והציבור זוכר והציבור יודע.

ישראל כץ: יכול להיות, חבר הכנסת נסים זאב, שאין כאן הרבה חברי כנסת היום, וזה חבל.

ישראל כץ: אולי רצו מהר בעקבות ראש הממשלה להספיק להיות שותפים לחלוקת השלל.

ישראל כץ: הרי דרך קבלת ההחלטות שלו, בניגוד לתדמית שהוא מנסה ליצור לעצמו, של אדם מחושב, היא דרך כל כך שלפנית, כל כך חפיפניקית, כל כך לא ממוקדת ומסודרת.

ישראל כץ: אנחנו רואים את זה לפי הדרך שהוא הרכיב בה את הממשלה, ולצערי, אנחנו נראה את זה גם בתחומים מדיניים ואחרים.

ישראל כץ: אנחנו נראה בדיוק את תוצאות ההתנהגות הזאת.

ישראל כץ: אבל יכול להיות שחלק מחברי הכנסת מהקואליציה חשבו, שאם יתפסו אותו במסדרון אולי יקבלו איזה תיק, איזה יושב-ראש כנסת, אולי איזו ועדה חשובה.

ישראל כץ: אני יכול להתחשב בהם היום.

ישראל כץ: אבל כמו שאמרתי, אדוני היושב-ראש, ראש הממשלה מאמין שהוא ניצח היום את הציבור הישראלי כולו.

ישראל כץ: ואני חייב לציין לשבח חלקים רחבים בציבור, ובראש ובראשונה דווקא את התקשורת – אותו גוף שלפעמים מותחים עליו ביקורת – שממש בחזית אחת מלאה היא התגייסה לא מתוך שום אינטרס, מתוך טובת הציבור, מתוך ראיית אינטרס הציבור ותפקידה, והתקוממה נגד הניסיון להרחיב את הממשלה, שהפך היום לעובדה.

ישראל כץ: ולצערי, ראש הממשלה הזה נחוש בדעתו שלא להתחשב בדעה של אף אחד.

ישראל כץ: ואני חושב שהדרך הזאת לא תוביל אותו רחוק.

ישראל כץ: ולצערי, הוא חכם על חלשים, על חברי כנסת שהם במיעוט.

ישראל כץ: אבל כבר בשבועות הקרובים – וזה עוד פעם מאוד לצערי – נראה אותו במאבק, ראש הממשלה הזה, שאוהב לדבר הרבה ולהבטיח הרבה, עם יאסר ערפאת, שאוהב לקבל הרבה.

ישראל כץ: אנחנו נראה, לצערי, שערפאת יקבל הרבה מאוד, וראש הממשלה שלנו יישאר עם הרבה מאוד דיבורים – הוא יבטל את הסכם-וואי והוא לא ייתן והוא כן ייתן.

ישראל כץ: הוא ייתן, והוא ייתן הרבה, והוא יקבל מעט.

ישראל כץ: וכך יגלה הציבור, שגם בתחום החברתי, כמו היום, וגם בתחום המדיני יש לנו עסק עם ראש ממשלה שלא הכרתי אותו טוב קודם, אבל מההתרשמות שלי – הוא אוהב לדבר הרבה מאוד, להבטיח הרבה מאוד, ליצור רושם בין המלים, גם אם לא מבטיח מפורשות, ובסופו של דבר, לא לקיים.

ישראל כץ: אני חושב, שמאות המיליונים בוזבזו – ואנחנו נראה שאלה מאות מיליונים, כשתיגמר חלוקת השלל הסופית וייגמר המיקוח הקואליציוני – במקום להינתן לערי הפיתוח, למושבים באזור הפריפריה בגליל ובנגב, במטה-יהודה, לעולים חדשים, לשכונות מצוקה, לחיילים משוחררים, וזאת תעודת עניות קשה לממשלה ולשריה.

ישראל כץ: ולסיום, אדוני שר המשפטים, אני חושב שהיו כמה דברים שנהגת בהם באומץ ציבורי בעבר.

ישראל כץ: אני לא חושב שהיום הזה יוכל להימנות באותה ליגה ובאותה קטגוריה מבחינתך, ואני מצטער על זה מאוד.

ראובן ריבלין: תודה רבה לחבר הכנסת כץ.

ראובן ריבלין: יעלה ויבוא חבר הכנסת אליעזר זנדברג, אחרון הדוברים בחוק זה.

נסים זאב: אולי אפשר לסכם נוהל שידברו על הנושא שעליו מדובר.

ראובן ריבלין: חבר הכנסת נסים זאב, אני מציע לך להעלות הצעה כזאת בוועדת הכנסת.

ראובן ריבלין: על כל פנים, זה הנוהג של כל מי שעולה לכאן.

נסים זאב: אבל זה בסמכותך, אדוני היושב-ראש.

ראובן ריבלין: לא, אין אדם אחראי אלא לדבריו שלו עצמו, וישפוט הציבור.

ראובן ריבלין: אדם עולה לכאן ואומר ככל העולה על רוחו, ובלבד שיעמוד בהתאם לתקנות ובלוח הזמנים שקבענו לו.

ראובן ריבלין: אי-אפשר לסתום פיות פה על שום דבר שאדם רוצה לומר.

נסים זאב: רציתי לשמוע על עידוד רוחני – – –

ראובן ריבלין: נהוג בדרך כלל שחברי כנסת מדברים על החוק עצמו, ויש מקרים שבהם חברי הכנסת לא באו לידי ביטוי בעניין ציבורי ממדרגה ראשונה, לפי דעתם, והם אומרים ועושים זאת.

ראובן ריבלין: דרך אגב, חבריך פעלו כך לא פעם, כמו גם חבריו של יוסי ביילין, כמו גם הוא עצמו, ופרלמנטרים רבים וטובים.

יוסי ביילין: מעולם לא.

ראובן ריבלין: אז היו לו כנראה הזדמנויות לדבר.

ראובן ריבלין: יש אנשים שיש להם הזדמנות לדבר בתקשורת יותר.

ראובן ריבלין: על כל פנים, בדרך כלל נהוג לדבר לגופו של עניין, אבל גם זה בהחלט פרלמנטרי ומן העניין.

ראובן ריבלין: חבר הכנסת זנדברג, בבקשה.

אליעזר זנדברג: תודה, אדוני היושב-ראש.

אליעזר זנדברג: אני גם רוצה לומר שתי הערות קצרות מאוד, ולאחר מכן לדבר לגופו של החוק ממש בכמה משפטים.

אליעזר זנדברג: ההערה הראשונה שלי היא בעצם למה שראינו כאן, שתיקת הנשים.

אליעזר זנדברג: העובדה שכל נשות הקואליציה קמו כאשה אחת ויצאו מן האולם – – –

נסים זאב: בבחינת "אבן מקיר תזעק".

אליעזר זנדברג: בבחינת "אבן מקיר תזעק" אולי, אבל אני חושב שזאת היתה בדיוק הנקודה שבאה כשעיני הציבור נשואות ואנשים מתבוננים בשידור הישיר.

אליעזר זנדברג: חברות הכנסת היו צריכות לבוא ולהצביע על-פי עמדתן בנושא שכל כך נוגע לשאלת הייצוג הנשי.

נסים זאב: אני מסכים אתך.

אליעזר זנדברג: אני חושב שאין מקום להתחמק, להיעלם, לא להיות נוכח.

אליעזר זנדברג: אפשר לבוא ולהצביע בעד, אפשר לבוא ולהצביע נגד, אפשר לבוא ולהימנע, אבל צריכים להיות כאן ולהצביע.

אליעזר זנדברג: וגם אם מסבירים מדוע נהגת כך או אחרת, הבריחה הזאת – אני חושב – מחלישה מאוד את המאבק – –

נסים זאב: – – –

אליעזר זנדברג: – – כי אני סבור שיהיה קשה מאוד לקבל ברצינות ובצורה נאמנה טענות ותביעות אחרות שתעלנה אותן נציגות, אחרי שכאשר היתה הזדמנות להרים את היד ולהצביע, פשוט ברחו והעדיפו לא להיות נוכחות כאן.

אליעזר זנדברג: אדוני היושב-ראש, עיינתי בהצעת החוק, ואני חייב לומר שהיא הצעת חוק מאוד מרתקת.

אליעזר זנדברג: אתה קורא סעיף-סעיף, וקשה להבין וקשה לעקוב, כי מדובר פה באמת בשפה משפטית.

אליעזר זנדברג: אני חושב שאפשר לראות כאן אפילו טביעות אצבע של מדינות שונות ששותפות להסכם הבין-לאומי.

אליעזר זנדברג: אני מניח שהצרפתים הם אלה שהתעקשו על כל הפרק שעוסק בציונים גיאוגרפיים, בעיקר בכל מה שנוגע ליין.

יוסי ביילין: יין זה אני.

אליעזר זנדברג: אני מניח שהאמריקנים היו אלה שדיברו על חיקוי של סימני מסחר.

אליעזר זנדברג: אבל בפנינו יש חוק שאנחנו מחויבים לבוא ולקבל אותו.

אליעזר זנדברג: אני חושב שכל חברי הבית צריכים לעשות זאת.

אליעזר זנדברג: אני רוצה לנצל את הבמה כאן, אדוני היושב-ראש, ולהעיר הערות מספר בכל מה שנוגע לזכויות יוצרים של מוזיקה.

אליעזר זנדברג: אני שמח שכאן הרחיבו את זכויות היוצר – זה נוגע יותר לשידור – ל-50 שנה במקום 25 שנים.

אליעזר זנדברג: אגב, בחלק ממדינות אירופה 25 שנים היו המועד, ואני לפחות יכול להעיד מהאוספים שלי של ה"ביטלס", שהקלטות שנחשבו לא-חוקיות עד שנה מסוימת, פתאום יכולת לרכוש אותן אם הן הודפסו באיטליה, כי שם הופעות חיות אפשר היה להפוך אותן לתקליטים או לדיסקים, וכחלוף פרק זמן קצר יותר ממדינות אחרות.

יוסי ביילין: זה לא הסיקסטי-פור.

אליעזר זנדברג: כן, נכון, אתה צודק, זה לא סיקסטי-פור, אבל היו דברים שכבר אפשר היה לשמוע אותם.

אליעזר זנדברג: נדמה לי ששם זה היה 20 שנה.

אליעזר זנדברג: על כל פנים, אדוני היושב-ראש, אני רוצה לנצל את ההזדמנות ולפנות אל השר.

אליעזר זנדברג: יש לנו חוקים טובים שעוסקים בזכויות יוצרים.

אליעזר זנדברג: הבעיה היא בעיה של אכיפה, בעיקר בכל מה שנוגע למוזיקה.

אליעזר זנדברג: אני שמעתי והזדעזעתי לשמוע, שיוצרים ישראלים, במסגרת אקו"ם, נאלצים להפעיל חוקרים פרטיים על מנת לאתר את אלה שמוכרים קלטות פיראטיות, מוכרים דיסקים פיראטיים.

אליעזר זנדברג: לא יעלה על הדעת – הרי כולנו מכירים היכן נמצאות החנויות האלה של הדיסקים, כולם יודעים איפה זה, זה נמכר בריש גלי, זה לא נמצא במסתרים באיזו דרך, ואני חושב שלא נעשה דבר וחצי דבר.

אליעזר זנדברג: אם חוקרים פרטיים צריכים לדרבן את המשטרה, או להגיע לשם ולבצע את הפעולות, אז משהו פה רקוב.

אליעזר זנדברג: ואז עולה השאלה, למה אני צריך את החוק הזה שהוא יפה, נכון וחשוב ועב כרס, אם בסופו של מהלך יהיה חוק או תהיה הלכה אך אין מורין בה.

ראובן ריבלין: זאת, נדמה לי, גם האמנה שמדינת ישראל חתמה עליה והתחייבה על-פי אמנה זו לחוקק חוק.

יוסי ביילין: הנקודה הזאת מאוד חשובה.

אליעזר זנדברג: הנקודה חשובה, מכיוון שמדובר באמנה בין-לאומית, או חוק מדינתי.

אליעזר זנדברג: בכל מקרה, אם לא אוכפים, אין טעם.

אליעזר זנדברג: וכאן, אדוני היושב-ראש, הפנייה שלי אל השר – אומנם אפשר לבוא ולומר: זה לא בדיוק בתחומי משרדך.

ראובן ריבלין: הנקודה שהצגת מחמירה את הבעיה, כי אם אנחנו לא יכולים לכפות את חוקינו שלנו, איך נבוא ונכפה כללים שאנחנו מחויבים בהם על-פי אמנה בין-לאומית.

אליעזר זנדברג: אף שלמזלנו, אדוני היושב-ראש, מעתיקים יותר זמרים מקומיים, ואז הבעיה הזאת לא כל כך קיימת מבחינת הפרת האמנה הבין-לאומית.

אליעזר זנדברג: אבל זאת רק הערה צינית.

אליעזר זנדברג: לגופו של עניין, אולי המשטרה צריכה להיות זאת שאוכפת, אולי משרד התעשייה והמסחר.

אליעזר זנדברג: אבל, אדוני השר, זאת הזדמנות לבוא ולעשות קצת סדר בעניין.

אליעזר זנדברג: אני חושב שהעונשים שמוטלים על מי שמוכר הם מגוחכים.

אליעזר זנדברג: ואני חושב שצריך לבוא ולהפוך את העניין לבלתי משתלם.

אליעזר זנדברג: מוכרים לא לשם שמים, מוכרים דיסקים מזויפים על מנת להרוויח כסף.

אליעזר זנדברג: ואם זה לא יהיה רווחי, או אם הסיכון לצד הסיכוי יהיה כזה שלא משתלם לקחת אותו, אני משוכנע שאלה שעושים זאת יפסיקו.

אליעזר זנדברג: היום אנחנו עדים לכל מיני מבצעים, כמו עטיפות מיוחדות וכל מיני הצעות שנועדו לשכנע את הקונה לרכוש את הדיסק האוריגינלי; אולי את זה נפסיד, אבל אין ספק שהמעשה או המצב הקיים היום הוא מצב לחלוטין בלתי סביר, ומן הראוי שנעשה הכול על מנת להפסיק אותו.

אליעזר זנדברג: תודה.

ראובן ריבלין: אני מאוד מודה לחבר הכנסת זנדברג שגם עמד בלוח הזמנים.

ראובן ריבלין: אדוני השר מבקש להשיב עכשיו?

יוסי ביילין: לא.

ראובן ריבלין: תם הדיון בשלב זה.

ראובן ריבלין: תשובת השר וגם ההצבעה בנושא הצעת חוק לתיקון דיני הקניין הרוחני – התאמה להוראות הסכם הטריפס, התשנ"ט–1999, נדחו למועד מאוחר שייקבע.

ראובן ריבלין: (קריאה ראשונה)

ראובן ריבלין: אני מזמין את השר לבוא ולשאת את דבריו בנושא הצעת חוק לתיקון ולהארכת תוקפן של תקנות שעת-חירום (יהודה והשומרון וחבל-עזה – שיפוט בעבירות ועזרה משפטית), התשנ"ט–1999, בקריאה ראשונה.

יוסי ביילין: כבוד היושב-ראש, כנסת נכבדה, אני חוזר לנושא שהתחלתי לדבר עליו קודם, זו הצעת החוק לתיקון ולהארכת תוקפן של תקנות שעת-חירום בנושא של שיפוט בעבירות ועזרה משפטית.

יוסי ביילין: החוק הזה חיוני כדי להבטיח את המשך הקשר בין ישראל לבין השטחים הן לגבי הישראלים שחיים בשטחים והתנאים שלהם, החובות שלהם והזכויות שלהם, והן לגבי הקשר עם הרשות הפלסטינית.

יוסי ביילין: החוק הזה הוגש לפני ימים אחדים בקריאה ראשונה.

יוסי ביילין: אחרי זה הוא עבר בוועדה, הוא הגיע לקריאה שנייה, ושם היתה הסתייגות שהממשלה לא יכולה היתה לקבל בגלל העמדה הסוחפת שלה, שאמרה: לא ייקבעו הוראות בצו על-פי סעיף זה כל עוד נמנעת המועצה הפלסטינית ממתן עזרה משפטית לפי בקשת מדינת ישראל, או כל אחת מרשויותיה, בלי לתת באמת שיקול דעת לממשלה או לשר המשפטים.

בנימין אלון: כתוב שם: לשר המשפטים ולוועדת החוקה, חוק ומשפט.

יוסי ביילין: אנחנו לא דנים כרגע בהסתייגות עצמה.

יוסי ביילין: מה שאני אומר הוא, שהממשלה לא היתה מוכנה לקבל את ההסתייגות הזאת – – –

בנימין אלון: היא לא ידעה על מה מדובר.

יוסי ביילין: היא ידעה בדיוק על מה מדובר.

יוסי ביילין: ועל כן היא משכה את החוק וביקשה להציג אותו מחדש.

יוסי ביילין: לכן אני נמצא כאן להציג את החוק החיוני הזה מחדש.

יוסי ביילין: בכל מקרה, בלי החוק הזה אנחנו עלולים להימצא בעוד חודש במצב שאני חושב שאף אחד מאתנו, לא בימין ולא בשמאל, לא היה רוצה לראות את עצמו בו.

יוסי ביילין: תודה רבה.

ראובן ריבלין: תודה רבה לכבוד השר.

ראובן ריבלין: אני רוצה להזכיר לחברי הכנסת, שזו הפעם השנייה שאנחנו מקיימים קריאה ראשונה לגבי חוק זה, מהטעם שכאשר הובא החוק לקריאה שנייה ולקריאה שלישית הסתייג חבר הכנסת בנימין אלון והסתייגותו נתקבלה, והממשלה משכה את החוק על מנת לקיים דיון מחדש על-פי בקשת הממשלה.

ראובן ריבלין: רבותי חברי הכנסת, לפני שנעבור לסדר הדוברים – הודעה לסגנית מזכיר הכנסת.

ש' כרם: ברשות היושב-ראש, הנני מתכבדת להודיע, כי הונחו היום על שולחן הכנסת – לדיון מוקדם:

ש' כרם: הצעת חוק לתיקון פקודת מס הכנסה (ניכוי הוצאות מעון של בן-זוג עובד), התשנ"ט–1999, מאת חברת הכנסת נעמי בלומנטל; הצעת חוק העונשין (תיקון – אחיזה בדרכון בכוח), התשנ"ט–1999, מאת חברת הכנסת נעמי בלומנטל; הצעת חוק העונשין (תיקון – תקיפת שוטר ועובד ציבור), התשנ"ט–1999, מאת חברת הכנסת נעמי בלומנטל; הצעת חוק פיצויים בשל ניהול הליך משפטי או מעצר (תיקוני חקיקה), התשנ"ט–1999, מאת חברת הכנסת נעמי בלומנטל; הצעת חוק המקרקעין (תיקון – שיעורו של חלק מוצמד ברכוש המשותף), התשנ"ט–1999, מאת חבר הכנסת אליעזר זנדברג; הצעת חוק הרשויות המקומיות (יועץ לענייני מעמד האשה), התשנ"ט–1999, מאת חברת הכנסת נעמי בלומנטל; הצעת חוק העונשין (תיקון – החלת עונש מינימום על עבירות אלימות נגד נשים וילדים), התשנ"ט–1999, מאת חברת הכנסת זהבה גלאון; הצעת חוק העונשין (תיקון – החלת עונש מזערי בחבלה חמורה של בן משפחה), התשנ"ט–1999, מאת חברי הכנסת יעל דיין, לימור לבנת ומרינה סולודקין; הצעת חוק הדיינים (תיקון הצהרת אמונים), התשנ"ט–1999, מאת חבר הכנסת יוסף לפיד וקבוצת חברי הכנסת; הצעת חוק סדר הדין הפלילי (תיקון – מניעת עינוי דין), התשנ"ט–1999, מאת חבר הכנסת אליעזר זנדברג; הצעת חוק משאל עם, התשנ"ט–1999, מאת חבר הכנסת מיכאל קליינר; הצעת חוק מס ערך מוסף (תיקון – פטור למגורים בבית-אבות לאזרחים ותיקים), התשנ"ט–1999, מאת חברי הכנסת יוסי כץ, ראובן ריבלין וענת מאור; הצעת חוק לתיקון פקודת העיריות (תקציב חינוך), התשנ"ט–1999, מאת חברי הכנסת עסאם מח'ול, תמר גוז'נסקי ומוחמד ברכה; הצעת חוק לתיקון פקודת התעבורה (התנאת חידוש רשיון נהיגה), התשנ"ט–1999, מאת חבר הכנסת אליעזר זנדברג; הצעת חוק המפלגות (תיקון – פיקוח על איסור כפל חברות), התשנ"ט–1999, מאת חבר הכנסת אליעזר זנדברג; הצעת חוק הנוער (שפיטה, ענישה ודרכי טיפול) (תיקון – טיפול בקטין שאינו בר-אחריות פלילית), התשנ"ט–1999, מאת חבר הכנסת אליעזר זנדברג; הצעת חוק הנוער (טיפול והשגחה) (תיקון – הרחבת המושג קטין נזקק),

ש' כרם: התשנ"ט–1999, מאת חברת הכנסת נעמי בלומנטל; הצעת חוק השאירים, התשנ"ט–1999, מאת חברת הכנסת נעמי בלומנטל; הצעת חוק הדיינים (תיקון – העברת האחריות המינהלית), התשנ"ט–1999, מאת חברת הכנסת זהבה גלאון; הצעת חוק הביטוח הלאומי (תיקון – השוואת זכויות אלמן ואלמנה), התשנ"ט–1999, מאת חברי הכנסת יוסי כץ, ראובן ריבלין ודוד אזולאי; הצעת חוק העונשין (תיקון – הריגה וניסיון לרצח של בן משפחה), התשנ"ט–1999, מאת חברת הכנסת נעמי בלומנטל; הצעת חוק ההסגרה (תיקון – תושבות קבע כסייג להסגרה אזרחית), התשנ"ט–1999, מאת חבר הכנסת אמנון רובינשטיין; הצעת חוק סייג לחנינה או לשחרור מוקדם של עברייני מין (תיקוני חקיקה), התשנ"ט–1999, מאת חבר הכנסת אליעזר זנדברג; הצעת חוק-יסוד: הממשלה (תיקון – תחולת תוקפו של שינוי בחוק), מאת חבר הכנסת אליעזר זנדברג; הצעת חוק הרשויות המקומיות (בחירות) (תיקון – איסור בחירה ברשויות שונות תוך שנה), התשנ"ט–1999, מאת חבר הכנסת אליעזר זנדברג; הצעת חוק האזרחות (תיקון – התאזרחות בן-זוג), התשנ"ט–1999, מאת חברי הכנסת עסאם מח'ול, תמר גוז'נסקי ומוחמד ברכה; הצעת חוק חופש העיסוק, התשנ"ט–1999, מאת חבר הכנסת יורי שטרן; הצעת חוק החברות הממשלתיות (תיקון – ייצוג נשים בדירקטוריונים), התשנ"ט–1999, מאת חברת הכנסת זהבה גלאון; הצעת חוק הרשויות המקומיות (פטור חיילים, נפגעי מלחמה ושוטרים מארנונה) (תיקון – הגדלת הפטור), התשנ"ט–1999, מאת חבר הכנסת אלי גולדשמידט; הצעת חוק ביטוח רכב מנועי (ביטוח בתנאי תחרות מבוקרת והסדרים לתנאי מעבר) (תיקון – הארכת תקופת מעבר), התשנ"ט–1999, מאת חבר הכנסת מיכאל קליינר; הצעת חוק התגמולים לנפגעי פעולות איבה (תיקון – הכללת פגיעה על-ידי יהודים), התשנ"ט–1999, מאת חברי הכנסת אחמד טיבי, זהבה גלאון ואילן גילאון; הצעת חוק הפיקוח על עסקי ביטוח (תיקון – כשירות דירקטורים ומנהלים), התשנ"ט–1999, מאת חבר הכנסת מיכאל קליינר; הצעת חוק לתיקון פקודת התעבורה (איסור הרכבת נוסע על אופנוע), התשנ"ט–1999, מאת חבר הכנסת אליעזר זנדברג;

ש' כרם: הצעת חוק ניצולי מחנות הריכוז והגטאות הנאציים, התשנ"ט–1999, מאת חברת הכנסת מרינה סולודקין; הצעת חוק מסירת מידע לעובד (עיקר תנאי העבודה), התשנ"ט–1999, מאת חברי הכנסת יורי שטרן ומיכאל נודלמן; הצעת חוק תקצוב שוויוני של רשתות חינוך בעיריות וברשויות מקומיות (תיקוני חקיקה), התשנ"ט–1999, מאת חבר הכנסת אברהם רביץ; הצעת חוק לתיקון פקודת מס הכנסה (הפחתת שיעור המס), התשנ"ט–1999, מאת חבר הכנסת אברהם פורז; הצעת חוק חלוקת נטל צודקת בבריאות, התשנ"ט–1999, מאת חברי הכנסת יוסי כץ, ראובן ריבלין ודוד אזולאי; הצעת חוק משפחות חיילים שנספו במערכה (תגמולים ושיקום) (תיקון – משפחות שאינן מתגוררות בארץ), התשנ"ט–1999, מאת חברת הכנסת נעמי בלומנטל; הצעת חוק משפחות חד-הוריות (תיקון – הגדרת הורה יחיד), התשנ"ט–1999, מאת חברי הכנסת מוחמד ברכה, תמר גוז'נסקי ועסאם מח'ול; הצעת חוק חינוך מיוחד (תיקון – חינוך חובה מגיל שנתיים), התשנ"ט–1999, מאת חבר הכנסת אלי גולדשמידט; הצעת חוק התגמולים לנפגעי פעולות איבה (תיקון – החזר הוצאות על אחזקת הקבר), התשנ"ט–1999, מאת חבר הכנסת אלי גולדשמידט; הצעת חוק מרשם האוכלוסין (תיקון – תוכנה של תעודת זהות), התשנ"ט–1999, מאת חברי הכנסת מוחמד ברכה, תמר גוז'נסקי ועסאם מח'ול; הצעת חוק הגבלת הפרסומת למשקאות אלכוהוליים, התשנ"ט–1999, מאת חבר הכנסת דוד אזולאי וקבוצת חברי הכנסת; הצעת חוק הרשויות המקומיות (הגבלת הזכות להיבחר) (תיקון – התנאת זכות עובד רשות מקומית להיבחר בפרישה מוקדמת מתפקידו), התשנ"ט–1999, מאת חבר הכנסת אליעזר זנדברג; הצעת חוק הלוואות לדיור (תיקון – עדכון סכומי הלוואות), התשנ"ט–1999, מאת חבר הכנסת אליעזר זנדברג; הצעת חוק לתיקון פקודת מס הכנסה (זיכוי הוצאות מעון של בן-זוג עובד), התשנ"ט–1999, מאת חבר הכנסת אליעזר זנדברג; הצעת חוק הבטחת הכנסה (תיקון – הגדרת תושב ישראל), התשנ"ט–1999, מאת חברי הכנסת מוחמד ברכה, תמר גוז'נסקי ועסאם מח'ול.

ש' כרם: תודה.

ראובן ריבלין: תודה לסגנית מזכיר הכנסת.

ראובן ריבלין: (קריאה ראשונה)

ראובן ריבלין: רבותי, אנחנו עוברים לדיון בנושא הצעת חוק לתיקון ולהארכת תוקפן של תקנות שעת-חירום (יהודה והשומרון וחבל-עזה – שיפוט בעבירות ועזרה משפטית), התשנ"ט–1999.

ראובן ריבלין: אני מזמין כדובר ראשון את חבר הכנסת ויצמן שירי – אינו נמצא באולם.

ראובן ריבלין: חבר הכנסת בנימין אלון, בבקשה.

ראובן ריבלין: בינתיים אני מוכרח לומר לחבר הכנסת נסים זאב, שיש סעיף בתקנון הקובע שחבר כנסת צריך לדבר לעניין.

ראובן ריבלין: וכך נאמר בסעיף 67 לתקנון: "חבר כנסת שאינו מדבר לעניין הנושא או ממשיך לדבר אף-על-פי שהיושב-ראש הודיע לו שזמנו נגמר, ופנה אליו, יעיר לו היושב-ראש.

ראובן ריבלין: המשיך חבר הכנסת לנאום אחרי שהיושב-ראש הפסיק אותו" – זאת אומרת, יש כאן הוראה שחבר הכנסת, שהוא חבר כנסת חדש, נסים זאב, כיוון אליה.

ראובן ריבלין: אבל זו היתה הוראה שהציבור לא יכול לעמוד בה.

ראובן ריבלין: תקנה שהתקינו ולא עמדו בה הפכה להיות אות מתה למעשה בתקנון הכנסת.

נסים זאב: זה תלוי ביושב-ראש.

ראובן ריבלין: אני מזמין את חבר הכנסת נסים זאב להפנות את תשומת לב – – – צדקת.

נסים זאב: אני יודע שבעבר יושבי-ראש כן היו מקפידים על הדוברים שידברו על הנושא עצמו.

ראובן ריבלין: לא כך.

ראובן ריבלין: סגנית מזכיר הכנסת הנמצאת כאן לידי, שהיא ותיקה ורבת-פעלים בכנסת הזאת, אומרת שלא כך הדבר.

ראובן ריבלין: האמת היא, שכל אדם יכול לבוא – והעיקרון האומר שאי-אפשר לסתום פה לאדם הרוצה לדבר, והשאלה אם נושא שהוא בענייני דיומא, אגב דיון בהצעת חוק, הוא לא ממין העניין.

יוסי ביילין: זו זכות ולא חובה.

ראובן ריבלין: בוודאי.

ראובן ריבלין: אני יכול להפסיק, אבל אז תהיה איפה ואיפה ויבואו ויאמרו שלזה נתתי ולהוא לא נתתי.

נסים זאב: זה לא חדשות ישראל, זה לא אקטואליה, זה נושא.

ראובן ריבלין: אני בהחלט מציע לחבר הכנסת החדש והנמרץ, חבר הכנסת נסים זאב, להעלות את העניין לדיון כהצעה, אם הוא חושב לעשות כן, והכנסת תדון בעניין זה.

ראובן ריבלין: תודה רבה.

ראובן ריבלין: אנחנו ממשיכים בסדר-היום.

ראובן ריבלין: חבר הכנסת בנימין אלון, בבקשה.

ראובן ריבלין: שים לב, עכשיו חבר הכנסת אלון ידבר לעניין.

בנימין אלון: אדוני היושב-ראש, כנסת נכבדה, אני אשתדל לדבר לעניין.

בנימין אלון: חבר הכנסת נסים זאב, אם כי אתה יודע, יש סוגיה במסכת קידושין: מעניין לעניין באותו עניין.

בנימין אלון: אם תגיד דבר כזה לחבר כנסת הוא יוכיח לך בפי-שניים זמן שזה אותו עניין, כך שרווח גדול לא יצא לך.

בנימין אלון: איך שאני מכיר את חברי הכנסת, הם יוכיחו לך על כל נושא שזה אותו עניין.

בנימין אלון: אדוני השר, אני מוחה בתוקף על ביזוי המליאה ולדעתי גם על הטעיית הממשלה והטעיית הציבור שנעשו על-ידך.

בנימין אלון: המליאה קיבלה הסתייגות על הצעת החוק, הסתייגות שאיננה גורפת, הסתייגות נקודתית בשני סעיפים – אין עמדי כאן החוק, נדמה לי שזה סעיפים 16 ו-13(ד) – תקן אותי, אדוני השר, אם אני טועה.

בנימין אלון: בשתי התקנות האלה בחוק הקיים יש פרוצדורה לשר המשפטים, ובסעיף 16 זה שר המשפטים עם ועדת החוקה, חוק ומשפט.

בנימין אלון: יש בחוק אפשרות צודקת מאין כמותה, ואדוני השר זוכר שישבנו בוועדת החוקה בכנסת הקודמת והגיעו אזרחים שהתלוננו בעניינים של הוצאה לפועל, בעניינים של גנבות רכב, בעניינים שונים, שהם מנסים לקבל סיוע מהרשות הפלסטינית ואינם מקבלים את הסיוע.

בנימין אלון: נתן המחוקק את האפשרות לשר המשפטים שלא להגיש סיוע משפטי לרשות הפלסטינית במידה שהיא לא מגישה סיוע.

בנימין אלון: אני חידדתי את ההדדיות הזאת.

בנימין אלון: במקום אחד שיניתי מלה, במקום "רשאי" – "יורה", ובמקום אחר הוספתי סעיף נוסף אחרי רשימת ההוצאה לפועל וכל הפרטים, שאם אין שיתוף פעולה, לא יהיה מצדנו אותו סיוע, שזה שם החוק.

בנימין אלון: זה כל מה שדרשה הכנסת בשינוי, ובמקום להמשיך לקריאה שלישית, משך השר או הורה השר למשוך את החוק ולהחזיר אותו.

בנימין אלון: בסדר, מחזירים כדי לראות איך משלבים את ההסתייגות – זה מה שמקובל; אבל מחזירים כדי לבטל את הכול ולהתחיל מקריאה ראשונה?

בנימין אלון: ועוד מסיתים ומפיצים בעיתון "ידיעות אחרונות" של היום ואצל דליה יאירי, שעכשיו אין חוק ולא יהיה שום חוק עד ספטמבר.

בנימין אלון: מי עשה זאת?

בנימין אלון: אתה.

בנימין אלון: למה אתה מושך את זה?

בנימין אלון: למה שזה לא ימשיך?

ראובן ריבלין: בתוכנית הרדיו של דליה יאירי.

ראובן ריבלין: לדורות שידעו.

בנימין אלון: הדורות לא ידעו מי זאת דליה יאירי.

בנימין אלון: אל תדאג.

ראובן ריבלין: אני לא אמרתי את זה.

בנימין אלון: אני מקווה שהדורות ידעו מה זה "שולחן ערוך" ומי זה הרמב"ם.

בנימין אלון: הם לא יטריחו את עצמם בדברים חולפים.

בנימין אלון: לכן, אדוני השר, הדברים שנעשים כאן, ההבאה של החוק שוב לקריאה ראשונה, זאת היסחפות.

בנימין אלון: אין כאן שום הסתייגות סוחפת.

בנימין אלון: יש איזה עלבון, עלבון כיתתי, שהאופוזיציה ניצחה את הקואליציה.

בנימין אלון: תן לשמחת העניים הזאת לחגוג מעט; מה יש?

בנימין אלון: איזה נושא יש כאן?

בנימין אלון: לא שמעתי את השר מנמק את זה; ההיפך, יש לי רישום של "יפעת" מהשידורים של הגברת יאירי, שלא נתנה לי את זכות התגובה.

בנימין אלון: היא אפשרה לי לכתוב משהו בפקס.

בנימין אלון: קשה קצת בנהיגה לכתוב בפקס, ולדעתי עורך-הדין וייסגלס די מביך את השר ביילין בדיבור שהיה הבוקר באי-הבנת העניין.

בנימין אלון: זה הרושם שאני מקבל כשאני קורא את פירוט הדברים.

בנימין אלון: למשל, חובתם של אנשי יש"ע לשלם אגרה כדי לשמוע את תוכניתה של דליה יאירי, גם אם הם מאוד לא אוהבים את התוכנית הזאת, זה לפי סעיף תחולה בחוק עצמו.

בנימין אלון: בהסכם אוסלו, שאני, כמובן, לא סובל אותו, ואדוני מתגאה בו, ראש הממשלה קורא לו: ההסכם החשאי שנעשה ביער הנורבגי – ראש הממשלה ברק אני מתכוון, לא נתניהו – הסכם אוסלו עצמו מאפשר לכנסת להמשיך לעשות פעולות חקיקה פרסונלית.

בנימין אלון: יש הרבה סעיפי תחולה בחוק הישראלי, מס הכנסה, שאדוני השר דיבר עליו, לא נובע מהדבר הזה; הוא נובע מסעיף תחולה בחקיקה הראשית.

בנימין אלון: כנ"ל הרבה דברים שאדוני מנה היום ברדיו וזה לא נכון.

בנימין אלון: הם אינם קשורים לחוק הזה בכלל.

בנימין אלון: החוק הזה נותן את אפשרות הפעילות של הממשל הצבאי, מה שנקרא: משפט המובלעות על-ידי אימוץ צווים וכו' בדברים מסוימים, שלא הם הנושא.

בנימין אלון: כל הוואקום הדמיוני הזה שייווצר בכלל לא אמור להיווצר.

בנימין אלון: מאחר שאני רוצה הדדיות שלא קשורה למתנחלים, כבוד השר אומר: להיטותו של חבר הכנסת בני אלון למען המתנחלים.

בנימין אלון: אני אשתמש באותה לשון: להיטותו של השר ביילין למען הרשות הפלסטינית, אף שהיא לא מקיימת את בקשותיה של מדינת ישראל, הלהיטות הזאת העבירה אותו על היושר וגרמה לו להתנהג בצורה קיצונית, למשוך את החוק ולהביא אותו לקריאה ראשונה.

בנימין אלון: אני מודיע לשר שאני אעשה כל מאמץ – מה שמותר לי לפי החוק ולפי התקנון – אם שוב הוא יובא לקריאה ראשונה ויאושר כאן, כשהוא יגיע לוועדה לקריאה שנייה, אני שוב אגיש אותן הסתייגויות.

בנימין אלון: חבל לי שהשר, בלי להיכנס בעובי הקורה ובלי להיכנס לעומק הסוגיה, הולך בנושא הזה בצורה שלדעתי איננה מכבדת את העניין.

בנימין אלון: תודה רבה.

ראובן ריבלין: תודה רבה.

ראובן ריבלין: והנה, כאשר דיבר אדם לעניין ולחוק, אז חבר הכנסת נסים זאב עזב את האולם.

ראובן ריבלין: בבקשה, חבר הכנסת אליעזר זנדברג.

ראובן ריבלין: אחריו – חבר הכנסת איוב קרא; ואם לא יימצא – חבר הכנסת מיכאל קליינר.

אליעזר זנדברג: אדוני היושב-ראש, רבותי חברי הכנסת, יסלחו לי גם חבר הכנסת אלון וגם השר ביילין, לא רק שלא התראיינתי אצל דליה יאירי, גם לא שמעתי את התוכנית.

אליעזר זנדברג: אני מבטיח להשלים את העניין עוד הערב.

אליעזר זנדברג: עקרונית אני רוצה לנצל את הבמה שניתנה לי כאן כדי לחזור על דברים – ואני מצטער שהשר לא מאזין – שאמרתי גם לשר המשפטים בהקשר אחר כאן, וזאת כל הסוגיה של אכיפת שלטון החוק או הדאגה לזכויות של אזרחי ישראל, כפרטים; אני מדבר כרגע, מול הרשות הפלסטינית, מול תושבים ערבים שמתגוררים ברשות הפלסטינית.

אליעזר זנדברג: אדם יכול לזכות בבתי-המשפט בישראל בפסקי-דין שבהם נאמר כי זכויותיו הן כך וכך; הוא יכול, במקרה שתשלומים לא הגיעו אליו באמצעות שיק, ללכת ולפנות ללשכת ההוצאה לפועל ולהאמין שאכן הוא יזכה לראות את חובו; אבל אם החייב מתגורר בשטחי הרשות הפלסטינית, הסיכוי הוא אפס, הוא כמעט אפס, בעקבות אותו החוק.

אליעזר זנדברג: אם החייב מתגורר ברשות הפלסטינית, היכולת לאכוף פסק-דין של בית-משפט, הייתי אומר שהיא לא קיימת בכלל.

אליעזר זנדברג: כאשר אנחנו עוסקים במודלים התיאורטיים – ושוב, אולי זה דומה לדיון שעסקנו בו קודם, בעניין זכויות היוצרים – כאשר אנחנו עוסקים במודלים תיאורטיים שבהם צריך לקבוע סמכות כזאת או סמכות אחרת, אני אומר: מה לי מודל זה ומה לי מודל אחר?

אליעזר זנדברג: בפועל, תכל'ס, אי-אפשר לגבות כסף, אי-אפשר לבצע פסקי-דין.

אליעזר זנדברג: אני מדבר כרגע לא על דברים הקשורים לממלכה, לא על דברים שקשורים למדיניות ואפילו לא על דברים שקשורים לצד הביטחוני.

אליעזר זנדברג: אנשים רגילים שעשו מעשה מסחר עם אנשים שמתגוררים בשטח של הרשות הפלסטינית, אנשים שרכושם נגנב, רואים לעתים אותו טרקטור או אותו רכב שנוסעים בו מהצד השני של הכביש, ואי-אפשר לעשות דבר וחצי דבר על מנת להחזיר את הגזלה לבעליה.

אליעזר זנדברג: אלה הבעיות האמיתיות.

אליעזר זנדברג: אלה הדברים האמיתיים.

אליעזר זנדברג: אני חושב שהכנסת תעשה נכון אם בכל פעם שינסו להעביר את דברי החקיקה הרלוונטיים לנושא, תבוא ותשאל ותדרוש גם מעשה – מה עושים על מנת לאכוף את החוק?

אליעזר זנדברג: מה עושים על מנת שלא רק תקנות כאלה ואחרות יותקנו, אלא גם תהיה תוצאה ממשית, אמיתית בשטח, מבחינת אכיפת שלטון החוק?

אליעזר זנדברג: זה הנושא המרכזי, אדוני היושב-ראש.

אליעזר זנדברג: אשר לכל שאלת שחרורם המוקדם של אסירים וכדומה – וזה בעצם סעיף 2 של ההצעה שאנחנו מדברים עליה כאן – אני, אדוני היושב-ראש, סבור, שצריך לבחון מודל בכלל שונה קצת בכל הנוגע לשחרור מוקדם של אסירים, והוא מתן אינפורמציה לקורבן, ואם אין קורבן בחיים, למשפחתו, על כוונה לשחרר אסירים, על מנת שהתמונה כולה תהיה מונחת בפני אלה שצריכים לקבל את ההחלטה.

אליעזר זנדברג: הצעת חוק ברוח דומה הגשתי גם בקדנציה הקודמת וגם בכנסת הזאת, בעיקר בכל מה שנוגע לעברייני מין.

אליעזר זנדברג: חשוב לדעת מה קרה לקורבן, מה הוא עושה, איך עברו עליו השנים שבהן בילה אותו אדם בבית-הסוהר ועד כמה האימה או הטראומה נותרה, כי זה חלק מהתמונה הכוללת.

אליעזר זנדברג: על אחת כמה וכמה אני חושב שהדברים רלוונטיים גם במקרה הזה.

אליעזר זנדברג: מכאן הצעתי – והיא לא חלק מהדיון הרחב יותר – אבל הצעתי היא לבוא ולהביא בחשבון גם את העניין הזה.

אליעזר זנדברג: חייבים למצוא את הדרך הנכונה שבה קורבן יוכל לבוא ולתאר את אשר עבר עליו, כי ועדת שחרורים, שרוצה לשחרר מישהו, צריכה לראות את התמונה כולה.

אליעזר זנדברג: התמונה כולה, הקורבן הוא חלק ממנה, ומצבו ביום השחרור הוא, לדעתי, חלק מן העניין.

אליעזר זנדברג: שהרי העונש שנקצב לאותו אסיר נקצב על-פי מצב נתון, ואם אנחנו רוצים לשנות את החלטת בית-המשפט בעניין ההוא, מן הראוי שהוועדה תקבל את כל הגורמים הרלוונטיים וכל הנתונים יהיו תחת ידיה.

אליעזר זנדברג: תודה.

ראובן ריבלין: אני מאוד מודה לחבר הכנסת זנדברג, גם על כך שעמד בלוח הזמנים.

ראובן ריבלין: חבר הכנסת איוב קרא, ואחריו – חבר הכנסת מיכאל קליינר.

איוב קרא: אדוני היושב-ראש, כנסת נכבדה, מאחר שהתחלתי בנאומי הקודם והתחייבת, אדוני היושב-ראש, לאפשר לי קצת להמשיך, אני אכנס אחר כך לחוק הזה.

איוב קרא: אני חושב שיש דברים יותר חשובים לאנשים שחיים במדינה כזאת קטנה עם הרבה בעיות בחברה וגם בעיות כלכליות וביטחוניות, ואין לי ספק שהדבר המרכזי שראיתי בסוף השבוע הזה הוא איך אנשים יכולים לקבל העלאה של 5% במחיר הלחם שהם אוכלים יום יום.

איוב קרא: יש כחצי מיליון איש שחיים מתחת לקו העוני, והעלאת מחיר הלחם ב-5%, אדוני היושב-ראש, אני חושב שזה דבר שיכול לעשות מצב רוח רע ברחוב הישראלי, בעיירות הפיתוח, בכפרים השונים.

איוב קרא: שר התעשייה והמסחר רן כהן חתם על הצו, אחרי שרק לפני כמה ימים אמר: לא יהיה כדבר הזה.

איוב קרא: ופתאום הוא חותם על 5% העלאה, ומבטיח לבדוק שוב לאחר שבועות מספר את הנושא הזה ולראות אם ניתן להעלות את מחיר הלחם ב-5% נוספים.

איוב קרא: אז אני שואל את עצמי פעם נוספת ואומר:

איוב קרא: אם הקציבו מיליוני שקלים להרחבת הממשלה, עם כלי רכב ומשרדים ועוזרים ופקידות, וכל מה שקשור לזה, אם היה מקום להרחיב את הממשלה בדברים אלה – האם אין מקום לחשוב איך אפשר את הדברים האלמנטריים, שהם לחם וחלב ומוצרי היסוד שבן-אדם צריך אותם, האם אין מקום להקפיא את מחיריהם על-ידי ממשלה שמתיימרת להיות ממשלת העובדים, ממשלת האנשים "הפועלים", מה שנקרא?

איוב קרא: מאוד חורה לי כל הקטע הזה, מכיוון שגם ממשלת ההסתדרות, שכל הזמן הובילה את הממשלה הנוכחית, לא השכילה אף פעם לפעול נכון לטובת שכבות המצוקה.

איוב קרא: עולה במוחי נושא האסירים.

איוב קרא: מי כמוכם יודע באיזו מצוקה נמצאות משפחות האסירים.

איוב קרא: אנחנו יודעים כמה אנשים במצוקה קשה יש במדינה, עקב זה שהבעל או האשה נמצאים בבתי-סוהר, ואי-אפשר היה להעביר את המיליונים האלה שהוקצו לטובת פתרון בעיות אבטלה של כמה אנשים בתוכנו.

איוב קרא: אדוני היושב-ראש, העם בישראל ציפה למנהיגות חדשה, ציפה למנהיג אמין וישר, ציפה לאדם שהקרין לויאליות ביטחונית, לויאליות לכל מה שקשור באהבת הארץ הזאת.

איוב קרא: נתנו לו קרדיט, ואני חושב שבחקיקת החוק הזה הוא בגד במאות אלפי בוחרים שהעדיפו אותו על מועמד אחר, שאם בסיטואציה אחרת היה גם הוא מרחיב את הממשלה, אין לי ספק שהוא היה נבחר שוב.

איוב קרא: לכן, הרשה לי מעל במה זו לגנות את החוק הזה.

איוב קרא: ואני קורא לציבור בישראל בכלל לזכור את היום העצוב הזה, לזכור את היום השחור הזה שהביאה הממשלה הזאת.

איוב קרא: תודה רבה.

ראובן ריבלין: תודה רבה.

ראובן ריבלין: חבר הכנסת מיכאל קליינר, ואחריו – חבר הכנסת אחמד טיבי.

ראובן ריבלין: ואם הוא לא יהיה – חבר הכנסת גדעון עזרא.

ראובן ריבלין: בבקשה.

מיכאל קליינר: אדוני היושב-ראש, חברי הכנסת, ידידי השר ביילין, הדברים כבר נאמרו ואני חוזר ואומר אותם.

מיכאל קליינר: יש אנשים במדינת ישראל – ואני לא יודע כמה הצביעו בעד אהוד ברק, למרות העניין המדיני.

מיכאל קליינר: אמרו: בעניין המדיני אנחנו רחוקים מאהוד ברק, יש דברים יותר חשובים מהעניין המדיני, ולכן אנחנו מצביעים לאהוד ברק.

מיכאל קליינר: אני לא יודע כמה הם.

מיכאל קליינר: אני פגשתי רבים, אבל אני בציבור שחושב מדינית אחרת; אבל יש רבים כאלה.

מיכאל קליינר: כל האנשים האלה מרגישים היום נבגדים, מכיוון שמה שקרה היום עומד בבסיס של אותו נושא שבגינו הם היו מאוכזבים מהממשלה הקודמת ובחרו בממשלה הזאת.

מיכאל קליינר: לא משום שזה באמת עניין כל כך עקרוני אם יש 18 שרים או 16 או 20, אלא משום שמדובר בחוק-יסוד.

מיכאל קליינר: וברור מה ההצבעה הזאת עושה לחוקי-יסוד, לא משום שחוק-יסוד קדוש, אלא משום שדובר בחוק-יסוד ששונה בניגוד לדעת רוב הציבור, משום שדובר בחוק-יסוד ששונה אף שמרבית חברי הקואליציה חשבו שמאוד לא נכון לשנות אותו.

מיכאל קליינר: מכיוון שמדובר בחוק-יסוד שעולה הרבה מאוד כסף.

מיכאל קליינר: אתם אומרים 10 מיליונים.

מיכאל קליינר: אולי זה 10 מיליונים.

מיכאל קליינר: אף אחד בציבור לא מאמין שזה ייגמר ב-10 מיליונים.

מיכאל קליינר: ואם זה לא יגמר ב-10 מיליונים, אז יש בעיה אמיתית כשזה קורה בשבוע ששר האוצר אומר:

מיכאל קליינר: אני הולך פעם ראשונה אחרי הרבה שנים לבנות תקציב שמראש מניח גירעון של 4-3 מיליארדי שקלים, והמסלול של הקטנת הגירעון שנה אחרי שנה, שמעוגן בחוק – אני הולך לשנות את החוק כדי להגדיל את הגירעון.

מיכאל קליינר: וביום הזה הולכים ומוסיפים מיניסטריונים ותיקים וסגני שרים ומזכירים ושיפוצים ולשכות ופונקציות שיבואו – על כלום, שאין בהם צורך.

מיכאל קליינר: כל הבית הזה יודע שאין בהם צורך והציבור יודע שאין בזה צורך.

מיכאל קליינר: ואתם יודעים מה?

מיכאל קליינר: אפילו לא בגלל כוח קואליציוני.

מיכאל קליינר: מילא, אם היה הכרח – בלי זה אין ממשלה, בלי זה אין קואליציה, בלי זה אי-אפשר להגשים את מטרות הממשלה, כמו שאתם אומרים: השלום.

מיכאל קליינר: שטויות במיץ עגבניות, זה היה עניין של נוחות קלה.

מיכאל קליינר: הקואליציה היתה מחזיקה גם בלי התוספת הזאת, בייחוד אחרי השינויים בישראל בעלייה, ואמנון ליפקין היה תומך בשלום, גם אם היה סגן שר התיירות בפועל, בלי התואר שר; מתן וילנאי, חבר כנסת חדש, היה תומך, ונציג מימד היה תומך במדיניות שלכם.

מיכאל קליינר: כל אלה, גם אם לא היו שרים.

מיכאל קליינר: כל היתר – לפעמים השר הזה נכפה, הם לא בדיוק יודעים מה לעשות אתו.

מיכאל קליינר: פשוט בגלל איזו גחמה הלכו ושברו את כל העקרונות, את כל חוקי-היסוד.

מיכאל קליינר: אני רוצה בכל זאת להגיד דבר אחד.

מיכאל קליינר: ההסתייגות של בני אלון לא אמרה, שאם הרשות הפלסטינית לא תמלא את המחויבות שלה, בני אלון יחליט שגם אנחנו לא ממלאים את ההתחייבויות של ישראל.

מיכאל קליינר: הסמכות ושיקול הדעת ניתנו בידי שר המשפטים.

מיכאל קליינר: כלומר, ביילין, לפי התיקון של בני אלון, יוסי ביילין יחליט עובדתית אם הפלסטינים עשו את הדברים המינימליים שכולנו חושבים שצריכים להיעשות.

מיכאל קליינר: לכן אני לא מבין למה הממשלה היתה צריכה את זה.

מיכאל קליינר: הרי קודם אמרו: אתה רשאי.

מיכאל קליינר: בסדר, אבל הרי אומרים – אתה חייב; לא – אתה חייב לקבוע לפי בני אלון שהם הפירו.

מיכאל קליינר: אתה מחליט אם הם הפירו או לא.

מיכאל קליינר: כל מה שאמר התיקון של בני אלון – שאם הם הפירו, אם הם לא קיימו את המחויבות, אתה תגיד: לא קיימו, ולכן גם אני לא מקיים את המחויבויות של ישראל.

מיכאל קליינר: אבל שיקול הדעת שיש לך – אם מה שהם עשו זו הפרה או לא – שיקול הדעת הזה נשאר לך.

ראובן ריבלין: חבר הכנסת קליינר, זמנך תם, אבל השר רוצה לשאול אותך שאלה.

מיכאל קליינר: כן, סליחה.

יוסי ביילין: – – –

מיכאל קליינר: נכון, בהחלט.

מיכאל קליינר: לכן זה צריך להיאמר והבית צריך לדעת, והציבור צריך לדעת, שהממשלה רוצה שתהיה לה האפשרות, גם אם הפלסטינים לא ייתנו – לתת, ואנחנו לא בעד זה.

ראובן ריבלין: צריך לומר לזכותו של השר שהוא נתן את התשובה לפי השקפת עולמו בצורה הברורה ביותר.

מיכאל קליינר: אני חושב שהשקפת עולמו של השר היא, שהפלסטינים לא צריכים לקיים.

מיכאל קליינר: ואם השר אומר: למעשה החוק הוא כפי שהוא היום, מה שבעצם אמרה הממשלה, והשר בהגינותו חיזק את דברי – שזה בעצם איתות לפלסטינים: אתם לא צריכים למלא את ההתחייבויות שלכם, כי יכול להיות שבנימוקים אחרים בכל זאת אתם לא תקיימו וישראל כן תקיים.

ראובן ריבלין: אפשר לפרש את דבריו של השר גם אחרת.

ראובן ריבלין: אף שאני בדעתך, חבר הכנסת קליינר, אני חושב שבהחלט אפשר לפרש את דבריו גם בצורה אחרת.

בנימין אלון: הממשלה היום היתה מודעת שזאת כל הבעיה?

ראובן ריבלין: חבר הכנסת בני אלון, בשבוע הבא תהיה שעת שאלות לשר המשפטים.

ראובן ריבלין: הוא ודאי ישמח לענות לך.

ראובן ריבלין: חבר הכנסת אחמד טיבי, בבקשה.

ראובן ריבלין: אחריו – חבר הכנסת גדעון עזרא.

בנימין אלון: אתה לא משיב היום?

יוסי ביילין: לא.

אחמד טיבי: כבוד היושב-ראש, הנושא שבו אנחנו מתדיינים כיום קשור בצורה זו או אחרת גם בתנאי אסירים, האפשרויות של נגישות לוועדות שחרורים וכדומה.

אחמד טיבי: אני חושב שנושא האסירים הוא אחד הנושאים התלויים ועומדים בשל הסכסוך הלאומי הקשה בין ישראלים לפלסטינים.

אחמד טיבי: החברה הפלסטינית כואבת את המשך כליאתם של אלפים מבניה, ובשל חתימת ההסכמים חשבו כל בני העם הפלסטיני שהנושא הזה יהיה אחד הנושאים הראשונים שיבואו על פתרונם.

אחמד טיבי: כידוע, בסכסוכים בין-לאומיים, היסטורית, תמיד היה שחרור מסיבי של אסירים, בעיקר אסירים קשים, וכך היו בונים יחסי אמון בין שני העמים, למרות הכאב.

אחמד טיבי: אין ספק שהסיפור של אסיר מצד זה קשור בסיפור כואב מהצד האחר.

אחמד טיבי: אבל מי אמר שתהליך של הסדר – עדיין לא פיוס, אלא הסדר שלום – לא קשור בצירים קשים, במכאובים של שתי הקהילות, של שתי החברות, של שני הציבורים, גם הישראלי וגם הפלסטיני.

אחמד טיבי: על כן, אני חושב שדבריו של שר המשפטים יוסי ביילין לפני כשבוע בהקשר זה היו נקודת אור.

בנימין אלון: מה הוא אמר אז?

אחמד טיבי: אתה יודע בדיוק מה הוא אמר.

אחמד טיבי: אני התבטאתי ואמרתי, שהמשפט האמיץ שהוא אמר היה מין סדרת חינוך לציבור שחלקו נגוע בקיבעון מחשבתי, בדעות קדומות, בחוסר רצון, לא אפשרות, אפשרות קיימת, אבל בחוסר רצון להשתחרר מכבלים של סכסוך לאומי עקוב מדם.

אחמד טיבי: אפילו שניכם, גם חבר הכנסת בני אלון וגם חבר הכנסת קליינר, אנשים בצד הנגדי של המפה, אני בטוח שכשאתם אומרים שכואב לכם בכל מה שקשור לעניין האסירים, אני מאמין לכם.

אחמד טיבי: אני בטוח שזה מה שאתם חשים.

אחמד טיבי: אני מבין גם את הכאב של המשפחות מהצד האחר.

אחמד טיבי: אבל הרי לא מדובר על המשך סכסוך דמים, אלא מדובר על ניסיון לפתוח דף חדש.

אחמד טיבי: כשמדברים על ניסיון לפתוח דף חדש, מקבלים החלטות קשות.

אחמד טיבי: זו אחת ההחלטות הקשות.

אחמד טיבי: על כן אמרתי שזו סדרת חינוך.

אחמד טיבי: אני בטוח שהשר ביילין היה ער לביקורת שתישמע מימין על דבריו, אבל היה בהם בסיס מוסרי חזק ביותר.

בנימין אלון: שחרור רוצחים זה בסיס מוסרי?

אחמד טיבי: האמירה של שר המשפטים של מדינת ישראל, חבר הכנסת אלון, שההגדרה הזאת – דם על הידיים – שהורחבה על סמך שיקולים פוליטיים, אין בה בסיס מוסרי.

בנימין אלון: זו לא אמירה פוליטית, זה רק מוסר – – –

אחמד טיבי: מה שאני אומר הוא אמירה פוליטית בהחלט.

אחמד טיבי: אני אומר אמירה פוליטית.

אחמד טיבי: אני חושב שההסבר והצורה שבה התבטא השר יוסי ביילין, יש בהם ממד מוסרי, גם כשאתה חולק על דעתו, מלבד האומץ הציבורי.

אחמד טיבי: אני רוצה לנצל את העובדה שחבר הכנסת גדעון עזרא מדבר אחרי ולהחזיק ולהחרות אחרי מה שהוא אמר לגבי מחסום בית-לחם.

אחמד טיבי: חבר הכנסת גדעון עזרא הוא אדם שבא ממערכת הביטחון, והוא אמר שצריך לבטל את המחסום בבית-לחם בשל המצוקה שהוא גורם לתושבים הפלסטינים, בשל העובדה שאפילו מבחינה ביטחונית, כדבריך – מה, מי שרוצה לבוא ולעשות פיגוע עובר דרך המחסום?

אחמד טיבי: מבקש רשות?

אחמד טיבי: זה רק מוסיף כאב, מצוקה ועוגמת נפש.

אחמד טיבי: רק לפני שבועיים הוכה שם בהה עוואדה והושפל ליד אשתו, ליד ילדיו.

אחמד טיבי: לכן, נושא המחסומים גם הוא נושא שצריך לתת עליו את הדעת, ולא להציג את זה כמחווה של רצון טוב.

אחמד טיבי: מדובר באלף-בית של חיים תקינים.

אחמד טיבי: תודה רבה, אדוני.

ראובן ריבלין: תודה רבה לחבר הכנסת אחמד טיבי.

ראובן ריבלין: חבר הכנסת גדעון עזרא, בבקשה.

ראובן ריבלין: אחריו – חבר הכנסת עסאם מח'ול; ותסיים – חברת הכנסת ענת מאור.

גדעון עזרא: אדוני היושב-ראש, חברי הכנסת, לעצם החוק, אני בהחלט מסכים להארכת תקנות שעת-חירום עד 2002.

גדעון עזרא: אני חושב שאנחנו צריכים להיות מאוד זהירים בהתבטאויות, על מנת שלא להקפיץ פיוזים של אף אחד על-ידי אמירות מיותרות כאלה ואחרות.

גדעון עזרא: אני חושב שגם הנושא שלא צריך להעביר אסיר מכלא-מגידו לכלא-קישון על מנת שיזכה בשליש, זו החלטה נכונה.

ראובן ריבלין: כלא-מגידו נמצא בתחום שטח ישראל.

גדעון עזרא: אבל הוא כלא צבאי.

גדעון עזרא: בשביל לקבל שליש צריך להעביר אותו היום מכלא-מגידו לכלא-קישון, ושם הוא יכול לקבל שליש.

גדעון עזרא: זה מיותר לחלוטין.

גדעון עזרא: אני רוצה לדבר על חלם, וחלם אמיתי.

גדעון עזרא: כאן אני חושב שממשלת הליכוד נהגה נכון.

גדעון עזרא: כל פעם שממשלת העבודה חוזרת, היא עושה אותן הטעויות.

גדעון עזרא: אנחנו, על-ידי החלטות לא נכונות, מבלבלים את חיילי צה"ל.

גדעון עזרא: אם קראנו ביום שישי בעיתון שהולכים לעשות מחסומים טבעיים באזור הר-חברון בשני קטעים, מצד אחד, ואם מצד שני נותנים לפלסטינים להתפלל בהר-הבית, 200,000 איש בכל שבוע – אני כבר לא מבין שום דבר.

גדעון עזרא: אם אני לא מבין שום דבר, מה חייל צה"ל, שנמצא במחסום בבית-לחם או במקום אחר, מה הוא חושב על ההוראות – כן לתת להיכנס או לא לתת להיכנס?

גדעון עזרא: ומי יפקח על זה שפועל לא ייכנס לישראל?

גדעון עזרא: האם אדם על טרקטורון יפקח?

גדעון עזרא: ראינו את הטרקטורונים האלה בעיתון.

גדעון עזרא: נניח שהוא תפס מסתנן אחד, והוא נוסע על טרקטורון – מה הוא עושה אתו, הוא שם אותו על הטרקטורון?

גדעון עזרא: בסדר.

גדעון עזרא: ואם הוא תפס שניים, מה הוא עושה אתם?

גדעון עזרא: לכן, לפי דעתי, מדינת ישראל צריכה לקבל החלטה ולהבין שאין גבול, אין גדר בין יהודה ושומרון לישראל.

גדעון עזרא: לא לאריאל יש גדר ולא ליישוב אחר יש גדר.

גדעון עזרא: לכן, אנחנו דורשים במשנה תוקף מהרשות הפלסטינית שתילחם בטרור, כיוון שאין גדר.

גדעון עזרא: לגבי בית-לחם, ידידי, אנחנו צועדים לקראת שנת 2000.

גדעון עזרא: לא יכול להיות ששני האתרים החשובים ביותר – שניים מתוך השלושה החשובים ביותר, שאלה ירושלים ובית-לחם – יהיה שם מחסום באמצע.

גדעון עזרא: בשביל מה המחסום הזה?

גדעון עזרא: הרי מי שרוצה להיכנס לתחומי מדינת ישראל יש לו אלף דרכים אחרות.

גדעון עזרא: כדאי לנו לעשות ניסיון, כמובן לאחר תיאום עם הרשות הפלסטינית, שתדאג שמכוניות לא תיכנסנה בלי רשיון וכיוצא בזה, שלא יהיה מחסום בין ירושלים לבית-לחם.

גדעון עזרא: ואם הניסיון יעלה יפה, להרחיב אותו גם לגבי שאר המקומות, מפני שמה שקורה היום בצפון ירושלים ובדרום ירושלים ובבקה-אל-ע'רביה, ואם תרצו גם בהר-חברון, זה פשוט מגוחך, ואסור לנו להוציא פרוטה אחת על מחסומים וגדרות שאין בהם שום טעם ואין שום סיבה להימצאותם.

גדעון עזרא: ואני קורא לך, שר המשפטים – אדוני שר המשפטים, יש לך היגיון, יש לך ההיגיון שלך.

גדעון עזרא: לפי ההיגיון שלך ולפי ההיגיון שלנו, עד עכשיו חשבתי – עד הרחבת הממשלה – שההיגיון של כולנו הוא לחסוך כסף.

גדעון עזרא: עכשיו אני רואה שזורקים שם כספים שאפשר לעשות בזה מחסומי רכבת או משהו כזה.

גדעון עזרא: אני חושב שכדאי שנתעשת ונחליט מה אנחנו רוצים, ושהחיילים שלנו במחסומים ידעו מה הם צריכים לעשות על מנת למנוע או לא למנוע כניסה של אנשים שנכנסים לעבוד במדינת ישראל.

גדעון עזרא: תודה.

ראובן ריבלין: חבר הכנסת גדעון עזרא, כסגן יושב-ראש הכנסת, סיים בשנייה האחרונה שעמדה לרשותו, וכל הכבוד.

ראובן ריבלין: חבר הכנסת עסאם מח'ול, בבקשה.

ראובן ריבלין: ותסיים את הדיון בנושא זה חברת הכנסת ענת מאור.

עסאם מח'ול: אדוני היושב-ראש, אדוני השר, חברי הכנסת, אני רוצה להסכים, לשם שינוי, עם הפנייה ועם העמדה שביטא חבר הכנסת גדעון עזרא, שצריך להסיר גבולות בין השטחים הכבושים לבין מדינת ישראל, אבל אני מציע שזה ייעשה על-ידי החלטה משותפת של ממשלת ישראל וממשלת המדינה הפלסטינית, ואז תהיה לזה משמעות ויהיה לזה טעם.

עסאם מח'ול: אני חושב, שתקנות לשעת-חירום, אולי אפילו יש תמימות דעים בבית הזה כאשר נואמים מעל במה זו, שהן תקנות אנטי-דמוקרטיות, אנטי-הומניות, אנטי-אנושיות ובלתי נסבלות בעידן שלנו.

עסאם מח'ול: חסר דבר אחד שצריך לשים לב אליו – שהתקנות האלה הופכות להיות המפלט שלנו, המפלט של כולם, כדי לטפל, כדי להיטיב, כדי להסדיר את היחסים של הכיבוש עם התושבים שחיים תחת הכיבוש.

עסאם מח'ול: אני רוצה במהרה לוותר על המפלט הזה, לוותר על הבושה הזאת, על החרפה הזאת של הצורך להשתמש בתקנות לשעת-חירום כדי לנהל כיבוש.

עסאם מח'ול: אני לא רוצה את הכיבוש הזה.

עסאם מח'ול: אני חושב, שהגיע הזמן שאנחנו נקבע בכנסת הזאת, לקראת סוף המאה ה-20 – די.

עסאם מח'ול: ואני מבין את המצוקה של הימין, אני מבין את המצוקה של בני אלון ושל קליינר.

עסאם מח'ול: הגיע הזמן להגיד, לדעת ולהודיע, שאנחנו בשלב סוף העונה, סוף העונה של הכיבושים, שצריך להביא אותם, ובמאסף, לסיומם.

עסאם מח'ול: זה צריך להיות סוף העונה של הכיבוש הישראלי בגדה המערבית, סוף העונה של המשך הסכסוך, תחילת העונה של הקמת המדינה הפלסטינית העצמאית על-יד מדינת ישראל.

עסאם מח'ול: זה חייב להיות סוף העונה של מדיניות הכיבוש הישראלית בדרום-לבנון, ולא מספיק להגיד את זה, אדוני שר המשפטים.

עסאם מח'ול: אני מכיר את העמדה שלך בנושא הזה והעמדה של "ארבע אמהות" בנושא הזה, אבל צריך להימנע, ולהימנע בצורה גלויה וברורה מהעלבון שהופנה ביום רביעי שעבר לכנסת, לבית הזה, על-ידי אלה שהסכימו שמשלחת של משת"פים, משלחת של שכירי חרב מדרום-לבנון, תבקר בבית הזה.

עסאם מח'ול: לא אני העלבתי את הקצינים של לאחד, של צבא צד"ל, של צד"ל, אלא מי שהזמין אותם העליב את הכנסת וצריך לחזור בו מהעמדה הזאת.

עסאם מח'ול: אני שמעתי בחדשות למחרת, שיושב-ראש הכנסת, מר אברהם בורג – ידיעה כזאת שהוא גער בי, הזמין אותי ללשכה שלו וגער בי על זה שביטאתי את עמדתי על האורחים הבלתי-רצויים האלה.

עסאם מח'ול: אני אומר שהם לא רצויים מכיוון שהם משת"פים, מכיוון שהם שכירי חרב.

מיכאל קליינר: – – – על החיילים שלנו.

בנימין אלון: עם מי משת"פים?

בנימין אלון: עם איזו מדינה?

בנימין אלון: – – –

קריאות: – – –

עסאם מח'ול: תפסיק, זאת קביעה גזענית.

עסאם מח'ול: אתה רוצה אנשים שימותו בעד המדיניות האומללה שלך בדרום-לבנון, זה מה שאתה מחפש.

עסאם מח'ול: אלה משת"פים – –

בנימין אלון: תתבייש.

בנימין אלון: אתה לא נאמן למדינה.

בנימין אלון: זו בושה – – –

עסאם מח'ול: – – אלה שכירי חרב שברגע שמשלמים להם – –

מיכאל קליינר: אתה מזדהה עם האויב.

עסאם מח'ול: – – מ"חיזבאללה" יותר כסף ממה שאתה משלם להם, הם יורים בך.

מיכאל קליינר: – – – לחיילי צד"ל שמגינים על – – – כל הכבוד לצד"ל, ידידי ישראל.

עסאם מח'ול: אתה צריך ללמוד מהניסיון של שכירי החרב של ארצות-הברית באפגניסטן – – –

ראובן ריבלין: חבר הכנסת קליינר.

עסאם מח'ול: – – – אוסאמה בן-לאדן, אוסאמה בן-לאדן הוא שכיר חרב של ארצות-הברית, שלחם בכספה ואימן אנשים בכספה, ולחם בנשקה – –

מיכאל קליינר: – – – לא משת"פים?

מיכאל קליינר: – – –

ראובן ריבלין: חבר הכנסת קליינר.

עסאם מח'ול: – – והיום הוא נחשב לטרוריסט הראשון.

עסאם מח'ול: איזו צביעות זאת.

מיכאל קליינר: – – –

עסאם מח'ול: איזו צביעות זאת.

ראובן ריבלין: חבר הכנסת מח'ול, זמנך תם.

עסאם מח'ול: מי שמגדל שכירי חרב, ידע שהם לא יהיו אורחים רצויים ומכובדים בשום מקום.

מיכאל קליינר: – – –

ראובן ריבלין: חבר הכנסת קליינר, אתה לא שם לב.

ראובן ריבלין: אני לא מתייחס כרגע לדבריו, חבר הכנסת מח'ול סיים את זמנו לפני דקה.

מיכאל קליינר: מה הוא אמר?

מיכאל קליינר: אסור למחול לו – – –

עסאם מח'ול: אני לא אקבל, לא אבקש ממך מחילה ולא סליחה – –

ראובן ריבלין: אתם יכולים לומר מה שאתם רוצים.

עסאם מח'ול: – – אתה צריך לבקש מחילה על העמדות הגזעניות שלך.

ראובן ריבלין: חבר הכנסת מח'ול, זמנך עבר.

ראובן ריבלין: אני מאוד מודה לך.

ראובן ריבלין: תודה רבה.

ראובן ריבלין: חברת הכנסת ענת מאור.

קריאות: – – –

ראובן ריבלין: חברי הכנסת, אני כיושב-ראש – – –

בנימין אלון: – – –

עסאם מח'ול: כן, משת"פים, שכירי חרב.

ראובן ריבלין: חבר הכנסת אלון.

ראובן ריבלין: חבר הכנסת מח'ול.

מיכאל קליינר: מי שמציל יהודים הוא משת"פ – – –

עסאם מח'ול: – – – סברה ושתילה – – –

ראובן ריבלין: חבר הכנסת מח'ול.

ראובן ריבלין: חבר הכנסת קליינר.

ראובן ריבלין: אני מבקש.

ראובן ריבלין: חבר הכנסת מח'ול, נא לחזור למקומך.

בנימין אלון: חבר כנסת שלא נאמן למדינת ישראל.

עסאם מח'ול: – – – סברה ושתילה – – –

ראובן ריבלין: אני מבקש ממך, חבר הכנסת מח'ול.

ראובן ריבלין: חבר הכנסת מח'ול, אתה עובר את הגבול.

בנימין אלון: בושה שיש חבר כנסת כזה.

עסאם מח'ול: – – –

ראובן ריבלין: חבר הכנסת מח'ול, אתה קורא לממשלת ישראל פושעים.

ראובן ריבלין: אתה קורא לממשלת ישראל פושעים.

ראובן ריבלין: אני מבקש ממך עכשיו לשבת במקומך.

עסאם מח'ול: אני אומר שהמדיניות הזאת היא פושעת.

עסאם מח'ול: מי ששלח אנשים לטבוח בעם הפלסטיני בסברה ושתילה – – –

מיכאל קליינר: – – –

ראובן ריבלין: חבר הכנסת מח'ול, אני קורא אותך לסדר.

ראובן ריבלין: חבר הכנסת קליינר, אני מבקש להפסיק את קריאות הביניים.

ראובן ריבלין: חבר הכנסת מח'ול, אני קורא לך לקרוא את הפרוטוקול, שתקרא את הדברים שאמרת ותשקול אותם, אם אתה עומד מאחוריהם.

עסאם מח'ול: אני עומד מאחוריהם.

ראובן ריבלין: חברת הכנסת ענת מאור, בבקשה.

ענת מאור: אדוני היושב-ראש, חברי הכנסת, אני לא רוצה להתייחס לחילופי הדברים האחרונים.

ענת מאור: אין לי ספק, שדווקא בשעה שאנחנו הולכים להסדר שלום כל כך משמעותי עם סוריה ועם לבנון, טוב יהיה שנחפש את המכנה המשותף ולא נקצין לשום כיוון.

ענת מאור: אני רוצה עוד הערה אחת, ברשות היושב-ראש, לדיון הקודם של הצעת החוק להרחבת הממשלה, הצעה שכולנו לא גאים בה.

ענת מאור: חוק הבחירה הישירה כולו הוא חוק אומלל, ובכל זאת הייתי רוצה לומר, שמתוך הרע יש סיכוי שיצמח משהו טוב.

ענת מאור: ואני פונה שוב לראש הממשלה אהוד ברק לנצל את החוק של הרחבת הממשלה למנות לפחות עוד שרה אחת, ולמעשה לפי העדכונים של התקשורת ביום האחרון, יש מקום עכשיו למנות שתי שרות – שרה במקום השר לכאורה של ש"ס ושרה במינוי האישי, ואז גם זה יהיה לטובת המדינה, הצמיחה החברתית שלה והתרבות הפוליטית שלה, וגם ראש הממשלה יוכל לעמוד בדבריו שתהיינה שלוש שרות בממשלתו, ממשלתנו.

ענת מאור: אדוני היושב-ראש, שר המשפטים, אני רוצה לעבור להצעת החוק.

ענת מאור: ודאי שאנחנו מצווים להאריך את תוקף החוק על מנת להגיע ליכולת לבטלו.

ענת מאור: הרי רק שם החוק על שטחים שנאמר בהם יהודה ושומרון וחבל-עזה, שהם שטחים כבושים, הגדה המערבית ורצועת-עזה, ואין ספק שבתהליך השלום אנחנו למעשה נייתר את חוק הזה, את הצורך בו.

ענת מאור: אבל אני רוצה לברך אותך, אדוני השר, על הרעיון החשוב של ביטול חוקי החירום בלבד.

ענת מאור: אני חושבת שכבר מיותר להכביר על כך מלים.

ענת מאור: חבר סיעתי, חבר הכנסת אמנון רובינשטיין – וזו ההזדמנות לאחל לו שוב החלמה מהירה, הוא יצא מבית-החולים – וחבר הכנסת לשעבר דדי צוקר, שהיה יושב-ראש ועדת החוקה, חוק ומשפט, למעשה התחילו לעבוד על הנושא והיה לנו יעד – לסיעת מרצ כולה – להבשיל את התהליך לקראת יובל ה-50 של המדינה.

ענת מאור: לא כך היה, ולא כל כך בגלל מחלוקת, כמו שהעבודה וההסכמות ותיקוני החקיקה הנדרשים הם מאוד מאוד מורכבים.

ענת מאור: לכן אני מברכת על סדרי העדיפויות, וטוב שמדינת ישראל, ואתה כשר משפטים בה, כן תשים את זה בעדיפות ראשונה במעלה ותבטל את חוק תקנות שעת-חירום, שמיותר להסביר כמה הוא לא רק לא-דמוקרטי, גם מיותר.

ענת מאור: אבל עד אז, אדוני השר, יש שני דברים.

ענת מאור: אני רוצה להזכיר לבית – ודאי השר מיודע ורבים – שהשימוש העיקרי שנעשה בחוק בכל העשורים האחרונים הוא נגד עובדים, בשבירת שביתת עובדים – ואני מרשה לעצמי להשתמש בביטוי הזה – עד כדי כך שחבר הכנסת יוסי כץ ואני נאלצנו להגיש הצעת חוק, שטרם אושרה, לצערי הרב, שבעצם תגן על זכות השביתה; משתמשים בתקנות שעת-חירום.

ענת מאור: בכל מדינה דמוקרטית – וגם לי ברור שבביטול תקנות שעת-חירום אחד החסרים שיצטרכו להשלים הוא: מה עושים במצבי חירום אמיתיים בנושא השבתת המשק?

ענת מאור: אני פונה אליך לא לעשות שימוש גורף בתקנות שעת-חירום נגד עובדים, דבר שנעשה בכל ממשלות ישראל.

ענת מאור: יתר על כן, על מנת שנוכל בעצם להבטיח את זכות השביתה – ודאי השר מודע לזה שאין עיגון של זכות השביתה בחוקי-יסוד במדינת – – –

יוסי ביילין: עדיין.

ענת מאור: עדיין.

ענת מאור: אני פונה אליך, אדוני השר, לראות כיעד שני במעלה לא רק מצוות ביטול, אלא בחזקת השלמת חוקי-היסוד.

ענת מאור: אישית, כל שלושת החוקים חשובים מאוד, אבל עמלתי רבות על חוק-יסוד: זכויות חברתיות, שהוא הפן השני של עיגון זכויות העובדים וחופש ההתאגדות, חופש השביתה, זכות קיום מינימלית, ואני רוצה להסב את תשומת לבך, אדוני השר, לכך שחוק-יסוד: זכויות חברתיות, שהגיש שר המשפטים הקודם, הוא פשוט כל כך דל, שמוטב שלא יעבור.

ענת מאור: אתה בוודאי מודע – אני אשמח גם לשבת ולהעביר את כל החומרים.

ענת מאור: אי-אפשר העיקר לציין שאנחנו מעבירים חוקי-יסוד, אלא הם חייבים להיות עם בשר ותוכן אמיתיים; בוודאי בנושא חוק-יסוד: זכויות חברתיות, שאמור להגן על רמת החיים, על פערים סבירים.

ענת מאור: אני צריכה לסיים?

ראובן ריבלין: כן.

ענת מאור: אם כן, אני רוצה לומר משפט אחרון לגבי חוק תקנות שעת-חירום.

ענת מאור: יש פה שימוש שלא כדין לא רק כלפי עובדים, אלא דווקא בשטחים.

ענת מאור: בזמן תהליך שלום, להבדיל ממה שקרה ב-1992, לא הקפדנו די על זכויות אדם בשטחים, אלא של הפלסטינים, ויש מחויבויות לשמוע את המתיישבים, שיש לי כל הכבוד אליהם ברמה האישית.

ענת מאור: ממשלות ישראל שלחו אותם לשם, הם לא הלכו כפרטיזנים – חובה לכבד את החוק ולא לפגוע בזכויות הפלסטינים, ומצד שני להגן על זכויות הפלסטינים בין בחוק ובין בנוהל של התורים המטורפים ושל איחוד משפחות.

ענת מאור: אני מאמינה שאדוני השר יעמוד על כך.

ענת מאור: תודה רבה.

ראובן ריבלין: תודה רבה לחברת הכנסת מאור, אחרונת הדוברים בנושא הצעת חוק לתיקון ולהארכת תוקפן של תקנות שעת-חירום (יהודה והשומרון וחבל-עזה – שיפוט בעבירות ועזרה משפטית), התשנ"ט–1999, קריאה ראשונה, כפי שהיא הובאה על-ידי השר.

ראובן ריבלין: כבוד השר ביקש לומר שאת תשובתו וההצבעה יערכו במועד מאוחר שייקבע.

ראובן ריבלין: רבותי חברי הכנסת, מושב הקיץ, שהיה קצר, לאחר הבחירות שנערכו ב-17 בחודש מאי 1999, מושב הקיץ נפתח ביום שני, כ"ג סיון התשנ"ט – 7 ביוני למניינם, והסתיים היום, יום א' – י"ט מנחם-אב התשנ"ט, 1 בחודש אוגוסט 1999, לאחר שהוארך ביום אחד.

ראובן ריבלין: המושב השני של כנסת ישראל, של הכנסת החמש-עשרה, ייפתח, רבותי, אם ירצה השם, ביום שני, כ"ד בתשרי התש"ס, 4 באוקטובר 1999, בשעה 16:00.

ראובן ריבלין: אני מאחל לכל חברי הכנסת ולשרים שהם גם חברי כנסת פגרה נעימה, מעולה ויצירתית.

ראובן ריבלין: תם הדיון.